
Notă biografică 


Corrie ten Boom s-a născut la 15 aprilie 1892 la Amsterdam, în 
Olanda, într-o familie de creștini devotați. Din copilărie L-a primit pe 
lisus ca Domn şi Mântuitor al vieţii ei şi, conform spuselor ei, „nu-și 
aminteşte de vreun timp în care să nu-l fi aparținut”. 

Casa lor din Haarlem, de pe strada Barteljorisstraat nr. 19, 
cunoscută sub numele de Beje, a fost întotdeauna deschisă pentru 
orice om în nevoie, iar familia ei a fost activ implicată pe plan social și 
religios în oraş. De asemenea, credința membrilor acestei familii a fost 
un lucru de necontestat, aceasta motivându-i în toate lucrările lor. 

Până la arestarea ei în timpul celui de-al Doilea Război Mondial, 
Corrie a lucrat ca ceasornicar în magazinul familiei, împreună cu tatăl 
ei. În 1924 ea a devenit prima femeie licenţiată ca ceasornicar. Tot în 
această perioadă a predat în şcoli publice, la şcoli duminicale și 
împreună cu familia au găzduit copii de misionari şi de refugiați, în 
special evrei. De asemenea, a organizat diferite cluburi pentru fete, 
unde a desfăşurat activități sportive, muzicale și a predat lecţii biblice. 

În anii războiului, familia a ajutat şi a ascuns în casa lor 
persoane aflate în pericol să fie arestate de Gestapo. La 28 februarie 
1944, în urma unei trădări, Gestapo-ul i-a arestat pe toți membrii 
familiei ten Boom. Cei şase oameni ascunși în casa lor au scăpat însă și 
au putut pleca neobservați. Casper ten Boom, tatăl familiei, în vârstă de 
84 de ani, a murit la 10 zile de la arestare. Întrebat dacă ştia că ar 
putea plăti cu viața pentru că a ascuns evrei, el a răspuns: „Ar fi o 
onoare pentru mine să-mi dau viaţa pentru poporul lui Dumnezeu”. 

Corrie şi sora ei Elisabeth (Betsie), după arestarea în 
închisoarea de la Scheveningen, din Olanda, au fost trimise în lagărul 
de concentrare de la Vught, iar ulterior în Germania, la Ravensbriick. 
Cele două surori au rămas credincioase lui Dumnezeu în mijlocul 
ororilor pe care le-au trăit în închisori. 

La 30 decembrie 1944, Corrie este eliberată din lagăr. Sora ei, 
Betsie, murise cu două săptămâni înainte din cauza înfometării şi a 
maltratărilor la care a fost supusă. 

După eliberare, la vârsta de 53 de ani, a început să călătorească 
în întreaga lume și să vorbească despre puterea dragostei lui 


Dumnezeu care învinge cel mai adânc întuneric. „Dumnezeu ne va da 
dragostea necesară iertării dușmanilor noștri”, a afirmat ea adesea. A 
călătorit în peste 60 de ţări în următorii 33 de ani şi a mărturisit 
tuturor despre Domnul lisus, Biruitorul. 

Printre numeroasele cărţi scrise de ea şi care au fost o continuă 
sursă de încurajare pentru credincioşii de pe tot globul, se numără: 

A prisoner and Yet... (O deținută şi totuşi - 1947). 

Amazing Love (Dragoste uimitoare - 1953). 

Defeated Enemies (Duşmani înfrânți - 1960). 

Not Good if Detached (Nimic fără lisus - 1957). 

Plenty for Everyone (Destul pentru toţi - 1967). 

a the Lord (Călătorind cu Domnul - 1971). 

În My Father's House (în casa tatălui meu - 1976). 

Corrie a fost numită cavaler al Ordinului Orania-Nassau de către 
Regina Juliana a Olandei la 17 aprilie 1962. 

În 1977 închiriază o casă în Statele Unite, în California, unde îşi 
petrece ultimii cinci ani ai vieții afectată de mai multe accidente 
vasculare, care au dus la pierderea capacităţii ei de vorbire, iar 
capacitatea de mişcare fiindu-i serios diminuată. 

La 15 aprilie 1983, în ziua când împlinea 91 de ani, Corrie ten 
Boom este chemată acasă, pentru a fi pentru totdeauna cu Domnul ei 
pe care L-a iubit şi L-a slujit cu credincioșie întreaga viață. 

Prefaţă 

Corrie ten Boom este unul dintre acele suflete rare a căror 
experiență cu Dumnezeu a fost așa de diferită de cea a altor creştini, 
încât trebuie să fie descrisă ca fiind unică. Crescută în atmosfera 
liniştită a unei familii şi a unei biserici reformate din Olanda, viaţa ei a 
fost lipsită de evenimente deosebite. Apoi a venit războiul, iar Corrie 
cu familia ei s-au decis să ofere sprijin evreilor neajutoraţi, victime ale 
terorii Gestapo-ului, fără să stea să calculeze preţul care trebuia plătit. 
Dacă ar fi ştiut că gestul acesta va duce la pierderea vieţii celor mai 
dragi şi mai apropiaţi, poate că ar fi renunţat. Dar, Providența, plină de 
milă, a ascuns viitorul dinaintea ochilor ei, dezvăluindu-i-l doar pas cu 
pas. 


În cartea A prisoner and yet... (O deținută şi totuși... n.trad.) ea 
ne povestește despre umblarea ei cu Dumnezeu prin valea umbrei unei 
iminente morți în lagărul de concentrare de la Ravensbrück. Când a 
fost eliberată pe neaşteptate, doar piele și os, a hotărât liniștită să-şi 
împlinească jurământul de a mărturisi în toată lumea despre harul lui 
Dumnezeu. 

Într-o altă carte, Amazing love (Dragoste uimitoare, n.trad.), ne 
vorbeşte despre experienţele ei de după război, departe de casă, și ne 
arată maturizarea slujirii ei creștine. A fost un privilegiu s-o cunosc pe 
Corrie ten Boom şi lucrarea ei timp de mai mulți ani, dar un şi mai 
mare privilegiu a fost acela de a o avea alături, ca partener de jug, în 
lucrarea pe diferite continente. Nu cunosc pe nimeni care să caute cu 
mai multă sinceritate să fie, așa cum obișnuiește ea să spună, „sută la 
sută pentru Dumnezeu” - expresie prin care ea descrie o viață de 
predare totală. Cartea de față este scrisă în stilul ei caracteristic. 

Deşi prietenii ei recunosc că ea a fost mereu dornică să înveţe, 
sunt cu siguranță anumite lucruri pe care ei au încetat să încerce să le 
mai schimbe; unul dintre acestea fiind stilul ei de a scrie și modul ei de 
exprimare. îi aparțin pe deplin şi sunt unice. Ele reflectă gândirea și 
inima sa. 

V-o recomand pe sora noastră Corrie, o slujitoare a bisericii 
universale, primiți-o în Domnul, cum se cuvine sfinților, şi ajutaţi-o în 
orice vă va cere, deoarece ea a fost un sprijin pentru mulţi, ca, de altfel, 
şi pentru mine. 

Cu privire la această carte, tot ceea ce Corrie ten Boom doreşte 
este ca ea să fie citită cu o inimă deschisă pentru a putea primi 
binecuvântarea. 

* /. Edwin Orr 

Aprilie 1957 

Întreaga lume este câmpul nostru de misiune, pentru că ea este 
câmpul de misiune al lui lisus. 

Unu 

Câţiva băieți africani într-o închisoare din Africa, patruzeci de 
băieţi stau jos pe podeaua de beton a celulei lor. Ei mă ascultă în timp 


ce le vorbesc despre promisiunea celei de-a doua veniri a lui lisus. 
După o primă întâlnire în curtea închisorii, au cerut să audă mai mult. 
Stătuseră acolo cu ceilalți deținuți, înghesuiți unul într-altul, sute de 
băieţi, majoritatea având sub optsprezece ani și mulți fiind vinovaţi de 
furt sau de omor. Le-am spus cum lisus ne-a ridicat din păcat şi moarte 
atunci când a murit pentru noi. Am menţionat pe scurt despre viitor, 
când această lume va fi plină de cunoștința Domnului, ca fundul mării 
de apele care-l acoperă (Isaia 11: 9). 

Acești băieți dorm pe podeaua rece a celulei. Unul dintre ei îşi 
pune pătura pe scăunelul pe care urmează să stau. E tot ce are. Un 
evanghelist care lucrează în mod regulat printre ei este traducătorul 
meu şi conduce întâlnirea de rugăciune care urmează. 

Câțiva băieţi se roagă. 

O rază de soare atinge fața unui băiat care se roagă în genunchi 
cu capul ridicat. O pace care întrece orice pricepere străluceşte pe 
chipul lui negru. Are şaptesprezece ani şi a fost șeful unei găști. 

Într-o închisoare mică şi supraaglomerată, creştinii care 
îndrăznesc să mărturisească au o viaţă grea. lar el este unul dintre cei 
care mărturisesc. Nu-i înţeleg limba. Se roagă oare: „Vino, Doamne 
lisuse, vino repede”? 

La plecare, îi spun lui și celorlalți: „Imaginaţi-vă că L-aţi văzut pe 
lisus venind pe norii aceia din văzduh”. Privind spre cer, pe fețele lor 
nerăbdătoare se vede un dor și o așteptare. 

Va veni un timp când se va împlini ceea ce este scris în 
Apocalipsa 22: 17: „Și Duhul şi Mireasa zic: «Vino!» Şi cine aude, să 
zică: «Vino!» Și celui ce îi este sete, să vină; cine vrea, să ia apa vieții 
fără plată!” 

Eu sunt chemată să distribui această „apă a vieţii” în multe ţări. 

În această carte veți citi despre ce a făcut Dumnezeu cu unul 
dintre copiii Lui, în câteva călătorii de-a lungul și de-a latul lumii. 
Experiențele sunt atât de personale, încât periculosul pronume „eu” 
este folosit mult prea des. Dar singura mea dorinţă este aceea de a 
căuta să-L onorez pe Cel care este Domnul meu, pe lisus Hristos, Fiul 
lui Dumnezeu. 


Mlădița viței poate da rod doar prin El. Fără El noi nu putem 
face nimic. Bogăţiile pe care le avem în El sunt atât de mari și produc 
atâta bucurie! El este singurul răspuns la problema inimii omenești. 

Dar noi purtăm această comoară „în vase de lut” - pentru a 
putea arăta că minunata putere îi aparține Domnului și nu nouă. Căci 
noi îl propovăduim pe Hristos, Domnul, și nu pe noi înșine (2 Corinteni 
4: 7. 

5). 

În această carte sunt menţionate lucruri care i s-au întâmplat 
unui „vas de lut”. Dar nu vasul este important, ci comoara. 

Până la momentul scrierii acestei cărți, am călătorit deja timp de 
zece ani. Însă până la vârsta de cincizeci de ani am locuit într-un singur 
oraş - Haarlem, în Olanda. Apoi, mâna cea crudă a războiului a distrus 
viața liniștită a fericitei noastre familii. Temelia fericirii noastre era 
faptul că ne ştiam ascunși cu Hristos în Dumnezeu. Duşmanul ne poate 
lua posesiunile materiale, dar nu ne poate distruge credința în 
dragostea lui Dumnezeu arătată în lisus Hristos. 

Dimpotrivă, când toată siguranța pământească s-a clătinat 
foarte mult, am experimentat, cu mare bucurie, invincibilitatea Stâncii 
neclintite de care este legată ancora noastră pentru veşnicie. Și înainte 
crezusem, dar acum știam că lumina lui lisus Hristos este mai 
puternică decât cel mai adânc întuneric. 

La început au fost ani de muncă intensă în rețeaua subterană de 
salvare a evreilor. Apoi au venit arestarea și întemnițarea întregii mele 
familii, ai cărei membri, cu excepția mea, au murit. Pentru mine, 
lucrurile s-au încheiat cu chemarea de a fi o „vagabondă pentru 
Domnul” în toată lumea. „Une troubadoure de Dieu” (un trubadur al lui 
Dumnezeu, n.trad.). 

Sora mea, Betsie, a avut o viziune pe când ne aflam în lagărul de 
concentrare. M-a trezit în miez de noapte ca să mi-o spună. „Corrie, 
Dumnezeu mi-a vorbit. Când vom ieşi de aici, trebuie să facem două 
lucruri. Trebuie să deschidem o casă pentru deținuții din jurul nostru. 
Celor care vor supraviețui le va fi greu să-și regăsească drumul în 
viață. Ei sunt răniţi din punct de vedere moral. Dumnezeu ne va da 


O casă mare şi frumoasă și mulţi se vor vindeca acolo. Dar noi 
nu va trebui să stăm acolo, ci vom călători în toată lumea, având un 
mesaj pentru lume. Acum putem spune din experienţă că, indiferent 
cât de adânc ar fi întunericul care l-ar înconjura la un moment dat, 
copilul lui Dumnezeu va fi susținut întotdeauna de braţele divine”. 

După o săptămână, Betsie a murit. La scurt timp după aceea, eu 
am fost eliberată. Și am început să fac cele două lucruri pe care 
Dumnezeu 

I le-a arătat lui Betsie. 

Casa pentru foștii deținuți a fost deschisă la Bloemendaal în mai 
puţin de un an de la eliberarea mea. Acum este un centru internaţional 
condus de Fundaţia ten Boom, un loc de odihnă și relaxare pentru cei 
care au nevoie. Cei afectaţi de război sunt acum întorși la casele lor şi 
mulți musafiri din Olanda sau din alte ţări își petrec vacanţa în această 
casă frumoasă, numită „Zonneduin” (Casa dunei însorite, n.trad.) 

În cartea Amazing love am descris unele experienţe pe care 
le-am avut călătorind în multe țări. Într-o altă carte, A prisoner and 
yet... am relatat ce s-a întâmplat în viața mea pe parcursul lucrării 
subterane şi în lagărele de concentrare din timpul războiului. 

În această a treia carte am inclus unele lucruri pe care le-am 
învăţat întâlnind multe persoane din întreaga lume. Dar cele mai multe 
lucruri sunt cele învățate de la Cel care a spus: „Și iată că Eu sunt cu voi 
în toate zilele, până la sfârşitul veacului”. 

* 1973 - Zonnenduin era o casă de odihnă pentru persoanele 
aflate în convalescență care mai aveau încă nevoie de îngrijire şi 
tratament. Biserica Reformată Olandeză a preluat conducerea ei. 

Alipită de EI, în dragostea Lui, sunt mai mult decât biruitoare; 
fără EI, nu sunt nimic. Așa cum scrie pe unele bilete de tren din 
America - „Nevalabil separat de cotor”. 

Învaţă-mă, Doamne, calea Ta”. (Psalmul 27: 11) 

Doi 

Primii pași în jurul lumii 

Sunt pe punctul de a împlini cea de-a doua jumătate a misiunii 
încredințate de Dumnezeu. El mi-a spus să merg în America, dar am 


nevoie de foarte multe documente. Trebuie să merg pe la așa de multe 
ghișee! Acesta este primul test dificil al ascultării de călăuzirea de care 
depind acum. Când părinţii mei s-au căsătorit, au primit următorul 
verset: „Eu - zice Domnul - te voi învăța, și-ți voi arăta calea pe care 
trebuie s-o urmezi, te voi sfătui, şi voi avea privirea îndreptată asupra 
ta”. (Psalmul 32: 8) Această promisiune a devenit ancora mea 
puternică în toate călătoriile mele. 

Dar, oriîncotro mă îndrept, primesc acelaşi răspuns: „Nu se 
eliberează documente de călătorie pentru America”. 

M-am rugat: „Doamne, dacă e voia Ta să merg în America, ei 
trebuie să-mi dea aceste hârtii”. Din nou şi din nou, Dumnezeu face 
minuni. După un timp, am aproape toate documentele în mână. 
Limitele omului sunt oportunitățile lui Dumnezeu. El folosește 
problemele noastre drept materiale de construcție pentru minunile 
Lui. Aceştia sunt primii mei paşi pe calea dependenţei și a ascultării 
depline de călăuzirea Sa. Dar câte mai am de învăţat! 

În sfârşit am toate hârtiile, mai puţin una. Cel mai mare obstacol 
pare să mă aştepte la cel de-al zecelea birou. Toţi cei care ies de acolo 
le spun celor care aşteaptă în hol: „Funcţionarul de la acest birou e tare 
ca piatra; îi respinge pe toţi”. Am de aşteptat mult la coadă. 

Trei doamne şi un domn trec pe lângă mine. Una dintre femei se 
opreşte. „Bună ziua! Parcă ne cunoaștem. Nu suntem cumva 
verişoare?” Nu ne mai văzusem de ani de zile. M-a prezentat soțului ei. 

l-am întrebat: „Vreţi și voi să mergeţi în America?” 

„Nicidecum. Eu lucrez în această clădire”, mi-a spus el. 

„Atunci poate mă poţi ajuta”. Și-i spun omului povestea mea. 

„Îmi pare rău; mi-ar plăcea să-i fiu de folos noii mele verişoare, 
însă nu ţine de departamentul meu. Totuși, dacă ai probleme, 
sună-mă”. Şi-mi dă numărul de telefon de la biroul lui. 

Timpul trece și „omul de piatră” iese să bea o cafea. îi ia locul un 
funcționar foarte tânăr. Când îmi vine rândul, el îmi spune: „Mai bine 
aşteptaţi până se întoarce şeful meu”. 

„Nu! Nu mai pot aștepta. Vreţi, vă rog, să sunaţi la numărul 
acesta? l-am dat numărul de telefon al soțului verișoarei mele. Partea 


convorbirii pe care o aud este încurajatoare. Punând receptorul jos, 
îmi spune: „Da, puteţi avea documentele”. Miracolul s-a întâmplat. 
Acum am de făcut rezervările pentru vapor. 

La Amsterdam încerc să-mi rezerv un loc pe un vapor al liniei 
Holland-America. Mi se spune: „Înscrieţi-vă pe lista de aşteptare şi vă 
vom anunța când va fi loc. Poate dura între zece şi douăsprezece luni”. 
Nu poate fi adevărat! Mi s-a spus aşa de clar că trebuie să plec acum. 
Dezamăgită, stau în Piață şi observ că firma American Express și-a 
deschis aici un birou. Aș putea încerca să găsesc un loc pe un vas de 
marfa. Intrând în birou, întreb: „Luaţi şi pasageri pe vasele de 
transport marfa spre America?” 

„Puteţi pleca mâine, doamnă, dacă hârtiile vă sunt în regulă”. 

„O, mâine e prea devreme. Dar săptămâna viitoare?” 

„Se poate aranja şi pentru săptămâna viitoare”. 

Astfel ajung în America. New York-ul e un oraș mare. 
Zgârie-norii sunt așa de înalţi, și Corrie ten Boom așa de mică. Am cu 
mine doar cincizeci de dolari; mai mult nu a fost permis. Dar mai am 
două cecuri în buzunar. Pe când eram încă în Olanda, mi-am împărtășit 
planurile unei rude din America aflate în vizită. Dând din cap, omul 
mi-a spus că nu e ușor pentru cineva să izbândească în America. 

„Te cred, dar Dumnezeu mi-a spus să merg şi trebuie să-L 
ascult”. 

Mi-a dat un cec de o valoare mai mare și unul de o valoare mai 
mică. „Dacă ai nevoie de ele, folosește-le, îmi vei returna banii mai 
târziu”. 

La New York, organizația YMCA îmi oferă spre închiriere o 
cameră pentru o săptămână. În acea săptămână le vorbesc câtorva 
grupuri de imigranţi evrei care erau creştini. Însă nu mă pot folosi de 
materialele în limba engleză pregătite pe vapor, deoarece ei provin din 
Germania. 

La sfârşitul săptămânii, când să plătesc camera închiriată la 
YMCA, recepționera mă întreabă unde să-mi trimită bagajele. 

„Nu ştiu să vă spun, momentan”, i-am răspuns. 

„Îmi pare rău, dar locurile noastre de cazare sunt puţine și nu vă 


putem permite să mai rămânețţi la noi”. 

„Da, ştiu, dar Dumnezeu are o altă cameră pentru mine. Doar că 
eu nu ştiu adresa”. 

Se uită perplexă la mine, dar eu nu sunt îngrijorată. Dumnezeu 
m-a călăuzit chiar și prin Ravensbriick! Mă va ajuta cu siguranţă și în 
America! 

Apoi îşi amintește dintr-odată: „Aveţi o scrisoare”. 

Cum se poate asta, când nimeni nu ştie unde stau? Dar iat-o aici. 

Citesc scrisoarea și-i spun: „Valizele mele merg la adresa asta”, 
şi-i dau numărul unei case de pe strada 190. 

„Dar de ce nu mi-aţi spus așa mai-nainte?” 

„Nu știam. Era în scrisoare. Persoana care-mi scrie e o femeie: 
«Te-am auzit vorbind săptămâna aceasta la comunitatea evreiască. 
Ştiu că e aproape imposibil să găseşti cazare în New York. Fiul meu se 
află în Europa, aşa că poți să stai în camera lui pe durata șederii tale în 
New York.»”. 

Recepționera este mai uimită decât mine. Probabil că nu a avut 
parte de atâtea miracole cum am avut eu. 

Metroul mă duce pe strada 190. Casa e una mare, locuită de mai 
multe familii. La capătul holului e apartamentul pe care-l caut, dar 
gazda mea e plecată. Sigur că nu s-a aşteptat ca invitaţia ei să fie un 
răspuns, în al unsprezecelea ceas, la problema mea. Așezându-mă între 
bagaje, adorm curând, fiind foarte obosită. Așa mă găseşte, când se 
întoarce acasă după miezul nopții; și astfel am devenit musafira ei timp 
de cinci săptămâni. 

Cinci săptămâni care mi-au testat credinţa. Cheltuisem deja 
banii de pe unul dintre cele două cecuri. Jan ten Have, cel care se ocupă 
de publicarea cărților mele în Olanda, se află la New York. E un prieten 
credincios şi mă ajută cât poate. îmi petrec timpul căutând adresele 
care mi s-au dat în Olanda și povestindu-mi experienţele. Americanii 
sunt prietenoși şi-mi spun că povestea mea este interesantă. Mă vor 
ține minte, dar nu-mi pot aranja întâlniri momentan. Totuşi, îmi mai 
recomandă și alte nume. îi sun și pe aceştia. Nu toţi sunt politicoși. Unii 
chiar îmi spun că ar fi trebuit să rămân în Olanda. 


„De ce ai venit în America?”, întreabă mulți. 

„Dumnezeu mi-a spus să vin şi eu nu pot decât să-L ascult”, le 
răspund. 

„Poveşti. Nu există călăuzire directă din partea lui Dumnezeu. 
Experiența spune că trebuie să îţi foloseşti judecata sănătoasă”. 

„Desigur că trebuie să-mi folosesc discernământul, dar 
călăuzirea lui Dumnezeu este chiar mai importantă şi sunt convinsă că 
am de adus un mesaj aici. Pot să depun mărturie că întunericul cel mai 
gros poate fi înlăturat de lumina lui lisus”. 

„Dar noi îi avem aici pe pastorii noştri care să ne spună aceste 
lucruri”. 

„Fără îndoială; dar eu vă pot confirma, din experienţa dobândită 
în lagărele de concentrare, că lucrurile pe care pastorii voștri le spun 
sunt adevărate”. 

„Ar fi fost mai bine pentru tine să rămâi în Olanda. Prea mulți 
europeni vin în America. Ar trebui să fie opriţi”. 

Au ei dreptate? Banii mi s-au dus, cu excepţia celor de pe cecul 
mai mare. Însă nu vreau să apelez la el înainte de a vorbi cu cel care mi 
l-a dat. îi caut adresa și mă pomenesc într-un birou impunător. Faţa lui 
nu mai e la fel de prietenoasă. 

„Te deranjează dacă scot banii de pe al doilea cec?”, îl întreb. 

„Cum poți ști dacă sau când îmi vei returna banii? Cele cinci 
săptămâni petrecute deja în America nu te-au convins că nu e de lucru 
pentru tine aici? Dă-mi, te rog, cecul înapoi”. 

Îmi scrie apoi un altul cu o sumă mult mai mică. 

Adunându-mi tot curajul pe care-l aveam, i-am spus: „Sunt 
sigură că Dumnezeu are de lucru pentru mine aici. Sunt în voia Lui, iar 
în curând îţi voi înapoia banii”. 

Sunt jenată și umilită. Am bani acasă, în Olanda; o sumă rămasă 
de la prima mea carte și un mic venit de pe urma afacerii pe care am 
vândut-o; dar banii aceştia nu pot fi transferați în America. 

În camera mea am o lungă întrevedere cu Tatăl meu ceresc, în 
care-l spun toate necazurile mele. 

„Tată, trebuie să mă ajuţi, mă rog eu. „Dacă trebuie să 


împrumut bani pentru a mă reîntoarce în Olanda, oamenii vor spune: 
«Vezi, promisiunile Bibliei nu pot fi luate ca atare. Călăuzirea directă 
nu există.» Tată, de dragul onoarei Tale, trebuie să mă ajuţi”. 

Răspunsul Lui este clar: „Nu te îngrijora de onoarea Mea. Mă voi 
îngriji Eu de ea. În zilele următoare îmi vei mulțumi pentru timpul 
petrecut la New York”. 

O mare povară se ridică de pe sufletul meu. 

A doua zi, când mă trezesc, gândul că un ocean imens mă 
desparte de patria mea mă apasă la fel ca în fiecare dimineață de când 
mă aflu aici. Toate grijile apar din nou. Nu am bani. Nimeni nu e dornic 
să-mi asculte mesajul. A fost cu adevărat călăuzirea lui Dumnezeu? 
apoi vine asigurarea mângâietoare din seara trecută. Dumnezeu mi-a 
promis că Şi va apăra onoarea și, în timp, îi voi mulțumi pentru aceste 
zile. 

Ce bucurie să știm că Dumnezeu nu-și lasă copiii singuri. El este 
un ghid credincios pentru oricine care-l ascultă vocea. „Domnul 
iubește pe cei ce se tem de EI, pe cei ce nădăjduiesc în bunătatea Lui”. 
(Psalmul 147: 11) 

În aceeaşi zi se ţine un serviciu olandez într-o biserică din New 
York. Vorbeşte dr. Barkay Wolf şi mulţi olandezi rămân apoi în hol la o 
cafea. îmi este prezentat pastorul Burggraaff, cel care a botezat-o pe 
prințesa noastră de origine canadiană. Numele ten Boom îi aminteşte 
de ceva. 

„Spun deseori o povestire despre o soră medicală cu acest 
nume”, zice el, „care a trăit un miracol într-un lagăr de concentrare, 
legat de o sticluță cu vitamine. O spun pentru a dovedi că Dumnezeu 
face și azi minuni, ca şi în timpurile biblice. O cunoşti cumva pe acea 
femeie? Eşti rudă cu ea?” 

„Ea nu e o soră medicală”, i-am spus eu, „ci ceasornicar. Eu sunt 
cea care am trăit această experiență în 1944”. 

„Atunci trebuie să vii cu mine în Staten Island și să-i spui 
congregaţiei mele experienţele tale”. 

Mergem împreună la o frumoasă casă parohială, unde petrec 
cinci zile încântătoare cu acești creştini fericiți şi cei doi drăgălași copii 


ai lor. 

Doamna Burggraaff este o bucătăreasă excelentă. Încercam 
să-mi imaginez cât poate rezista cineva cu un mic dejun de 10 cenți de 
la Nedicks - o ceașcă mare de cafea, două gogoși și un pahar de suc de 
portocale - servit în picioare lângă tejghea. Delicioasa mâncare plină 
de savoare a doamnei Burggraaff îmi produce o mare bucurie, dar 
adevăratul motiv al bucuriei mele este acela că „lecţia mea cu privire la 
ascultare s-a încheiat și simt că Dumnezeu este la lucru deschizând uși 
şi inimi. 

Reîntorcându-mă la New York, văd pe ușa unei biserici o 
invitație de participare la Cina Domnului. Ce binecuvântare se află în 
sfânta împărtășşire! La fel de adevărat cum gust din pâine și din vin, 
este faptul că trupul Domnului S-a frânt pentru mine și sângele Lui a 
curs pentru mine. Ce mult mi-a lipsit Cina când mă aflam în închisoare! 
Duminică dimineața mă duc la biserica respectivă. Este duminica 
învierii. 

Bisericile din America au un fel prietenos de a-i întâmpina pe 
străini. Pastorul mă salută şi îmi dă adresa lui Irving Harris, editorul 
publicaţiei The evangel, o revistă lunară distribuită în America şi în 
multe alte părţi ale lumii. În ziua următoare îi spun despre necazurile 
mele. 

„Ştiu că umblu pe calea pe care mi-a arătat-o Dumnezeu, dar așa 
de mulți spun că nu există călăuzire directă”. 

„Nu-i asculta pe cei care nu cred în călăuzire”, mi-a zis el. „Biblia 
conține multe promisiuni cu privire la faptul că Dumnezeu îi 
călăuzește pe cei care îl ascultă. «Cheamă-Mă, şi-ţi voi răspunde.» 
(leremia 33: 3) Ai auzit de vreun bun păstor care să nu-și conducă 
oile?” 

Sunt bucuroasă. Știu că are dreptate. 

„Ai ceva materiale pe care le-am putea publica în revista 
noastră?”, mă întreabă el. 

Îi dau o copie a prelegerilor mele, spunându-i să folosească atât 
cât dorește. 

„Ar mai fi ceva”, îmi spune. „Nu te putem plăti. Această revistă se 


publică doar cu scopul de a răspândi evanghelia şi nu pentru a face 
profit”. 

Minunat! Mă aflu în fața unui american care are o perspectivă 
corectă asupra banilor. „Căutați mai întâi împărăţia lui Dumnezeu și 
neprihănirea Lui, şi toate aceste lucruri vi se vor da pe deasupra”. 
(Matei 6: 33) 

Domnul Harris îmi dă o adresă din Washington. Am fost cumva 
înșelată şi de data aceasta? Nu, ci găsisem un prieten adevărat și, pe 
baza recomandării făcute de el, Abraham Vereide mă primeşte, ca pe o 
prietenă, în casa lui. Mă invită la cină. Mai sunt prezente încă trei 
persoane, profesori, care pun întrebări grele. Mă simt ca o şcolăriță 
invitată la masă de directoarea ei. Engleza mea nu e așa de fluentă şi 
greșelile mele sunt parcă mai evidente ca altă dată. Dar fac tot ce pot ca 
să-mi folosesc ochii și urechile. Pot învăța multe aici ascultând 
conversaţia. Aud o ilustrație bună. Domnul Vereide vorbește despre 
relaţia noastră cu lisus şi ne arată un bilet de tren. Pe el sunt scrise 
următoarele cuvinte: „Nevalabil separat de cotor”. 

De acum înainte mă decid să folosesc această expresie ca pe 
propria mea lozincă. Alipită de lisus. Victoria Lui este victoria mea. 
„Pot fi de folos doar împreună cu El”. 

În după-amiaza aceea mi se cere să mă adresez unui grup de 
femei. Ori de câte ori sunt solicitată să mărturisesc despre ceea ce a 
însemnat Domnul pentru mine în timpul detenţiei, mă aflu în 
elementul meu. Pot spune că lisus Hristos este o realitate chiar și în 
cele mai întunecate zile. El este răspunsul la toate problemele din 
inimile oamenilor și ale naţiunilor. Faptul că Duhul Sfânt se află la 
lucru în întâlnirea noastră este evident. Văd un răspuns din partea 
acestor femei care se adună săptămânal pentru rugăciune și studiu 
biblic. 

În seara aceea una dintre ele îmi dă un cec care mă ajută să 
returnez toți banii Împrumutați la New York. 

Situaţia s-a schimbat acum. În loc de prea puţină muncă, trebuie 
să am grijă să nu mă suprasolicit. Zece luni în America, în multe sate şi 
orașe. Zece luni în care am dus evanghelia în biserici, închisori, 


universități, școli și cluburi. 

Apoi, „stâlpul de foc” şi „norul” m-au călăuzit spre Germania - 
singurul loc din lume unde nu m-aș fi dus. 

F.B. Meyer a spus: „Dumnezeu nu-i umple cu Duhul Sfânt pe cei 
care cred în plinătatea Duhului sau pe cei care-L doresc, ci pe cei 
care-L ascultă”. 

Când am plecat din lagărul de concentrare din Germania, am 
spus: „Mă voi duce oriunde mă va trimite Dumnezeu, dar sper că nu 
mă va trimite niciodată în Germania”. Deși nu conștientizam, această 
atitudine era neascultare. 

În America a venit un timp când se părea că nu mai aveam parte 
de călăuzire. Când mă rugam, nu primeam niciun răspuns. Mi-am dat 
seama că problema nu era cu Păstorul cel Bun, ci cu oaia. Astfel că am 
întrebat: „Doamne, sunt eu neascultătoare de Tine în vreo privință?” 

Răspunsul a fost clar: „Germania”. 

A urmat o adevărată luptă, dar victoria a venit repede şi am 
putut spune: „Da, Doamne, şi în Germania”. 

Timpul este scurt, prea scurt, Pentru ca cineva, oricine-ar fi, Să 
trăiască în dușmănie. Lăsaţi-o deoparte. 

De dragul Lui. 

lertând așa cum aţi fost iertaţi. (Autor necunoscut) 

Trei întoarcerea în Germania 

La o întâlnire în casa unei prietene, văd o femeie care nu se uită 
în ochii mei. Întrebând-o pe gazda mea cine este această persoană, mi 
se spune că este una dintre asistentele medicale care au lucrat în 
lagărul de concentrare de la Ravensbrück. Dintr-odată, o recunosc. Cu 
zece ani în urmă a trebuit s-o duc pe sora mea, Betsie, la barăcile-spital 
din lagărul unde eram deținute. Picioarele ei erau paralizate. Era pe 
moarte. Această asistentă s-a purtat crud cu ea şi i-a vorbit urât. În acel 
moment al recunoașterii, ura și-a făcut loc în inima mea. Credeam că 
am învins-o, dar acum o văd pe această femeie din nou, după atâţia ani, 
şi inima îmi este plină de amărăciune. Timp de zece ani am purtat-o în 
mine. Vai, ce rușine! 

Când îmi aduc păcatele înaintea Domnului lisus, El le aruncă în 


adâncurile mării - iertate și uitate. Şi, de asemenea, El pune acolo un 
afiş: PESCUITUL INTERZIS! 

Și eu? Sunt zece ani de atunci, iar eu nici nu am iertat, nici nu am 
uitat ce a făcut această femeie. 

Rușinată, îmi mărturisesc vina. „lartă-mă, Doamne, pentru ura 
mea. Învață-mă să-mi iubesc duşmanii”. 

Ce bucurie că există iertare și scăpare de păcat. Sângele 
Domnului lisus ne curăţă de toate păcatele noastre dacă le mărturisim. 
El nu curăță niciodată scuzele. În locul urii, dragostea își face loc în 
inima mea. După întrunire încerc să discut cu femeia, dar ea nu e 
dispusă să vorbească. 

În ziua următoare mă gândesc la ea şi mă rog pentru ea. Cred în 
puterea rugăciunii unite. lisus a spus: „Unde sunt doi sau trei adunaţi 
în Numele Meu, sunt şi Eu în mijlocul lor”. Nu: „Eu vin”, ci: „Eu sunt”. 
lisus este primul acolo. El îi invită pe doi sau trei să vină. De aceea o 
întreb pe gazda mea dacă vrea să se roage cu mine. Apoi ea îmi spune 
că un grup de fete se roagă pentru asistentă și pentru mântuirea ei de 
câteva luni de zile. 

Aceasta îmi dă curaj. Când oamenii se roagă pentru mântuirea 
cuiva, înseamnă că Dumnezeu este la lucru. El pune în inimile și 
minţile noastre rugăciunea de mijlocire; iar ceea ce Dumnezeu începe, 
El și sfârşeşte. 

Caut adresa spitalului unde lucrează și o sun la telefon. îi spun 
că am să ţin o întrunire în seara respectfvă și că aș fi foarte încântată 
dacă ar participa și ea. 

Uimită, m-a întrebat: „Cum? Tu vrei ca eu să vin?” 

„Da; de aceea te-am şi sunat”. 

„Atunci vin”. 

Toată seara mă ascultă şi mă privește drept în ochi. Știu că 
ascultă cu inima. După întâlnire îi citesc din Biblie despre calea 
mântuirii. 1 loan 4: 9 clarifică problema: „Dragostea lui Dumnezeu față 
de noi s-a arătat prin faptul că Dumnezeu a trimis în lume pe singurul 
Său Fiu, ca noi să trăim prin El”. Femeia ia acea decizie care le produce 
îngerilor bucurie. Nu doar că ura mea a dispărut, dar pot să o şi iubesc. 


Pe mine, cea care am ţinut în subconștientul meu sentimente de ură, 
Domnul mă folosește acum ca pe o fereastră prin care lumina Lui poate 
pătrunde și poate lumina inima ei întunecată - sunt canalul Lui pentru 
izvoarele apelor vii. Ce putere minunată se află în sângele lui lisus! El 
ne iartă, ne curăţă și face din noi instrumentele Sale. El curăţă vasele 
de lut care conțin comoara. Păcătoşi, păcătoşi salvaţi, pe care El îi 
foloseşte ca ambasadori ai Lui. Ce har minunat! 

Adresa greșită 

O femeie bolnavă stă într-o bucătărie murdară și dezordonată. 
Nu prea e loc și pentru scăunelul meu. Sunt dornică să am o discuţie 
liniştită cu ea, deoarece ştiu că a apelat de două ori la o ghicitoare care 
a chemat asupra ei puteri magice de vindecare. îi spun ce păcat mare 
este acesta în ochii lui Dumnezeu, fiindcă înseamnă că noi îi întoarcem 
spatele lui Dumnezeu şi îi cerem ajutor diavolului. De aceea Dumnezeu 
numeşte acest fel de păcat o urâciune (Deuteronom 18: 10 - 12). 

Inima mea este cuprinsă apoi de o mare compasiune pentru 
această femeie. îi spun despre inima de tată, plină de dor, a lui 
Dumnezeu, care ne iubeşte atât de mult și care ne-a adus în legătură cu 
un ocean de dragoste prin Domnul lisus. De aceea Dumnezeu 
consideră un lucru îngrozitor să apelăm la dușman pentru ajutor. 

Observ că acum ascultă altfel. Când am avertizat-o cu onestitate, 
ea s-a apărat și a opus rezistență. Acum îi spun cu bucurie despre 
dragostea lui Dumnezeu. Ea ascultă cu atenţie. îi citesc ceea ce spune 
lisus: „Veniţi la Mine toți cei trudiți și împovăraţi, şi Eu vă voi da 
odihnă”. (Matei 11: 28) înainte să plec, ea se roagă. îşi cere iertare că a 
apelat la ghicitoare, iar apoi îl laudă pe Dumnezeu și-l mulțumește 
pentru marile bogății pe care le are în lisus Hristos. 

Bătălia împotriva puterilor întunericului în Germania mulți 
oameni apelează la spiritism şi vrăjitorie. Mă întreb dacă asta se 
întâmplă şi în alte țări? Mulţi oameni cu care vorbesc se plâng de un 
întuneric pe care-l simt în inimile lor, care nu poate fi îndepărtat, sau 
au gânduri de sinucidere care revin mereu. Când îi întreb dacă au 
apelat vreodată la o prezicătoare, spun că da, dar că nu au crezut 
într-adevăr în puterea ei. 


În timpul războiului, când germanii aflaţi în captivitate nu 
puteau trimite mesaje acasă, soțiile şi mamele tânjeau să știe câte ceva 
despre soarta celor dragi. Multe au apelat la diverse ghicitoare. Dacă 
au primit sau nu răspunsurile căutate nu știu, dar este evident faptul 
că puterile întunericului au intrat în inimile lor. Nu păreau să-și dea 
seama că lucrul acesta era păcat. 

Chiar dacă a fost făcut doar din curiozitate sau „de dragul 
distracției”, acest păcat dă cale liberă puterilor demonice. Așa că, ori de 
câte ori am o săptămână plină de întâlniri, una dintre seri o 
rezervpentru a dovedi, pe baza Scripturii, păcatul acestei practici. 
Purtarea de amulete și talismane, precum și prezicerea evenimentelor 
cu ajutorul cărţilor de joc sau al horoscopului sunt toate o urâciune în 
ochii lui Dumnezeu. Deuteronomul 18: 10 - 12 ne avertizează: 

Să nu fie la tine nimeni care să-și treacă pe fiul sau pe fiica lui 
prin foc, nimeni care să aibă meşteşugul de ghicitor, de cititor în stele, 
de vestitor al viitorului, de vrăjitor, de descântător, nimeni care să 
întrebe pe cei ce cheamă duhurile sau dau cu ghiocul, nimeni care să 
întrebe pe morți. Căci oricine face aceste lucruri este o urâciune 
înaintea Domnului; și din pricina acestor lucruri va izgoni Domnul, 
Dumnezeu tău, pe aceste neamuri dinaintea ta. 

Este minunat să avem un răspuns şi la această problemă. lisus a 
venit să distrugă lucrările lui Satan. Biblia spune: „Ei l-au biruit, prin 
sângele Mielului şi prin cuvântul mărturisirii lor”. (Apocalipsa 12: 11) 
Victoria este a noastră prin sângele Mielului și prin proclamarea 
mărturiei noastre. 

Cei ce sunt cu noi sunt mai mari decât cei care sunt împotriva 
noastră. Nu trebuie să rămânem în întuneric. lisus a spus: „Eu sunt 
Lumina lumii; cine Mă urmează pe Mine, nu va umbla în întuneric, ci va 
avea lumina vieţii”. (loan 8: 12) Noi avem autoritatea numelui Lui. 

Ce mare bucurie este să pot aduce vestea bună a victoriei lui 
lisus în acest întuneric! Dar, ori de câte ori vorbesc despre asta, sunt 
atât de obosită, încât de-abia pot ajunge în pat. Inima mea bate 
neregulat și nu mă simt bine deloc. 

Într-o seară am avut o lungă discuţie cu Tatăl meu ceresc: „Nu 


pot continua așa, dragă Doamne. De ce trebuie să vorbesc împotriva 
acestui păcat? Așa de mulţi dintre slujitorii Tăi credincioși nu o fac 
niciodată. Nu mai pot continua în felul acesta și să rămân, totuși, în 
viață. Poate o lună sau două, cel mult, și inima mea va ceda”. 

Apoi citesc în Losungbuch, o carte cu meditații zilnice în 
germană: „Nu te teme; ci vorbeşte și nu tăcea, căci Eu sunt cu tine; şi 
nimeni nu va pune mâna pe tine, ca să-ţi facă rău”. (Fapte 18: 9 - 10) 
După care urmează câteva versuri: 

Deși toate puterile iadului sunt la atac. 

Nu te teme, lisus este biruitorul. 

Bucuria îmi inundă inima; acesta este răspunsul lui Dumnezeu. 
Mă rog: „Doamne, voi asculta, nu mă voi teme și nu voi tăcea. îmi 
însușesc această promisiune şi Te rog să mă protejezi cu sângele Tău, 
aşa încât demonii să nu mă poată atinge”. 

În momentul acela cu inima mea se întâmplă ceva; bate regulat. 
Știu că sunt vindecată. De atunci încoace, când mai am de vorbit 
împotriva spiritismului şi a vrăjitoriei, mă simt la fel de bine ca înainte. 
lisus este Biruitorul! Frica de demoni vine chiar de la demoni. Nu avem 
de ce să ne temem. Cei ce sunt cu noi sunt mai mari decât cei ce sunt 
împotriva noastră. Ascunși cu Hristos în Dumnezeu - ce refugiu! 
Atotputernicul Mare Preot şi legiunile Sale de îngeri sunt de partea 
noastră. 

Împotriviţi-vă diavolului - victoria este a noastră într-un mic 
oraș din Germania, un grup de studenți planifică un sfârşit de 
săptămână. Zece creştini aduc fiecare câte un necreştin. Deși sunt 
singura vorbitoare, simt că suntem o echipă, aceștia zece şi cu mine. 
Sunt multe rugăciuni și discuţii între întâlniri, şi, când vine duminica, 
opt studenți îl acceptă pe lisus ca Mântuitor personal. 

Trudy, o studentă la medicină, vine după mine în seara aceea, în 
timp ce, obosită, dar multumitoare, mă întorc în camera mea. „Corrie, 
îți mulțumesc foarte mult pentru tot ce ai făcut pentru Heinz. El e 
logodnicul meu şi azi e așa de diferit. Înainte era morocănos; acum e 
într-adevăr fericit”. 

„Ce bucurie, Trudy! Hai să-l mulțumim Domnului, pentru că Ela 


făcut-o. Eu sunt doar o mlădiţă în Viţă, un canal al binecuvântării Lui. 
Dar ce poţi să-mi spui despre tine, Trudy?” 

„Nu am venit să vorbesc despre mine; doresc să vorbesc doar 
despre Heinz”. 

„Bine. Atunci vom vorbi despre schimbarea lui Heinz, care a 
venit din întuneric la lumina minunată a lui Dumnezeu”. 

Dintr-odată mă întorc spre Trudy și mă adresez demonilor din 
ea. În numele lui lisus le poruncesc să plece şi să se întoarcă în iad, 
unde le e locul. Văd imediat o schimbare pe fața ei. Mirată, mă 
întreabă: „Este speranţă pentru mine?” Apoi cade în genunchi și strigă: 
„Sunt liberă; slavă Ţie, Doamne, sunt liberă!” 

Cu adâncă bucurie, Trudy îl laudă pe Domnul, apoi îmi 
mărturiseşte că se gândea ca a doua zi să se sinucidă. Uitându-mă în 
ochii ei, văd că nu e liberă în întregime, dar iese din camera mea 
lăudându-L pe Domnul. Picioarele îmi tremură. Nu ştiusem nimic 
despre această fată şi toate acestea păreau că s-au întâmplat în afara 
mea. Ce victorie! Deși 

e târziu, mă duc jos să caut pe cineva cu care să mă rog. În sala 
unde ținem întâlnirile, toți studenții sunt îngenuncheați. 

„Am venit să vă spun că Trudy e liberă”. 

„Da, ştim”. 

„Ce ştiţi? Cine v-a spus?” 

„Ştiam că era sub influenţa demonilor. Când am văzut că merge 
spre camera ta, ne-am pus în genunchi ca să ne rugăm şi l-am cerut lui 
Dumnezeu să te folosească pentru a o elibera. Dintr-odată, rugăciunea 
noastră a devenit laudă şi am știut că este eliberată”. 

„Dar nu este eliberată de tot. Continuaţi să vă rugaţi până când 
va fi liberă pe deplin”. 

După trei zile vorbesc la universitatea unde studiază Trudy, dar 
ea se ascunde în spatele altora. Băieții îmi cer să-i vorbesc, dar nu am 
nicio călăuzire. După o săptămână mă caută ea, într-un oraş unde 
lucrez, și Dumnezeu mă foloseşte pentru a încheia lucrarea începută de 
El în ea. 


Sunt bine încredințată că nu am darul special al scoaterii 
demonilor, dar, în momente de urgenţă, trebuie să îndrăznim să ne 
folosim de promisiunea din Marcu 16: 17: „În Numele Meu vor scoate 
draci”. 

Mai mult decât psihologie 

Psihologia este profitabilă, chiar necesară, dar nu suficientă. îmi 
aduc aminte de o conversaţie cu un pastor german. Fusese o sesiune 
de consiliere aglomerată și dificilă. Şase oameni se plânseseră de un 
profund întuneric interior şi de gânduri de sinucidere. Pe unii i-am 
putut ajuta, dar nu pe toți. 

„Mă poţi ajuta?” l-am întrebat pe pastor. „În asemenea cazuri e 
mult mai bine să lucrăm împreună. Unul se poate ruga în timp ce 
celălalt poate alunga demonii”. 

Pastorul mi-a răspuns cu un discurs în apărarea mecanismelor 
subconștientului. Asta nu m-a ajutat. Cât de periculos este să încerci să 
rezolvi probleme mari cu răspunsuri mici. 

Un profesor de teologie a fost întrebat: „Vă învăţaţi studenții să 
scoată demonii?” 

„Nu prea”, a răspuns el. „Nici eu nu pot s-o fac”. 

„Dar aveţi curajul să vă trimiteţi studenţii la congregaţii care 
sunt pline de practici spiritiste? Credeţi că, dacă au cunoștințe despre 

26 manuscrisele iahviste și elohiste ale Genezei, acestea îi vor 
ajuta atunci când se vor confrunta cu demonii care au intrat deja în 
atâția oameni în zilele noastre?” 

Soldaţi ai lui Hristos, sculaţi-vă și puneţi-vă armura. 

Tari în puterea pe care v-o dă Dumnezeu Prin veșnicul Său Fiu; 

Tari în Domnul oștirilor. 

Și în marea Lui putere. 

Cel care se încrede în puterea lui lisus Este mai mult decât 
biruitor. 

Nu lăsaţi niciun loc nepăzit. 

Nicio slăbiciune a sufletului; 

Luaţi orice virtute, orice har. 

Și întăriţi-vă pe deplin. 


Mergeţi din putere în putere Luptaţi-vă și rugați-vă. 

Zdrobiţi toate puterile întunericului și câștigați în ziua luptei. 

Charles Wesley 

Dragostea lui Dumnezeu nu eșuează niciodată 

Betsie, sora mea, şi cu mine mergeam odată pe străzile cenușii 
ale lagărului de concentrare. 

„Corrie, barăcile astea sunt folosite pentru distrugerea vieților. 
Trebuie să-L rugăm pe Dumnezeu să ne dea după război o astfel de 
tabără, dar în care să reclădim vieți”. 

Ce fantezie să poţi vedea asemenea posibilități într-un loc atât 
de groaznic! Nu, nu era o fantezie; era credință. Credința vede 
invizibilul, aşa cum radarul unui vapor îşi trimite undele direct prin 
ceață către alte nave. Tot așa, credința ne arată dragostea lui 
Dumnezeu şi victoria lui lisus, chiar și prin haosul vieţii noastre. 

După mulți ani, merg din nou pe străzile unei tabere de 
concentrare. Războiul s-a terminat, dar a lăsat în urmă numeroase răni 
în multe națiuni - probabil cele mai serioase răni fiind ale Germaniei 
înseşi. În multe ţări sunt refugiaţi, oameni fără case, însă aici problema 
pare să nu aibă parcă nicio soluţie. Parcă nici nu merită să încerci - dar 
nu, nu trebuie să spunem asta. Fiecare trebuie să facă atât cât poate. 

Dumnezeu mi-a dat o asemenea tabără de concentrare. Era la 
Darmstadt, unde, la scurt timp după război, le-am întâlnit pe unele 
dintre fostele mele gardience. Acum ele erau deţinutele; iar eu eram 
liberă. Fuseseră foarte crude. Dar experiențele din timpul războiului 
le-au demoralizat. Femei, încă tinere, erau acum închise dincolo de 
sârma ghimpată; dar, mai mult, erau întemnițate de puterile demonice. 
Le-am putut vorbi despre victoria lui Isu-s. Despre dragostea Lui 
pentru păcătoși şi despre lucrarea terminată de la cruce, unde a purtat 
păcatele întregii lumi, inclusiv pe ale lor. 

După un timp, când m-am întors să vizitez tabăra, era goală. 
Femeile fuseseră fie eliberate, fie trimise în alte închisori. În aceeași 
săptămână, am închiriat întreaga tabără, iar acum este un loc unde 
refugiații pot locui în timp ce-şi construiesc case în apropiere. 

Aflându-mă în Germania, vizitez tabăra. Mă uit în jur. Barăcile 


sunt cenușii, iar străzile dintre ele sunt lipsite de culoare. îi spun lui 
Walter Zipf, directorul, că încă arată ca o închisoare. Facem planuri și, 
chiar în acea săptămână, Dumnezeu îmi dă banii necesari pentru a le 
realiza. 

Cât de mult se poate schimba un loc cu niște vopsea de un verde 
aprins şi cu flori, cu multe flori! Două luni mai târziu, primesc nişte 
fotografii color şi, cu puţină imaginaţie, acel loc pare că seamănă mai 
mult cu o locuinţă din Hollywood decât cu un lagăr de concentrare. 

Dragostea umană a eşuat în această lume, dar dragostea lui 
Dumnezeu este vărsată în inimile noastre prin Duhul Sfânt, care ne-a 
fost dat (Romani 5: 5). Aşa este dragostea care învinge şi care poate 
schimba o închisoare cenușie într-o grădină cu flori. 

Întrunirea pastorilor 

Lucrul în Germania este o încântare. Mă înţeleg bine cu pastorii, 
lucrăm, ne rugăm şi depunem efort împreună. Ar fi fost ideal să am o 
echipă care să mă însoţească, dar, din moment ce acest lucru nu e 
posibil, Dumnezeu mi i-a dat drept coechipieri pe pastorii în ale căror 
biserici lucrez. Deşi suntem diferiţi ca origine şi ca instruire, ne uneşte 
un singur ţel: câștigarea sufletelor pentru eternitate și ajutarea 
copiilor lui Dumnezeu să înveţe că lisus este Biruitorul! 

Faptul că trebuie să iau cuvântul la întrunirea pastorilor, este o 
altă poveste. În mod frecvent, îi întâlnesc printre ei pe cei mai severi 
critici ai mei şi, uneori, mă confrunt cu opoziția cea mai puternică. Şi 
totuși, pare vital să fiu folosită de Dumnezeu printre ei, deoarece acești 
oameni, care au congregațţii foarte mari şi sunt apăsaţi de probleme, au 
nevoie să li se reamintească de biruinţa lui lisus și de planul Său 
pentru omenire. 

Un grup numeros mă așteaptă să iau cuvântul. Să încerc să-i 
conving pe oameni să nu mă asculte pe mine, ci pe Dumnezeu și 
mesajul Lui pentru noi? 

„Domnilor, sunt o persoană laică, o femeie care nu aparține 
clerului, o simplă olandeză. Ar fi cineva aici care nu doreşte să 
rămână?” 

„Intenționez să vorbesc despre convertire. Probabil mă veți 


eticheta drept o pietistă. Voi vorbi despre revenirea Domnului: unii 
vor spune că sunt o sectantă. Aș putea vorbi despre răpirea bisericii: 
asta m-ar face o fanatică; sau despre plinătatea Duhului Sfânt: o 
penticostală. Ţineţi-vă etichetele la îndemână, domnilor. Dacă veți fi 
atinși în conștiințele dumneavoastră de cuvintele mele, trebuie doar 
să-mi puneţi eticheta, puneţi-mă la colț şi nu veţi avea de ce să vă 
temeţi”. 

Se întâmplă ceva ciudat. Feţele critice se relaxează. Se râde, 
după care ascultăm împreună mesajul lui Dumnezeu despre marea 
nevoie a Germaniei şi despre Hristos, răspunsul la această nevoie. 
Istoria lumii este ca o mare broderie a lui Dumnezeu. Din această 
broderie, nouă ne-a fost descoperită o mică parte prin Cuvântul Său, 
dar suficientă ca să facem faţă viitorului, cu calm și siguranţă, știind că 
totul se află în mâinile Lui. Într-adevăr, cea mai bună parte abia acum 
urmează: o lume plină de cunoștința Domnului, asemenea apelor care 
acoperă fundul mării. 

Când termin, toți se unesc în rugăciune. 

Cari 

„lată, văd un ocean de lumină şi de dragoste care se revarsă 
deasupra unui hău de întuneric și moarte şi, în el, văd infinita dragoste 
a lui Dumnezeu, iar ziua în care această dragoste s-a revărsat peste 
hăul de întuneric şi moarte a fost aceea când lisus a zis: «S-a isprăvit!»” 
(Wesley) Peste tot în Germania întâlnesc rănile și cicatricile lăsate de 
război. Citesc o scrisoare pe care o mamă a primit-o de la fiul ei, Cari, 
acum deținut în Olanda. Fusese gardian în timpul războiului, și acum 
era condamnat la şaisprezece ani de detenție în aceeași închisoare 
unde își manifestase cruzimea. El scrie: „Tată, mamă, L-am primit pe 
Domnul lisus ca Mântuitor al meu. El m-a făcut un copil al lui 
Dumnezeu. Mi-am adus toate păcatele la El și El le-a aruncat în 
adâncurile mării”. După ce citesc scrisoarea, mă decid să-i cer reginei 
mele amnistia lui. Un copil al lui Dumnezeu are putere în lupta lui 
împotriva lui Satan. El are autoritate în numele lui lisus. Așa cum un 
polițist rutier se bazează pe autoritatea legii și traficul se oprește la 
semnalul lui, tot așa, Satan trebuie să se predea numelui lui lisus. Orice 


copil al lui Dumnezeu se poate folosi de autoritatea numelui lui lisus, 
care este mai presus de orice nume. De aceea pot avea încredere în 
care. 

Înainte să-i scriu reginei, mă hotărăsc să merg la Vught și să-l 
caut pe care. Văd din nou curtea unde Betsie și cu mine am stat, 
neștiind ce se va întâmpla cu noi. Stăteam printre rânduri de bărbați 
care ne spuneau că am putea fi împușcate. Tremur când văd iarăși 
locul. Apoi intru în celula în care se află Carl, fostul meu gardian. 

„Vin să-ți aduc salutări de la părinţii tăi, Cari”. 

„Vrei să spui că i-ai întâlnit?” 

„Da; şi tocmai m-am întors din Germania”. 

Ochii lui Carl se umplu de lacrimi și şopteşte: „Ce face mama?” 

„E bine, Cari, şi se bucură că L-ai primit pe lisus şi că acum eşti 
un copil al lui Dumnezeu”. îi descriu vizita făcută părinţilor şi 
prietenilor lui, și apoi îi spun: „Și eu am fost închisă aici”. 

„Tu, aici? Când?” 

„În 1944. 

Faţa lui Carl păleşte. „Atunci ne cunoaștem”. 

„Da, ne cunoaştem”. 

Amândoi ne amintim de cruzimile lui Carl din acele zile. Dar 
chipul lui se luminează de bucurie în timp ce-mi spune: „Ce bucuros 
sunt că păcatele mi-au fost luate”. 

Nu spun nimic, dar un gând întunecat mi se ridică în minte: e 
Chiar așa de ușor cum pare? Din cauza barbarismului tău și cruzimilor 
celorlalţi, tatăl meu, Betsie, vărul meu Kik și mulţi prieteni au murit în 
închisori și în lagărele de concentrare. Și tu, acum, nu mai ești vinovat! 

Este o lege neschimbabilă a lui Dumnezeu aceea că un om își 
găseşte pacea doar când este gata, în continuu, să ierte. Imediat îmi 
dau seama ce fac. Păcatele lui Carl fuseseră aruncate de lisus în 
adâncurile mării. Ele sunt iertate şi uitate - iar eu încerc să le 
pescuiesc din nou. Mă rog: „Tată, în numele lui lisus, iartă-mi aceste 
gânduri. Doamne lisuse, ţinemă aproape de Tine ca mlădița în viță, ca 
să pot şi eu să iert, să uit și să-mi iubesc dușmanii”. 

Abia acum îndrăznesc să vorbesc din nou. „Da, Cari, păcatele 


tale au fost luate. Domnul nostru a luat asupra Lui păcatele întregii 
lumi, inclusiv pe ale tale și pe ale mele. Trebuie să-ți mai spun ceva. Mă 
gândesc să-i scriu reginei şi să-i cer amnistia ta”. 

Am învăţat o lecţie acolo, în celula lui Carl. Când lisus ne cere să 
ne iubim vrăjmașii, El este cel care ne dă dragostea pe care o pretinde 
de la noi. Noi suntem doar canalele dragostei Lui, nu rezervoarele. Cu 
adevărat, dacă eu eram rezervorul, în acel moment s-ar fi produs o 
mare fisură şi toată dragostea s-ar fi scurs. 

Din nou, biletul de tren american îmi oferă răspunsul: „Nevalabil 
separat de cotor”. Eu sunt aceea! Mă desprinsesem. Dar, când sunt 
unită cu El, Cel care S-a rugat pe cruce: „Tată, iartă-i, căci ei nu știu ce 
fac”, pot ierta și uita şi pot chiar să-mi iubesc dușmanii. Fără El sunt 
plină de amărăciune şi gata să urăsc. De aceea doresc să rămân 
întotdeauna aproape de El, așa cum e mlădița în viță. „Pentru ca 
bucuria Mea să rămână în voi, şi bucuria voastră să fie deplină”. (loan 
15: 11) Odată ce învăţăm să ne iubim duşmanii, noi lăsăm oceanul 
dragostei lui Dumnezeu să curgă ca niciodată înainte. 

„După cum mlădiţa nu poate aduce roadă de la sine, dacă nu 
rămâne în viță, tot aţa, nici voi nu puteţi aduce roadă, dacă nu rămâneți 
în Mine”. 

(loan 15: 4) 

Patru 

Furtună 

Este aşa de obositor să mă ţin de marginea patului în timp ce 
vaporul se clatină, încât mă leg cu o centură de saltea. Sunt singura 
pasageră la bordul unui vas de marfă și trebuie să împart cabina cu 
girocompasul. Sunt un slab marinar, şi călătoria pe mare mi se pare o 
adevărată încercare. Dintr-odată, un val imens se izbește de vas și aud 
un zgomot ciudat. Girocompasul fluieră zi şi noapte, dar acum e stricat 
şi sunetul lui este ciudat. Unul dintre ingineri vine să-l repare: 

„E furtună mare?”, întreb. 

„A, nu! E mai nimica. Să vedeţi când forța vântului ajunge la 14, 
atunci ştim ce înseamnă să fim legănați”. 

În acel moment, vrând parcă să-i contrazică vorbele, un val uriaș 


loveşte vasul dintr-o parte. Aud cum se sparg porţelanuri, iar orice 
lucru care nu este bine ancorat alunecă într-o parte și în alta a cabinei. 

Furtuna mai scade în intensitate până în dimineaţa următoare, 
aşa că pot să mă urc pe punte şi să-l întâlnesc pe căpitan. După ce 
vorbim despre vreme, îi spun: „Domnule căpitan, este duminică. Putem 
să ținem un serviciu religios?” 

„Ce, un serviciu religios pe vasul meu? Ar fi pentru prima dată în 
viața mea!” 

„Atunci”, i-am răspuns zâmbind, „e momentul potrivit să 
începeţi”. „Bine. Puteţi folosi sala de mese. Nu mă opun ideii”. 

Apoi, chiar el a scris pe panoul cu anunţuri că, la ora 11, în acea 
dimineață, va avea loc un program religios în sala de mese. La timpul 
anunţat nu vine nimeni. Băiatul de serviciu îmi aduce o cană de cafea. 
Este un vas olandez, iar bucătarul ştie că este ceva tradițional ca la ora 
11 să se bea o cafea. 

„Ai de gând să rămâi?” l-am întrebat pe băiat. „Am ceva foarte 
interesant de împărtășit”. 

„Nu vreau să aud lucruri fără sens”, spune el. „Nu vreau să am 
nimic de-a face cu Biblia și cu treburile lui Dumnezeu”. Pare foarte 
sigur pe el și pleacă, lăsându-mă singură. 

Nu mai văzusem niciodată o biserică așa de goală; doar o cană 
de cafea și eu. Nu sunt deloc înflăcărată pentru Domnul. Dacă aș fi mai 
entuziastă, m-aş duce pe punte și aş spune: „Haideţi, domnilor; trebuie 
să mă ajutaţi să umplu sala de mese. Trimiteţi bărbaţii și băieții din 
echipele dumneavoastră”. Dar nu fac asta. Mă întorc în cabina mea și 
am rău de mare. Şi asta e tot ce pot să fac în tot restul săptămânii. 

Duminica vine din nou. Mă simt descurajată și ruşinată. 
„Doamne, mă aflu pe acest vas de aproape zece zile şi n-am făcut nimic 
pentru a le împărtăși evanghelia acestor oameni care s-ar putea să-și 
piardă sufletele pentru eternitate. Doamne, nu sunt o misionară. 
Trimite-mă înapoi la repararea ceasurilor. Nu sunt vrednică să fac 
lucrarea Ta”. 

În acel moment, găsesc în Biblie o bucăţică de hârtie pe care n-o 
mai văzusem înainte. Pe ea scrie: 


Fricos, încăpățânat și slab. 

Sunt precum cerul schimbător. 

Azi, așa puternic și motivat. 

lar mâine nepăsător de-a încerca mereu. 

Dar El nu renunţă. 

Și împreună vom învinge. 

lisus și eu. 

Imediat văd! într-adevăr, nu sunt vrednică deloc. Mlădiţa fără 
Viță nu poate produce rod, dar pot face totul prin Hristos, care mă 
întăreşte. Atât cea mai puternică mlădiţă, cât şi cea mai slabă nu sunt 
nimic fără Viţă; dar, legate de ea, au aceeași natură. 

Mă duc pe punte. „Domnule căpitan, este duminică. Putem avea 
un serviciu religios?” 

„lar? într-o biserică la fel de goală ca şi săptămâna trecută?” mă 
tachinează el. 

„Nu, domnule căpitan. Nu goală, ci plină, și trebuie să mă 
ajutați”. O face, şi astfel se adună zece bărbaţi în sala de mese. Când se 
termină predica, băiatul de serviciu zice: „N-a fost plictisitor deloc!” 

Cinci 

Ambasadori pentru Hristos 

Bermuda - insula bunăstării și a culorilor strălucitoare, unde 
marea e de un albastru intens, unde casele au ziduri albe și sunt o 
mulțime de flori. 

Bermuda - țara unde soarele zâmbeşte întotdeauna. 

Dar Bermuda are şi închisori. Merg să vorbesc într-una dintre 
ele curând după sosire. În timp ce mărturisesc despre marea dragoste 
a lui Dumnezeu arătată în lisus Hristos și despre bogăţiile care ne sunt 
puse la dispoziţie în orice situație dacă „ne ducem cecurile la bancă” - 
dacă acționăm pe baza Cuvântului Său -, Dumnezeu atinge inima 
directorului închisorii. 

„Vă rog să mai veniţi”, îmi spune el. „Vorbiţi o limbă pe care 
deținuții o înțeleg”. 

Sunt dornică să mă reîntorc. „Cât de des pot să vin?” 

„Cât de des doriți”. 


„De două ori pe zi?” Când mi se oferă un deget, iau toată mâna. 
Asemenea oportunități sunt rare. De obicei, în închisori mi se permite 
să am o singură prelegere. Şi, adesea, plec cu o inimă împovărată. Cât 
aş dori să înţeleg mai profund problemele deținuților şi să le dau din 
oceanul nesfârșit al bogățiilor dragostei lui Hristos! 

Dar iată o ofertă splendidă! „De acord. De două ori pe zi”. 

Se organizează o adunare pentru deținuți în fiecare dimineaţă, 
iar în fiecare seară, timp de o oră, îi pot vizita în celulele lor. Ușile 
celulelor sunt barate cu gratii mari de fier. Stând afară, le citesc celor 
dinăuntru din Scriptură. Supraveghetorul, un negru înțelegător, mă 
duce la un om care are nevoie disperată de un cuvânt de încurajare sau 
la altul care a solicitat să discute cu mine. El dovedește mult tact, 
fiindcă se retrage şi rămâne la o anumită distanță până când îi fac 
semn că sunt gata să plec. 

Într-o celulă sunt doi negri. Unul stă mai în spate, în timp ce 
celălalt îmi spune necazurile lui cu mâinile încleștate pe grilaj. Ce 
bucurie! Ce lucru glorios că pot să-i spun cu toată convingerea că 
Domnul lisus a purtat păcatele întregii lumi; şi că lisus a împlinit 
această lucrare şi pentru el. Din „Trusa de prim-ajutor spiritual” îi 
citesc câteva versete ca să-i arăt calea mântuirii. A-i mărturisi şi a-i 
spune despre propriile mele experiențe poate fi important, dar 
Cuvântul lui Dumnezeu este „sabia cu două tăișuri”. 

În timp ce vorbesc, mă rog în permanenţă. E necesară atât 
legătura pe verticală, cât și cea pe orizontală. În cele din urmă, nu sunt 
eu cea care lucrez, ci Duhul Sfânt lucrează prin mine, folosindu-mă ca 
pe un canal, ca pe o mlădiță a Viţei. Mă rog ca Dumnezeu să 
îndepărteze toate „dacă-urile şi „dar'-urile omului și astfel calea 
dinspre întuneric spre lumina Lui minunată să se deschidă. În final el 
spune: „Da, Doamne lisuse!” 

Nimic mai mult? Nu, nu încă. Dar aceasta înseamnă că el L-a 
primit pe Domnul ca Mântuitor al Lui şi că este un copil al lui 
Dumnezeu (loan 1: 12); că el și-a deschis ușa inimii Celui ce stă afară și 
bate şi care acum îi promite să vină și să rămână cu el (Apocalipsa 3: 
20). 


„Ştii să te rogi?”, îl întreb pe negrul care stă chircit în colțul 
celulei. 

„O, da”. 

„Atunci vino, te rog, aici”. 

Vine. Apoi îl rog să îl țină de mână pe colegul lui de celulă în 
timp ce eu iau mâna lui şi mâna colegului care tocmai se hotărâse 
pentru lisus. Un mic cerc de rugăciune printre zăbrelele unei uși de 
închisoare. 

„Vrei să te rogi primul?” 

„Tatăl nostru care ești în ceruri, sfințească-se numele Tău...” 

Pe coridor se lasă dintr-odată liniştea, în timp ce ceilalți deținuți 
negri stau după gratii ascultându-l pe unul de-al lor cum se roagă. 

„Vie împărăţia Ta, facă-se voia Ta, precum în cer şi pe pământ”. 

Se roagă și ceilalți cu noi? Sunt aţintite minţile lor spre acel 
moment din viitor când voia lui Dumnezeu se va face pe pământ așa ca 
şi în cer? Nu vor mai fi închisori. Pământul va fi plin de cunoştinţa 
Domnului, așa cum fundul mării este acoperit de ape. 

„Pâinea noastră cea de toate zilele, dă-ne-o nouă astăzi și ne 
iartă nouă greșelile noastre, precum iertăm şi noi celor ce ne-au 
greșit”. Iertare - să nu mai fi vinovat, ci achitat prin har. „Şi nu ne duce 
pe noi în ispită, ci izbăveşte-ne de cel rău”. Posibilitatea victoriei în 
mijlocul răului. 

„Căci a Ta este împărăţia și puterea și slava, în vecii vecilor, 
amin!” 

Deținuți vorbindu-i unui Rege! Cei slabi, sărmani rugându-se și 
mulțumind pentru putere şi slavă. Este un moment sfânt în închisoarea 
din Bermuda. Au plecat demonii datorită prezenței îngerilor? lisus 
însuși este prezent. „Căci acolo unde sunt doi sau trei adunaţi în 
Numele Meu, sunt şi Eu în mijlocul lor”, a spus El. E bucurie printre 
îngeri atunci când un păcătos este salvat. 

Păcătosul însuși se roagă acum. Este o rugăciune firavă; prima. 
Chiar dacă cu bâlbâieli şi poticneli, ea exprimă mulțumirile cuiva care, 
pentru prima dată, a văzut lumina minunată a dragostei lui Dumnezeu 
în lisus Hristos. Și sună cam aşa: „Îţi mulțumesc Doamne lisuse pentru 


că m-ai salvat şi vei continua să mă salvezi”. Văd cumva lacrimi în ochii 
supraveghetorului în timp ce mă conduce spre alt coridor? 

În colțul unei alte celule văd un om cu o figură crispată care are 
o emblemă roşie pe spatele uniformei de deținut. 

„A încercat să scape?”, îl întreb pe supraveghetor. 

„Da, dar cum v-aţi dat seama?” 

„Şi noi trebuia să purtăm embleme roşii dacă încercam să 
evadăm din închisoare”. 

„Acesta este un caz tragic. Omul, un criminal, a fost condamnat 
la biciuire. I-a fost atât de frică de bătaie, încât a încercat să fugă. Acum 
trebuie să suporte o pedeapsă dublă”. 

Sărmanul om! Mă rog: „Doamne, ajută-mă să găsesc calea spre 
inima acestui om”. 

Dintr-odată, propriile mele experienţe din închisoare îmi vin în 
minte. Când colegele noastre deținute erau torturate, le ceream să ne 
spună ce s-a întâmplat. Era greu de auzit, dar le ajuta să se elibereze de 
groaznica experienţă. Dacă-l pot face pe omul acesta să vorbească, 
poate că voi găsi drumul spre inima lui. 

„Bună! Te-au bătut?”, l-am întrebat. 

„Da. 

„A fost rău?” 

„Da. 

„Vino şi spune-mi, te-au dus la spital după aceea?” 

„Nu, n-a fost chiar aşa de rău”. Se apropie de gratiile ușii 
privindu-mă cu ochi întrebători. Ce fel de femeie o fi aceasta de îmi 
pune asemenea întrebări? 

Şi inima mea spune: „Îţi mulțumesc, Doamne; e deja la ușă”. 

„Nu ţi-au făcut nimic după aceea?” 

„Ba da, m-au uns cu o alifie”. 

Apoi întreb: „Ai ură în inimă?” 

„Ură? Sunt plin de ură!” 

„Pot să înțeleg asta”. 

„Dumneavoastră ...?” 

„Sigur, ştiu ce simți”. Apoi îi spun despre bătăile pe care le-am 


primit la Ravensbrück şi, mai rău, despre cele primite de biata mea 
soră, Betsie, pentru că nu mai avea putere să dea la lopată. Ura a 
încercat apoi să intre în inima mea, dar s-a întâmplat un miracol, 
fiindcă lisus mi-a umplut inima de dragostea lui Dumnezeu și n-a mai 
fost loc de ură. 

Apoi îi spun: „Dacă-L accepți ca Salvator al tău, El va face asta şi 
pentru tine”. 

Îmi iau Biblia şi-i citesc: „«Dar tuturor celor ce L-au primit, adică 
celor ce cred în Numele Lui, le-a dat dreptul să se facă copii ai lui 
Dumnezeu.» (loan 1: 12) lisus bate la ușa inimii tale. Dacă-L lași, El va 
intra înăuntru (Apocalipsa 3: 20)”. 

Urmează o luptă pe viață şi pe moarte, dar viaţa învinge. lar el îi 
spune da lui lisus şi îngerii din slavă se bucură. Ne rugăm împreună şi 
rostește și el, mai greu, o rugăciune. Apoi ne strângem mâinile printre 
gratii. 

„A, doamnă, staţi o clipă. Mai aveţi puţin timp?” 

„Desigur, de ce?” 

„Pe partea cealaltă a holului, în a treia celulă, e un bărbat în 
mare necaz. N-aţi vrea să-i spuneți și lui aceleaşi lucruri despre lisus?” 

Un prunc în Hristos, născut din nou doar de cinci minute, care 
are deja o povară pentru suflete. Doar ce a fost mântuit și vrea să-și 
împărtăşească bucuria lui și cu alții. 

Aşa de des spun oamenii: „Nici eu însumi nu știu destul. Sunt 
prea tânăr în credință pentru a le arăta calea și altora”. Apoi, 
întotdeauna întreb: „Cât de tânără, ca prunc în Hristos, era femeia 
samariteancă atunci când a spus întregului oraş: «Veniţi de vedeţi un 
om care mi-a spus tot ce am făcut; nu cumva este acesta Hristosul»?” 
Mulţi au venit la lisus și apoi au spus: „Acum nu mai credem din 
pricina spuselor tale, ci din pricină că L-am auzit noi înşine”. lată un 
prunc în Hristos, născut de nici măcar o jumătate de oră, care a devenit 
deja un câştigător de suflete! 

Merg apoi la celula de pe cealaltă parte a coridorului și am o 
lungă discuţie cu deţținutul. Până la urmă înțelege ce a vrut lisus să 
spună când a zis: „Pe cel ce vine la Mine, nu-l voi izgoni afară”. Și el, de 


asemenea, îl primeşte pe Domnul lisus. 

Înainte să plec din închisoare, mă întorc la criminal și-i spun: „Ai 
făcut un lucru minunat când m-ai trimis la omul din celula cealaltă. Și 
el s-a decis pentru Hristos”. Apoi negrul se uită peste umărul meu și 
strigă: „Salut, frate!” 

Mă gândesc în acel moment la o poezioară: 

Când voi intra în frumosul oraș. 

Și cei mântuiţi mă vor înconjura. 

Sper ca vreunul să-mi spună: 

„Sunt aici la invitaţia ta”. 

Ce bucurie va fi, când vom ajunge în cer, să auzim pe cineva 
spunându-ne: „Bună, frate! Bună, soră! Tu m-ai invitat aici”. Și atunci 
vom ști că nu am trăit în zadar. Nu fân şi nici trestie, ci argint şi aur am 
zidit pe singura temelie care este lisus Hristos (1 Corinteni 3: 10 - 16). 

Uneori sunt întrebată: „Pot fi oamenii atât de repede mântuiţi?” 

Întotdeauna răspund: „Cât i-a luat lui Levi, vameșul? lisus i-a zis: 
«Urmează-Mă!», iar el şi-a închis biroul imediat și L-a urmat pe 
Domnul”. 

„Da, dar acela era lisus”. 

„Cine crezi că era în închisoarea din Bermuda? Crezi că a fost 
Corrie ten Boom cea care l-a convertit pe acel om? Nu, ci a fost lisus, 
cel care a spus: «Adevărat, adevărat, vă spun că, cine crede în Mine, va 
face şi El lucrările pe care le fac Eu; ba încă va face altele şi mai mari 
decât acestea; pentru că Eu mă duc la Tatăl.»” (loan 14: 12) 

lisus este la dreapta lui Dumnezeu Tatăl și face lucruri și mai 
mari decât cele pe care le-a făcut în timpul celor trei ani și jumătate cât 
i-a învăţat pe oameni în Palestina. Dar El lucrează prin Biserica Lui, 
prin tine, prin mine și prin toţi aceia care sunt uniţi cu El, mlădițele 
Viţei care produc roadă bună. 

„Căci Dumnezeu care a zis: «Să lumineze lumina din întuneric», 
ne-a luminat inimile, pentru ca să facem să strălucească lumina 
cunoștinței slavei lui Dumnezeu pe fața lui lisus Hristos. Comoara 
aceasta o purtăm în niște vase de lut, pentru ca această putere 
nemaipomenită să fie de la Dumnezeu și nu de la noi”. (2 Corinteni 4: 6 


- 7) Râuri de apă vie vor curge din noi, dacă umblăm, prin viaţă, uniţi 
cu El. 

„Dumnezeu are planuri - nu probleme. În cer nu se intră în 
panică”. 

(Ian Thomas) 

Sase 


Singurătate într-o casă izolată din Canada trăiește o femeie care 
are nevoie de ajutorul meu. îmi trebuie câteva ore ca să ajung la ea. 
Când ajung, o găsesc stând pe un scaun, cu un cot pe masă. Priveşte 
pierdută pe fereastră la întinsa preerie, care pare nesfârșită. 
Conversaţia este greoaie, iar în momentele când nu vorbim, tăcerea 
deprimantă din casă și dimprejurul ei mă apasă și pe mine. 

Deschid Biblia şi încep să citesc: „Chiar dacă ar fi să umblu prin 
valea umbrei morții, nu mă tem de niciun rău, căci Tu ești cu mine”. 
(Psalmul 23: 4) „Cine ne va despărţi pe noi de dragostea lui Hristos? 
Necazul... „sau depresia sau singurătatea? Nu, „ci în toate aceste lucruri 
noi suntem mai mult decât biruitori, prin Acela care ne-a iubit”. 
(Romani 8: 35, 37) Apoi începe să vorbească; mai întâi rar şi ezitant - 
apoi, mai încrezătoare, descrie marele oraş european în care a crescut. 
Vorbeşte apoi despre căsătoria ei şi imigrarea ulterioară, împreună cu 
soţul ei, în Canada. 

„Am cinci copii. Unul este căsătorit; ceilalți lucrează toți aici la 
fermă. Vor veni acasă deseară, la ora şase, şi cina trebuie să fie gata 
până atunci. Când sunt toți acasă, locul acesta nu mai e așa de liniștit. 
La început aveam ferma noastră unde nu era liniște deloc, pentru că 
toți din familie lucrau în casă sau în jurul ei. Dar acum familia mea 
lucrează pentru alţi fermieri. Am avut greutăţi și eşecuri - furtuni, 
secetă, vite bolnave și lăcuste. Apoi ne-am mutat aici, un loc așa de 
liniştit şi de singuratic”. 

Când termină de vorbit, pare mai puţin nefericită. Mă pot ruga 
cu ea şi ştiu că ascultă. Se roagă oare şi ea? Când mă ridic să plec, mă 
conduce la ușă. Din mașină, în timp ce pornim, o văd cum stă acolo. 
Oare soarele care apune îi colorează puţin obrajii? îmi face cu mâna și 


strigă: „Vă mulțumesc!” Voi mai auzi oare de ea? 

Da, aud despre ea. Primesc o scrisoare în timp ce mă aflu, 
singură, într-o cameră mohorâtă de hotel dintr-un mare oraș. 
Ferestrele mele dau spre o curte interioară unde nu e soare și aproape 
nici lumină. Deschid scrisoarea. „Corrie, în seara de după vizita ta, 
femeia și-a ucis fiica, împuşcând-o cu o armă. Acum e la un azil”. 

Este diavolul victorios? Sărmana femeie! Sărmana familie! 

Peste inima mea se aşterne un mare întuneric. Câtă suferință 
este în lume! Ceea ce am auzit este doar un strop din oceanul 
nefericirii de pe pământ. Eşuasem? Greşisem? Nu plâng des, dar acum 
nu-mi pot reţine lacrimile. Apoi, iau Cartea care mă mângâie 
întotdeauna. „Aruncaţi asupra Lui toate îngrijorările voastre”. Da, nu 
trebuie să le port eu însămi. El ne-a purtat suferinţele. îmi despachetez 
valiza minţii în rugăciune și mă rog pentru harul de a merge mai 
departe cu ea golită, lăsându-l Lui întristările mele. Apoi citesc mai 
departe: „lată, Eu fac toate lucrurile noi”, spune lisus (Apocalipsa 21: 
5). „Pământul va fi plin de cunoştinţa Domnului”. (Isaia 11: 9) „El va 
şterge orice lacrimă din ochii lor”. (Apocalipsa 21: 4) 

Mă rog: „Doamne lisuse, vino repede! E așa de întuneric în 
lume!” Apoi citesc psalmii scriși de oameni care se aflau în întuneric şi 
în adâncurile nefericirii, dar care au găsit răspuns prin Duhul lui 
Dumnezeu. „Nu-mi ascunde fața Ta... Tu eşti ajutorul meu; nu mă 
părăsi, Dumnezeul mântuirii mele... Nădăjduiește în Domnul 
(așteaptă-L pe Domnul, în versiunea engleză, ntrad.)! Fii tare, 
îmbărbătează-ți inima, şi nădăjduiește în Domnul”. (Psalmul 27: 9, 14) 

Deși nu înţeleg încă, totuşi, plină de încredere, îmi pun mâna 
mea în Mâna Lui, ca un copil trist care ştie că tata nu greșește 
niciodată. 

Citesc o altă scrisoare. Un prieten scrie: „În Mexic a avut loc un 
accident de maşină. Un misionar împreună cu cei patru copii ai săi şi 
şapte studenți promiţători ai școlii biblice au murit”. 

În Mexic, acolo unde „holdele sunt deja albe, gata de seceriș, iar 
lucrătorii sunt puţini”! Care este motivul pentru aceasta, Doamne? Nu 
înţeleg. „Acum vedem ca într-o oglindă, în chip întunecos; dar atunci 


vom vedea față în față. Acum cunosc în parte; dar atunci, voi cunoaşte 
deplin, aşa cum am fost și eu cunoscut pe deplin”. (1 Corinteni 13: 12) 

Când sunt ispitit de Satan să disper, Auzindu-mi toate păcatele 
mele, Mă uit în sus şi L văd în cer. 

Pe Cel ce-a osândit păcatele-acele. 

Șapte 

Tânărul canadian îmi plac canadienii. Să fie oare aşa deoarece ei 
îmbină, într-o oarecare măsură, atitudinea liberă a americanilor cu 
tradiţiile britanice? în orașul Victoria am o discuţie cu un om de 
afaceri. Mă duce cu mașina lui frumoasă la biserica unde urmează să 
vorbesc în seara aceea. 

„Poţi să conduci și să te rogi în același timp?”, îl întreb. 

„O, da. Dar avem timp să parcăm cinci minute. E bine să ne 
rugăm înainte de a ajunge la biserică”. 

După ce ne rugăm, se apleacă peste volan și începe să-mi 
vorbească despre el. 

„Cu ani în urmă, L-am primit pe lisus Hristos ca Mântuitor. Am 
citit multe cărți. Mi-am citit Biblia în timpul meu devoțional şi am 
ascultat cele mai bune predici care se pot auzi aici, în Victoria. Dar nu e 
niciun pic de bucurie în mine. Uneori, încerc să-i ajut pe oameni, dar 
curând îi pasez altora. În inima mea e amărăciune în loc de dragoste. 
Este... „îmi aminteşti de o mlădiţă a viței care spune: «Nu înţeleg de ce 
nu aduc rod.» Ea nu vede că adevărata problemă este dacă se află sau 
nu în contact cu vița. Nu te mai gândi la rod, ci doar la Viţă, pentru o 
vreme, întreabă-te de ce nu eşti legat de Domnul lisus?” 

„Din cauza păcatelor mele. Sunt plin de amărăciune, egoist și 
lipsit de bunătate. Ce pot să fac cu păcatele mele?” 

„Eu fac întotdeauna ce scrie în 1 loan 1: 9: le mărturisesc”. 

„Dar nu ajută. Rămân tot amărât şi în întuneric”. 

„Crezi că sângele lui lisus te curăţă de orice păcat?” 

„Sigur că da!" 

„Unde sunt păcatele pe care le-ai mărturisit? Ce spune Biblia? 
Amărăciunea ta este în fundul mării, iertată şi uitată, iar acolo este pus 
un semn pe care scrie: PESCUITUL INTERZIS. Egoismul tău a dispărut 


ca norul pe care l-am văzut pe cer acum cinci minute. Lipsa ta de 
bunătate este îndepărtată de la tine așa cum este de departe răsăritul 
de apus”. 

„Dar în câteva minute comit aceleași păcate”. 

„Când vine ora trei şi ești conștient de amărăciunea ta, 
mărturiseşte-o la ora trei. Ai un avocat la Tatăl - pe lisus. El ia acel 
păcat pe umerii Săi şi te curăţă cu sângele Lui. Când diavolul vine să te 
acuze, trei minute mai târziu, nu mai e niciun pic de amărăciune. 
Asigură-te că ai venit cu păcatul tău la Tatăl înaintea vrăjmașului. Poţi 
spune atunci, cu mâna pe Biblie, că Dumnezeu «L-a făcut păcat pentru 
noi, pe Cel ce n-a cunoscut niciun păcat, pentru ca noi să fim 
neprihănirea lui Dumnezeu în EI, (2 Corinteni 5: 21). 

Când lisus a murit pe cruce, EI S-a identificat cu moartea 
noastră, iar acum, tu și eu, trebuie să ne identificăm cu viaţa Lui. Deci, 
dacă se menţine legătura dintre mlădiţă și viță, vița va aduce rod. 
Mlădița nu ajută viţa. Nici vița nu ajută mlădița. Viţa face totul, iar 
mlădița trebuie să rămână legată de ea. 

Becul acela nu ajută generatorul de curent electric. Nici 
generatorul nu ajută becul. Generatorul însă oferă toată puterea 
necesară. Becul trebuie doar conectat. Tu nu-L ajuţi pe Duhul Sfânt. 
Duhul Sfânt nu te ajută pe tine. Duhul Sfânt face totul - singura 
condiție este ca tu să rămâi în legătură cu El. 

E o aşa mare bucurie să trăieşti prin credinţă, acționând simplu 
pe baza a ceea ce spune Biblia. Atunci mâna lui lisus o ține pe-a 
noastră. Mulţumeşte-l pentru asta. În 1 Corinteni 15: 57 scrie: «Dar 
mulțumiri fie aduse lui Dumnezeu, care ne dă biruința prin Domnul 
nostru lisus Hristos.» 

Când diavolul mă deprimă, mă gândesc întotdeauna la povestea 
cu emigrantul și alunele. Un emigrant împreună cu familia lui se aflau 
pe un mare vapor. El avea o geantă plină cu alune și, la fiecare masă, ei 
mâncau din ele. Desigur că această dietă devenise foarte monotonă și, 
într-o zi, emigrantul îl întrebă pe ofițerul-casier de pe vas cât l-ar costa 
pe el şi familia lui să servească mâncarea gătită, care mirosea atât de 
delicios. Ofiţerul i-a răspuns, zâmbind, că nu costă nimic și că erau 


bineveniți să servească orice meniu, fără a plăti, deoarece masa era 
inclusă în costul călătoriei, pe care emigrantul îl achitase deja. Nu crezi 
că omul şi-a schimbat dieta trecând de la alune la mâncarea gătită, care 
era oferită pe vas? 

lisus a plătit totul când a murit pe cruce. Documentul pe care 
erau scrise păcatele noastre a fost pironit pe acea cruce. Întoarce-te de 
la alune. Nu mai încerca de unul singur și ia bogăţiile care sunt ale tale 
în lisus Hristos. În El eşti ceea ce ești. Trăieşte ca un copil de împărat, 
nu ca un cerşetor. Norman Grubb a spus: «Desprinde-te de lozinca NU 
AM.» Când toți demonii și toți oamenii îți spun: «Nu ai», atunci tu să 
declari: «Am», pentru că este scris. 

Dar nu uita să îndrepți răul făcut. După ce ţi-ai cerut iertare 
pentru lipsa ta de bunătate, dacă nu îndrepțţi lucrurile cu persoana care 
a suferit din această pricină, tu laşi unelte în mâna dușmanului. 
Această restituire se face tot prin legarea mlădiței de viţă. Un copil al 
lui Dumnezeu care este legat de lisus Hristos se află în relații bune și 
cu Dumnezeu, şi cu oamenii. 

După ce ţi-ai mărturisit păcatele, însușește-ți promisiunea pe 
care lisus a făcut-o despre Duhul Sfânt: «Vi-L voi trimite.» (loan 16: 7) 
Duhul Sfânt este aici: lisus L-a trimis în ziua Cincizecimii. Ascultă de 
minunata poruncă: «Fiți plini de Duh» (Efeseni 5: 18), şi apoi roada va 
veni. 

Ce roade are Duhul Sfânt? El are dragoste, bucurie, pace, 
îndelungă răbdare, bunătate, facere de bine, credincioșie, blândeţe și 
stăpânire de sine. lisus le-a întruchipat pe toate acestea când era pe 
pământ. Am citit odată undeva: «Roada Duhului este un portret perfect 
al lui Hristos.» 

Dragostea este dragostea lui Hristos care întrece orice 
cunoștință. Bucuria este bucuria negrăită și strălucită. Pacea este pacea 
care întrece orice pricepere și despre care lisus a zis: «Vă dau pacea 
Mea.» îndelunga răbdare este iertarea - chiar și a vrăjmaşilor. Așa cum 
lisus i-a iertat pe vrăjmaşii Lui când era pe cruce. Bunătatea este copia 
bunătățţii lui lisus. Facerea de bine este aceeași ca a lui Hristos - o 
atitudine amabilă. Următoarea roadă este credincioşia. Ucenicii nu au 


fost credincioşi tot r 

I mereu. În grădina Ghetsimani, atunci când lisus a fost trădat, 
toți L-au 

I părăsit şi au fugit. Dar, la venirea Duhului Sfânt în ziua de 
Rusalii, ei 

I toți au devenit credincioşi până la moarte. Blândeţea - nu 
înseamnă slăbiciune. Şi nici nu este un rod natural al inimii omenești. 
Este un I fruct exotic al cerului. Stăpânirea de sine înseamnă 
înfrânarea poftelor şi a pasiunilor, în special a celor senzuale. 

I Toate aceste roade se pot vedea în tine, dar numai atunci când 
eşti 

I legat de Viță. Nu ești folositor «desprins de El, ,. 

I Deşi aveam o altă predică pregătită, la adunarea din acea seară 
am 

I vorbit despre Viţă și mlădiţe. 

Credinţa în lisus Hristos oferă o perspectivă bună, așteptări 
mărețe, o imagine de sine potrivită și un viitor glorios. 

Opt 

Amintiri dintr-un lagăr de concentrare 

Mă duc cu gândul la anii de încarcerare. 

Deoarece împreună cu prietenii și familia am adăpostit şi am 
ascuns evrei în timpul ocupaţiei naziste, eu şi sora mea am fost trimise 
în lagărul de concentrare de la Ravensbriick. În niște barăci construite 
pentru patru sute de deţinuţi, am fost înghesuite o mie patru sute de 
persoane. 

Era o murdărie de nedescris. Păturile ordinare și saltelele 
subțiri pe care ne petreceam zilele și nopţile, erau pline de tot felul de 
paraziți. Păduchii purtători de boli se găseau peste tot. Dar ne și ajutau 
într-un fel: „Die Aufseherinnen” (femeile-gardian, în limba germană, 
n.trad.) şi ofițerii nu ne onorau niciodată barăcile cu prezenţa lor. 
Aveau o teamă sănătoasă față de paraziţii noştri. Astfel, deși Biblia era 
strict interzisă şi poreclită „Cartea minciunilor”, puteam ține studii 
biblice în barăcile noastre de două ori pe zi. Dumnezeu îi poate folosi şi 
pe paraziți pentru scopurile Sale. 


Deținutele veneau din toate părțile şi ascultau în timp ce noi 
citeam și interpretam Biblia. Deasupra și în jurul nostru paturile erau 
grupate câte trei unul peste altul. Era o liniște respectuoasă și știam că 
multe femei ascultau vestea cea bună a marii iubiri a lui Dumnezeu 
prin lisus Hristos, pentru prima dată în viaţa lor. 

Doamna de Boer, o olandeză, m-a abordat într-o seară. Părea 
disperată, ochii ei erau plini de teamă. „Corrie, mă poţi ajuta? Mi-e 
frică. Tocmai am văzut o femeie bătută crunt. A fost groaznic! 

Când îmi va veni şi mie rândul să fiu omorâtă? Mi-e tare frică de 
moarte. Ajută-mă. îmi poţi spune ceva din Cartea ta, ceva care să îmi ia 
frica asta?” 

„Da, pot, cum să nu”, i-am răspuns. „Cartea aceasta are 
răspunsul în loan 1: 12: «Dar tuturor celor ce L-au primit, adică celor 
ce cred în Numele Lui, le-a dat dreptul să se facă copii ai lui 
Dumnezeu.» Dacă ești un copil al lui Dumnezeu, nu trebuie să te temi 
de moarte, pentru că în loan 14 citim: «în casa Tatălui Meu sunt multe 
locașuri. Eu Mă duc să vă pregătesc un loc», zice lisus. Copiii lui 
Dumnezeu sunt acasă în casa Tatălui. Pentru ei, moartea este ușa spre 
cer”. 

„Asta nu mă ajută”, mi-a spus doamna de Boer. „Eu nu sunt o 
persoană religioasă; n-am citit niciodată Biblia; nu merg la biserică. 
Când spui că trebuie să-L primesc pe lisus, chiar nu înţeleg ce vrei să 
spui”. 

M-am rugat pentru înţelepciune. Cum poate această taină să fie 
înțeleasă? Cât de minunat este să citim în lacov 1: 5: „Dacă vreunuia 
dintre voi îi lipseşte înțelepciunea, s-o ceară de la Dumnezeu, care dă 
tuturor cu mână largă şi fără mustrare, şi ea îi va fi dată”. 

„Îţi aminteşti când, cu ani în urmă, domnul de Boer te-a cerut în 
căsătorie? Cum i-ai răspuns?” 

A zâmbit trist şi mi-a răspuns: „l-am spus da”. 

„Exact. Și când i-ai spus acel mic cuvânt, v-aţi aparţinut unul 
altuia, tu lui și el ţie. Azi lisus te întreabă: «Mă accepţi ca Salvator al 
tău?» Dacă spui: «Da, Doamne», atunci tu îi aparții Lui şi El ție”. 

„Este aşa de simplu?”, a întrebat ea. 


„Da. Pentru ca să devii un copil al lui Dumnezeu, trebuie doar 
să-L accepţi pe El; mântuirea este un dar. lisus spune în Apocalipsa 3: 
20: «lată Eu stau la ușă, şi bat. Dacă aude cineva glasul Meu și deschide 
ușa, voi intra la el, voi cina cu el, și El cu Mine.» Desigur că acesta este 
doar începutul; sunt multe altele care vin după aceea. După ce ţi-ai 
acceptat logodnicul, le-ai trimis vorbă tuturor prietenilor, spunându-le 
că v-aţi logodit. Când îl accepţi pe Domnul lisus, le spui, de asemenea, 
şi altora că îi aparții. 

O zi foarte importantă din viaţa ta a fost ziua nunții tale. Atunci 
ați fost uniţi pentru totdeauna la bine şi la rău, la bucurie sau necaz. 
Când îl iei pe lisus ca Salvator, păşeşti într-o lume a bunăstării, a 
bunăstării oferite de Cartea Sa, Biblia. Atunci poţi beneficia de toate 
promisiunile Sale. Citind Biblia, îți dai seama că poți fi un copil liber şi 
fericit al lui Dumnezeu, atunci când îţi predai viaţa în întregime Lui. îi 
dai totul Lui: păcatele tale, grijile tale, toată ființa ta. Dar cel mai 
minunat lucru dintre toate acestea este faptul că trebuie să arunci 
asupra Lui păcatele tale. Dumnezeu este singura ființă din lumea asta 
largă care ştie ce are de făcut cu păcatele noastre”. 

Am rămas tăcute timp de câteva momente și apoi ne-am rugat 
împreună. S-a rugat şi ea şi I-a spus da lui lisus. Nimic mai mult? Nu, nu 
pentru moment, dar când cineva vine pentru prima oară la lisus cu un 
da sincer, îngerii din cer se bucură pentru sufletul care a fost 
răscumpărat. 

Când am întâlnit-o a doua zi, era cu adevărat fericită și în pace. 
„Sunt conștientă”, mi-a spus ea, „că ne pot face orice, chiar să ne ucidă 
cu cruzime, dar știu că nimeni nu-mi poate lua din inimă pacea și 
bucuria pe care le-am găsit acum, de când știu că lisus locuieşte în 
inima mea”. În aceeași zi m-am întâlnit cu prietena ei, doamna de 
Goede. „De ce nu faci și tu același pas ca și prietena ta?', am întrebat-o. 
„Ai văzut ce schimbare s-a produs în ea. Și tu poţi avea aceeaşi pace”. 

Faţa ei s-a înăsprit. „Asta nu e pentru mine. Nu știi nimic despre 
trecutul meu. Sunt prea rea pentru a deveni o creștină, una din cele 
pioase. O, nu! Creștinismul este foarte bun pentru sufletele nobile, dar 
nu pentru mine. Sunt prea rea”, a repetat ea. 


„Stai puțin”, am răspuns. „Când citești în Biblie, observi că lisus 
nu a putut ajuta o singură categorie de oameni - fariseii. În ochii lor ei 
erau așa de perfecţi, încât nu aveau nevoie de Mântuitor. Însă păcătoşii 
nu erau niciodată respinși de Domnul lisus. Lor le-a spus El: „Pe cel ce 
vine la Mine, nu-l voi izgoni afară”. (loan 6: 37) 

„Ştii ce ne spune Biblia despre păcatele pe care le mărturisim? 
Dumnezeu le aruncă în fundul mării. Şi cât este de departe răsăritul de 
apus, aşa de mult le îndepărtează El de la noi. El le aruncă înapoia Lui. 
Le face să dispară ca un nor. Ai văzut norul acela de adineauri? Acum a 
dispărut. Unde este? S-a dus! Așa face și lisus cu păcatele noastre. loan 
spune: «Dacă ne mărturisim păcatele, El este credincios și drept, ca să 
ne ierte păcatele şi să ne curățească de orice nelegiuire.» (1 loan 1: 9) ” 
Citim împreună pilda fiului risipitor şi, la rândul ei, femeia ia decizia 
să-L primească pe Hristos - iar acea decizie este așa de importantă atât 
pentru viața de aici, cât şi pentru eternitate, din moment ce ea 
înseamnă că numele noastre sunt scrise în Cartea Vieţii. 

După câteva luni, stăteam la poarta Ravensbriickului așteptând 
să fiu eliberată. Când poarta urma să se deschidă, aveam să fiu liberă. O 
prietenă a venit să-și ia la revedere. Mi-a luat mâna şi m-a întrebat: „Ai 
auzit că atât doamna de Boer, cât și doamna de Goede au murit azi?” 
Foarte şocată, m-am uitat încă o dată spre lagărul crud și sumbru 
spunând: „Doamne, îți mulţumesc că a fost voia Ta ca eu să fiu aici, 
chiar şi numai pentru aceste două suflete. Dar știu că Tu ne-ai folosit 
pe Betsie şi pe mine pentru a le conduce pe multe alte femei la Tine, şi 
astfel a meritat toată suferința noastră, chiar și moartea lui Betsie”. 
Betsie, sora mea, murise cu o săptămână înainte, dar faptul de a fi fost 
folosită să câştige suflete pentru eternitate a reprezentat ceva pentru 
care a meritat să trăiască şi să moară. 

Acum sunt în America, la Oak Harbor. Oak Harbor se află într-un 
colț îndepărtat al Americii, în nord-estul extrem. Călători în câteva ore 
bune prin regiuni frumoase și ajung să stau înaintea unui mic grup de 
oameni dintr-o bisericuță. Le spun despre experiențele mele din 
închisoare şi despre convertirea doamnelor de Boer şi de Goede. Sora 
celei din urmă este prezentă. Ştia că sora ei murise undeva, într-un 


lagăr, dar a trebuit ca eu să trec oceanul și să străbat America spre un 
loc uitat de lume pentru a-i spune că sora ei a fost mântuită pentru 
eternitate. Așa lucrează Dumnezeu. 

Mai târziu, stăm împreună pe veranda casei ei şi este foarte 
mişcată auzind despre suferința surorii ei, dar și despre minunata ei 
mântuire - salvată prin Hristos lisus şi strămutată în glorie. 

Fiecare inimă răscumpărată este un vast rezervor de posibilități 
pentru Dumnezeu, păstrat pentru a sorbi din el veșnicele bucurii care 
vor urma. 

(Mitchell) 

Nouă 

Sophie într-un sanatoriu din Norton o fată este pe moarte. Nu 
mai are decât o mică parte a unui plămân; un aparat de oxigen o ajută 
să respire. E o bucurie să fiu cu ea. În camera ei este acea atmosferă de 
libertate pe care o dă apropierea morții atunci când oamenii sunt 
pregătiți să moară. Ea stă la hotarele veşniciei, iar astfel de momente 
ne dau posibilitatea de a avea o perspectivă de sus asupra lucrurilor de 
pe pământ; vedem realitatea, iar iluziile pământeşti se estompează în 
fundal. 

„Ştii, Corrie, va fi o mare bucurie să lucrez în cer. Cum crezi că va 
fi?” 

„Nu prea ştiu, dar cred că va fi o activitate intensă, fără 
impedimentele acestei lumi. Va trebui să domnim cu lisus peste lume 
şi vom fi atât de puri, atât de plini de Duhul Sfânt, încât vom dispune 
de orice abilitate de a face orice lucrare aşa cum dorește El. Aici am 
obținut deja victoria prin lisus Hristos, dar încă se mai dă o luptă 
împotriva păcatului. În cer nu va mai fi păcat deloc”. 

„Crezi că vom merge imediat în cer după ce murim?” 

„Domnul lisus i-a spus tâlharului de pe cruce: «Astăzi vei fi cu 
Mine în rai.» Trupul acelui om era încă pe cruce în momentul în care el 
se afla deja cu lisus în paradis. Eu cred că oricine care moare în lisus 
înviază imediat în paradis. Pavel tânjea după aceasta când scria: «Ne 
place mult mai mult să părăsim trupul acesta, ca să fim acasă la 
Domnul.» (2 Corinteni 5: 8) El a scris şi despre venirea Domnului 


pentru a-i lua pe ai Săi atunci când trupurile noastre vor fi înviate. 
Cred că atunci sufletele din paradis vor fi legate de trupurile cereşti 
din nou şi împreună îl vom întâmpina pe Domnul în văzduh”. 

„Corrie, știu că am viaţa veşnică, căci este scris: «V-am scris 
aceste lucruri ca să ştiţi că voi, care credeţi în Numele Fiului lui 
Dumnezeu, aveţi viața veşnică.» (1 loan 5: 13) Dar uneori mă tem de 
momentul morţii. Acesta poate fi întunecos și pentru copiii lui 
Dumnezeu”. 

„Atunci roagă-te ca Domnul lisus să te protejeze în acel moment 
de puterile întunericului. Aceasta este o rugăciune căreia i se răspunde 
întotdeauna. Uită-te spre viitor. Samuel Rutherford a scris în secolul 
şaisprezece: «Timpul nostru aşa de scurt de suferință, nu se poate 
compara cu prima noastră zi când vom fi primiţi în slavă.» Pavel spune 
în Romani 8: 18: «Suferințele din vremea de acum nu sunt vrednice să 
fie puse alături cu slava viitoare, care ard să fie descoperită față de 
noi.»” „Corrie, mai citește-mi prima parte a capitolului 14 din loan”. 

„lisus a spus: «Să nu vi se tulbure inima. Aveţi credință în 
Dumnezeu, şi aveţi credinţă în Mine. În casa Tatălui Meu sunt multe 
locașuri. Dacă n-ar fi așa, v-aș fi spus. Eu Mă duc să vă pregătesc un 
loc.» Cetăţenia noastră este în ceruri; noi suntem cetățeni ai cerului. 
Casa noastră e acolo. Moartea este un tunel. Predicatorul Moody a spus 
odată: «în valea umbrei morţii trebuie să fie și lumină, altfel n-ar 
putea-ţi umbră.» lisus este lumina noastră. 

El «poate să vă păzească de orice cădere», spune luda în 
versetul 24 al Epistolei sale, «ca să vă înfățișaţi fără prihană și plini de 
bucurie înaintea slavei Sale». Când El ne apucă, El ne şi ține; când ne 
ține, ne şi călăuzește; când ne călăuzeşte, ne va și duce, într-o zi, în 
siguranță, acasă. Când mâna Lui ne apucă, «nu ne temem, chiar dacă 
s-ar zgudui pământul, şi s-ar clătina munții în inima mărilor» (Psalmul 
46: 2)”. 

„La revedere, Corrie, până când ne vom reîntâlni, atunci când 
vom fi răpiți şi L vom întâmpina pe Domnul în văzduh”. 

O, Doamne, folosește-mă, folosește-mă chiar și pe mine, Cum vrei, 
când vrei și unde vrei. 


Zece 

Spune-mi despre lisus în spatele meu, pe platformă, stau coriștii 
îmbrăcaţi în robe de culoare maro-roșcat; o doamnă în robă albă îi 
conduce. O pot studia în timp ce dirijează corul. Felul cum arată este 
neobișnuit. Poartă multe bijuterii şi, cu multă grație, îşi mișcă braţele 
împodobite cu brățări cu diamante. Pe degete poartă inele 
strălucitoare; unghiile îi sunt roșii. Pantofii îi sunt transparenți. Dar cel 
mai neobișnuit lucru este zâmbetul ei. Zâmbeșşte într-o manieră 
senzuală atunci când tenorii greşesc, în mod încurajator când 
fragmentul este dificil şi din nou senzual când nu are nimic altceva de 
făcut. 

E ciudat să văd o asemenea femeie lumească într-un cadru atât 
de sacru. Privind-o, îmi apare ca o vedetă din lumea filmului, unde 
femeile senzuale joacă un rol important. Deodată cântă și ea împreună 
cu corul. Are o voce frumoasă. Deşi stă cu spatele la auditoriu, soloul ei 
poate fi remarcat deasupra vocilor coriștilor. Pentru un timp, atenţia 
mea este atât de absorbită de înfățișarea ei, încât nu aud ce cântă. 
Acum ascult cuvintele. Ea cântă: „Spune-mi despre lisus”. 

Gândurile mele zboară. Parcă nu mai sunt în biserică. Acele 
cuvinte se învârtesc într-una în mintea mea ca și când Hollywood-ul 
mi-ar cere: „Spune-mi despre lisus”. Societatea condamnată la moarte, 
disperată şi machiată, imploră: „Spune-mi despre lisus”. 

Câteva momente mai târziu, când mă ridic înaintea acelei 
audiențe pentru a aduce mesajul, am în inimă un dor, o rugăciune: 
„Ajută-mi să le spun - acestei femei şi lumii filmului de la Hollywood - 
despre lisus; 

despre Cel care a venit, fiindcă Tatăl a iubit această lume 
sărmană, rea şi disperată”. 

Datorită trecutului meu din lagăr și a călătoriilor în jurul lumii, 
ajung uneori în locuri unde, de obicei, uşile nu se deschid ușor. 

Astfel, nu la mult timp după acea rugăciune, stau în fața unui 
şemineu. În faţa mea sunt cincizeci de vedete de film. Grupul creştin de 
la Hollywood își ţine întâlnirea evanghelistică. Sunt prezenți cam 
douăzeci dintre membri; ceilalți sunt prieteni şi cunoştinţe care nu-L 


cunosc încă pe Domnul. Ne aflăm în casa unei vedete bogate. Una 
dintre persoanele prezente are un reflector pe care îl îndreaptă asupra 
mea și îi studiază efectul. 

Le vorbesc despre marea dragoste a lui Dumnezeu în lisus 
Hristos, care ne poate ridica din străvechiul cerc vicios al păcatului și 
al morţii. Duhul Sfânt ne convinge cu privire la păcat, la neprihănire şi 
la judecată. Cel mai mare păcat este acela de a nu crede în lisus. 

După întâlnire, se formează grupuri mici. îi văd pe creştini activi 
şi preocupaţi, cu Bibliile deschise, arătându-le colegilor lor calea 
mântuirii. 

Fac o scurtă plimbare pe terasă cu o tânără. Are multe întrebări 
de pus. Trecând prin dreptul unei ferestre, văd doi tineri pe-genunchi. 
Unul este membru al grupului creștin, celălalt, o stea de cinema care ia 
acea hotărâre ce-i bucură pe îngeri. 

Ce bucurie să vedem cum Dumnezeu răspunde la rugăciune! 

„Căci gândurile Mele nu sunt gândurile voastre, și căile voastre nu 
sunt căile Mele, zice Domnul. (Isaia 55: 8) 

Unsprezece 

Egoism 

La Havana, în Cuba, trebuie să vorbesc la o întâlnire de tineret 
organizată în clădirea Armatei Salvării. Este foarte cald şi sala este 
mică. Întâlnirea începe la șapte, dar, pe parcurs, tot mai multe grupuri 
continuă să vină din diferite părți ale oraşului. 

Doi bărbaţi au niște tobe mari, iar eu stau pe platformă între ei. 
Un negru bătrân, cu părul alb, încearcă să-și arate dragostea pentru 
Domnul bătând energic într-una dintre ele. Sunetul este de nesuportat. 
Căpitanul are o voce ascuţită, iar tinerii cubanezi cântă tare, bătând 
mult din palme. 

Pe la nouă mă simt extenuată şi mă doare capul. Dar, în timp ce 
vorbesc, este liniște în sală și sunt recunoscătoare pentru această 
şansă de a-mi prezenta mesajul, care este urmat apoi de o prezentare 
de fotografii din partea unui misionar. 

El e puțin cam mândru de lucrarea sa medicală, pentru care nu 
are studii de specialitate, dar, ca toți misionarii, trebuie să ştie 


suficient pentru a putea interveni în caz de urgenţă. Prezintă fotografii 
cu mese pline de medicamente. „Acestea mi s-au dat de către dr. 
Smith”, ne spune el. Tinerii din sală nu sunt câtuși de puţin interesați 
de aceste cutii, sticle și flacoane, iar zgomotul pe care-l fac crește până 
într-atât, încât misionarul trebuie să strige pentru a se putea face auzit. 
Se face zece şi jumătate când prezentarea lui ia sfârşit.1 

Acum, căpitanul le adresează tinerilor invitaţia de a veni în față 
şi de a fi mântuiți. Un gând teribil de egoist îmi trece prin cap: „Sper să 
nu vină nimeni în față. Vreau să mă duc la culcare”. 

Douăzeci de tineri ies în față. Văd lacrimi în ochii unui tânăr 
cubanez. Lucrătorul de lângă el îi vorbește foarte convingător; vocea 
lui este plină de dragoste. 

Sunt şocată de egoismul meu. Sperasem ca nimeni să nu fie 
mântuit, deoarece somnul meu era mai important decât mântuirea 
păcătoșilor. Cât de egoistă sunt! Dar ce bine că ştiu ce să fac cu păcatul 
meu. îl mărturisesc Tatălui meu divin în numele lui lisus, iar El mă 
iartă şi mă curăţă. Apoi, cu bucurie, mă pot ruga pentru cei douăzeci de 
tineri care au luat importanta decizie. Pe la unsprezece și jumătate 
întâlnirea se încheie. 

În dimineața următoare, mă aflu într-o biserică frumoasă, 
frecventată de cei mai proeminenţi oameni ai Havanei. În revista 
parohiei, oferită tuturor celor care intră, citesc un articol introductiv 
despre Corrie ten Boom. Scrie aşa: „Cea mai populară evanghelistă a 
lumii... neobosită și complet lipsită de egoism în dedicarea ei absolută 
față de cauza evangheliei..."! 

Înainte să-mi prezint mesajul, nu mă pot abține să râu citesc cu 
voce tare acea prezentare şi să spun: „Câteodată am migrene din cauza 
căldurii aureolei pe care oamenii mi-o pun în jurul capului. Aţi vrea să 
ştiţi cum este de fapt Corrie ten Boom?” Și le spun ce mi s-a întâmplat 
în seara precedentă; cum propriul meu somn era mult mai important 


1 Grad în Armata Salvării, mişcare creştină fondată în 1865 de către William 
Booth, care are drept scopuri promovarea credinţei creştine, oferirea de ajutoare 
umanitare şi desfăşurarea unor activităţi caritabile (n. trad.). 


în ochii mei decât mântuirea tinerilor. „Aceasta”, am zis eu, „este Corrie 
ten Boom. Ce egoism! Ce dragoste de sine! Dar bucuria este că ea ştie 
cum să procedeze cu păcatele ei. Când ne mărturisim păcatele Tatălui 
nostru ceresc, ne dăm seama că Avocatul nostru, lisus Hristos, este viu. 
El ia păcatele noastre asupra Lui”. 

Dintr-odată se produce legătura cu audiența. Nu mai suntem 
doar o biserică frumoasă, cu membri marcanți și o evanghelistă foarte 
cunoscută, ci suntem toţi nişte păcătoşi care știu că lisus a murit 
pentru a ne salva din cercul vicios al păcatului și al morții. 

Doisprezece 

San Bartolo de la Barranca 

„La ce vrei să foloseşti cuțitul ăla?” 

„Ca să mă apăr de hoți și de animale sălbatice; dar azi am de 
tăiat nişte cactuşi care ar putea fi periculoși pentru hainele și pielea 
doamnei Corrie ten Boom”. 

Îl urmez pe mexicanul cu pălărie mare şi cu cuțitul lung. N-am 
mai văzut aşa cuțit lung până acum. Este foarte ascuţit, și bucăţile de 
cactus se tot împrăștie în jurul lui până când ajungem la marginea 
canionului. Jos de tot, oamenii lucrează pentru a face un drum către un 
orășel din vale. Acesta fusese cândva un centru al crimei organizate, al 
omorurilor și al hoţiei. Era tare greu de ajuns într-un astfel de loc 
cunoscut doar de câțiva oameni. Cu opt ani în urmă, Dumnezeu le-a dat 
unor creștini ideea de a merge și de a locui acolo, unde era „scaunul de 
domnie al Satanei” (Apocalipsa 2: 13). Ei puteau ajunge în orășel doar 
călare, după o călătorie foarte obositoare prin păduri şi printre stânci 
periculoase. 

Primul lucru pe care l-au făcut a fost să închirieze sala publică 
pentru o întâlnire. Când oamenii locului au venit, le-au spus 
creştinilor: „Nu durează mult și terminăm cu voi!” Persecuţia la care au 
fost supuși a fost teribilă, dar au rămas fermi. Într-un timp scurt, 
Dumnezeu a înfăptuit minuni, iar acum orașul este creştinat. Primarul 
este pastorul; judecătorul este asistentul lui și toți polițiștii sunt 
diaconi. 

Deşi este foarte departe, pot vedea o mare biserică. E o clădire 


ciudată, dar are spațiu pentru multe persoane. Oamenii au văzut 
pericolul izolării și au încercat să ia legătura cu alți creștini, pe care 
i-au invitat să vină şi să-i viziteze. Cei mai curajoşi dintre aceştia au 
avut şansa de a vizita orașul, însă călătoria călare fusese deosebit de 
periculoasă și incredibil de grea. Prin urmare, credincioşii din oraș 
le-au promis musafirilor lor că, dacă vor mai dori să vină și în anul 
următor, le vor face un drum prin junglă. 

Planul a fost făcut cunoscut, iar guvernul statului respectiv a 
întrebat dacă era adevărat că aceşti creştini făceau o şosea prin junglă, 
deşi „șosea” este un termen mult prea generos pentru a descrie 
drumul, deloc lin, pe care încercau să-l croiască prin sălbăticie. 
Creştinii au fost dornici să ofere informații guvernului și au spus că 
sunt gata să lucreze fără plată, dar că nu au bani să acopere costurile. 
Oficialul guvernamental a fost atât de impresionat, încât a promis 
materiale și personal calificat pentru a ajuta la realizarea construcției. 

Lucrarea principală se află sub supravegherea specialiştilor; 
dinamita și uneltele au fost oferite de stat, iar creștinii din peste 130 
de congregațţii diferite cooperează la realizarea proiectului. Fiecare 
congregaţie contribuie cu câte-o săptămână de muncă. Femeile vin și 
ele împreună cu bărbaţii pentru a găti și a avea grijă de ei. Pe o stâncă, 
scrise cu litere uriașe, se pot citi următoarele cuvinte: NOI LUCRĂM 
PENTRU DUMNEZEU, NU PENTRU OAMENI. 

În această ţară romano-catolică protestanții se află uneori în 
situaţii dificile. Lucrarea acestor creştini credincioși a determinat deja 
guvernul să observe, cu uimire, cât de utili pot fi ei societăţii. 
Participanţii la un congres al primarilor au fost invitaţi să vină să vadă 
lucrările și chiar în acea zi a fost dat în folosință primul pod; pe el au 
fost scrise cuvintele: TOT CEEA CE FACEŢI, SĂ FACEŢI DIN TOATĂ 
INIMA. 

Un bătrân cu barba lungă mă duce la lucrători. Străbate drumul 
cu greu pe povârnișul abrupt. Când oamenii din vale ne văd, strigă: 
„Aleluia!”, şi noi răspundem cu același salut. Ecoul sunetului se aude 
printre munți: „Aleluia! Aleluia! Aleluia!” 

În tabără, acolo unde stau femeile, ni s-a pregătit de mâncare. O 


femeie macină porumbul între nişte pietre, în timp ce o alta coace 
tortilla. Deși tabăra este murdară, atmosfera este una veselă - câtă 
credincioșşie! 

„Toţi membrii bisericii iau parte la construcție?”, întreb eu. 

„Da! Dar, dacă unul nu poate, un altul îi ia imediat locul. Ei spun: 
«Noi lucrăm fiindcă îl iubim pe Dumnezeu, ne iubim vecinii şi ne vom 
servi astfel societatea.»”. 

În doi ani va exista o şosea care va lega San Bartolo de la 
Barranca de restul lumii. Sărăcia va scădea atunci când comerțul se va 
dezvolta, însă oamenii se așteaptă la mai mult decât atât: ei doresc ca 
acest oraș să fie un plăcut exemplu pentru toți cei care vor veni în 
contact cu el. 

La plecare, le spun câteva cuvinte de rămas bun din 1 loan 5: 4 - 
5: „Şi ceea ce câştigă biruința asupra lumii, este credinţa noastră. Cine 
este cel ce a biruit lumea, dacă nu cel ce crede că lisus este Fiul lui 
Dumnezeu?” Aici ni se arată o frântură din ceea ce va fi mileniul, 
momentul când copiii lui Dumnezeu vor domni pe acest pământ cu 
lisus Hristos şi când lumea va fi „plină de cunoștința Domnului, ca 
fundul mării de apele care-l acoperă”. 

„Cel înțelept câștigă suflete”. (Proverbe 11: 30) 

Treisprezece 

La picnic în America, atunci când oamenii se duc la picnic, iau 
mașina. Cât de diferiți sunt de europenii care merg pe jos, cu 
rucsacurile în spinare. Câteodată mă tem că americanii nu sunt în stare 
să meargă pe jos! Maşinile lor îi duc peste tot. 

Merg la un grătar cu tinerii de la biserică. Prăjim cârnaţii înfipți 
în frigări improvizate din crengi rupte din copaci, pe care le ţinem 
deasupra jăraticului. E un grup vesel. După picnic stăm în jurul focului, 
şi conversaţia se concentrează în jurul câștigării sufletelor. O studentă 
spune: „Eu nu sunt o evanghelistă și nu am avut călăuzire să merg la o 
şcoală biblică, dar vorbesc cu multe persoane tinere pe care aş vrea să 
le ajut. Mi-aţi putea recomanda o carte bună despre câștigarea 
sufletelor?” „Da, chiar mai multe. Una este The Consuming Fire (Focul 
mistuitor, n.trad.), de Oswald J. Smith. În ea se află un capitol intitulat 


«Evanghelizarea la ora întrebărilor», care este un ghid scurt, dar 
eficient, pentru câștigarea sufletelor prin intermediul discuţiilor 
personale. 

În primul rând, autorul recomandă să nu vă angajaţi într-o 
dispută. Mulţi vor încerca să aducă diverse argumente pentru a evita 
esența problemei. Pun cele mai imposibile întrebări. Nu încercaţi să le 
răspundeți. Promiteţi că o veţi face mai târziu, dar arătaţi-le mai întâi 
că au nevoie de mântuire. 

De asemenea, încredeți-vă în Duhul Sfânt. Doar El poate 
convinge pe cineva de păcat şi-l poate schimba pe om - voi nu puteți. 

Rugaţi-vă mult. Rugaţi-vă înainte de discuţie, în timpul ei și 
după aceasta. S-ar putea să fie nevoie de exercițiu în această direcție, 
dar asiguraţi-vă că aveţi stabilite atât de legătura pe orizontală, cât și 
de cea pe verticală în același timp. 

Puneţi diagnosticul şi căutați remediul. Lăsaţi ca Biblia să 
vorbească. 

Uneori puteți întâlni patru categorii: cei nemântuiţi, cei căzuți, 
cei nesiguri şi cei învinşi. 

Prima categorie, cei nemântuiţi, sunt cei care nu-L cunosc pe 
Domnul lisus Hristos ca Mântuitor personal; sunt cei care nu-și spun 
creștini. Aceștia trebuie chemaţi să se pocăiască. Citiţi împreună cu ei 
loan 1: 12. «Dar tuturor celor ce L-au primit, adică celor ce cred în 
Numele Lui, le-a dat dreptul să se facă copii ai lui Dumnezeu.» 

A doua categorie sunt cei căzuţi. Ei s-au îndepărtat de Domnul. 
Ei şi-au pierdut dragostea de la început și s-au răcit în lucrarea lor 
pentru evanghelie, neglijează citirea Bibliei şi rugăciunea şi nu-L 
mărturisesc pe Domnul niciodată. Unii trăiesc cu totul în lume. Ei 
trebuie să fie readuși în părtășie cu Dumnezeu. Motivul căderii lor este 
întotdeauna păcatul. Citiţi-le 1 loan 1: 7 - 9. Arătaţi-le că trebuie să-și 
mărturisească păcatele care i-au dus la cădere. În cazul în care nu simt 
nicio bucurie după mărturisirea păcatelor, spuneţi-le să-l mulțumească 
lui Dumnezeu pentru iertarea Lui. Deseori, bucuria vine doar după ce 
ei îi mulțumesc, bazându-se ferm pe promisiunile Bibliei. 

Al treilea grup este cel al nesigurilor - cei care nu știu dacă sunt 


mântuiţi sau pierduţi. Ei nu au siguranța mântuirii, într-o zi simțind că 
sunt copii ai lui Dumnezeu, iar în altă zi că sunt pierduţi. Ei se află 
într-o stare de permanentă incertitudine. Ei trebuie să fie chemaţi să 
se reîntoarcă, deoarece nu-l vor fi de niciun folos Domnului până când 
nu vor conștientiza faptul că au venit din întuneric la lumină. Spuneţile 
că nu trebuie să se încreadă în sentimentele lor, ci în Cuvântul lui 
Dumnezeu. 

Sentimentele vin și sentimentele trec, Sunt tare-nșelătoare. 
Garanţia mea e Cuvântul Domnului, La nimic altceva nu dau crezare. 

Citiţi-le 1 loan 5: 13: «V-am scris aceste lucruri ca să știți că voi, 
care credeţi în Numele Fiului lui Dumnezeu, aveţi viața veşnică.» Nu 
sentimente, nici minunate experiențe emoționale sau revelații 
neobişnuite, ci ceea ce «este scris». 

Ce este scris nu poate fi schimbat. Sentimentele și emoţiile sunt 
schimbătoare. Învăţaţi-i să acţioneze pe baza Cuvântului. Creștinii nu 
sunt permanent pe vârful muntelui. Fără văi, n-ar exista nici munți. 
Dacă temelia noastră ar fi sentimentele noastre, atunci am putea fi 
copii ai lui Dumnezeu doar dacă ne-am afla permanent pe munte. loan 
spune: «V-am scris aceste lucruri, ca să ştiţi că aveţi viața veşnică.» Nu 
că ați putea avea cândva viața veşnică, ci faptul că o aveți aici și acum. 
Este foarte important să-i arătaţi celui nesigur aceste lucruri din 
Cuvântul lui Dumnezeu. Dumnezeu nu. Se poate folosi de oameni 
nesiguri. Cei care nu au siguranța mântuirii nu-i pot ajuta pe ceilalți. Ei 
trebuie să ştie că au trecut din întuneric la lumină, iar cunoașterea 
aceasta vine prin credinţa în ceea ce spune Biblia. 

Apoi mai avem categoria celor învinși. Arătaţi-le 1 Corinteni 15: 
57: «Dar mulțumiri fie aduse lui Dumnezeu, care ne dă biruința prin 
Domnul nostru lisus Hristos.» Nu încercând din greu, prin eforturile și 
energia noastră, ci prin El, Domnul nostru. Biruința este un dar, ca și 
mântuirea - nu o putem câștiga. Dumnezeu ne-o dă prin Fiul Său. Chiar 
şi Pavel a strigat: «O, nenorocitul de mine! Cine mă va izbăvi de acest 
trup de moarte?» (Romani 7: 24), dar a adăugat imediat: «Mulţumiri 
fie aduse lui Dumnezeu, prin lisus Hristos, Domnul nostru.» 

Noi L-am primit pe lisus ca Mântuitorul nostru; acum trebuie 


să-L acceptăm și ca Biruinţa noastră. Când facem acest lucru, El își 
trăieşte viața învingătoare prin noi: El - Vița, noi - mlădiţele. Mlădiţa 
fără Viţă nu are nicio valoare, dar Viţa are o valoare veșnică. Când este 
conectată la Viță, mlădița dobândește aceeași natură, aceeași viaţă şi 
acelaşi zel de a rodi ca şi Viţa însăşi. «Despărțiţi de Mine nu puteţi face 
nimic», spune lisus. Dar eu pot face totul prin Hristos, care mă 
întăreşte. Aleluia!” în timpul discuţiei noastre focul se stinge treptat. 
Vedem acum clar frumosul cer înstelat. Înainte de a pleca, cântăm 
împreună: 

Este viața ta un canal al binecuvântării? 

Dragostea lui Dumnezeu curge prin tine? 

Le spui celor pierduţi despre Mântuitorul? 

Eşti gata să faci lucrarea Lui? 

Fă-mă un canal al binecuvântării Tale. 

Fă-mă un canal al binecuvântării, Te rog; 

la viața mea în stăpânirea Ta, binecuvântează slujirea mea, 
Fă-mă un canal al binecuvântării astăzi. 

„Făgăduinţele lui Dumnezeu, oricâte ar fi ele, toate în El sunt 
«da»; de aceea ţi «amin», pe care-l spunem noi, prin El, este spre slava 
lui Dumnezeu”. 

(2 Corinteni 1: 20) 

Paisprezece 

Ingredientele rugăciunii într-o celulă de închisoare, o femeie stă 
întinsă pe un pat îngust, având o expresie plictisită pe față. Ține în 
mână un roman ieftin, dar care n-o interesează prea mult. Lucrul de 
mână îi stă neglijat pe un scaun. Este cald și este duminică. îi lipseşte 
oare munca de zi cu zi care, cu toate că e monotonă, o ajută să treacă 
mai uşor de la o zi la alta? Este olandeză, însă nu a participat la 
întâlnirile mele. 

După ce-mi prezint mesajul, vizitez celulele - un privilegiu rar. 
Deşi mi se permite să vorbesc la întâlnirile organizate din închisori, 
munca de după aceste întâlniri este lăsată în grija evangheliştilor care 
lucrează în mod obișnuit în penitenciare. Mă așez lângă femeia de 
origine olandeză și, pentru scurt timp, iau parte şi eu la viața ei din 


mica celulă - lipsită de culoare, monotonă, fără nicio fereastră. Știu așa 
de bine cum este într-un asemenea loc, din propria mea experienţă. 
Simt o mare dragoste și compasiune pentru această femeie şi mă rog 
lui Dumnezeu să-mi dea intrare în inima ei. 

Gheaţa s-a spart mai repede decât m-am așteptat și putem avea 
o discuţie de la inimă la inimă. Pentru început, conversaţia este despre 
prăjituri - o reacţie tipică a foamei care rezultă dintr-o dietă 
monotonă. Cu grijă, încerc să duc discuţia spre lucruri profunde. 
Descopăr că are cunoștințe biblice destul de bune și îmi este relativ 
uşor să-i vorbesc despre adevărurile eterne. Știe că lisus a murit 
pentru ea pe cruce, dar este una dintre aceia care au căzut pe calea 
credinţei. 

„Îţi foloseşti uneori timpul, când eşti singură, pentru a te ruga?”, 
o întreb. 

„Nu ştiu cum să mă rog. Spune-mi câte ceva despre viaţa ta de 
rugăciune”. 

„Dacă pentru prăjituri ai nevoie de ingrediente, tot aşa este şi cu 
rugăciunea. De exemplu, ingredientele pentru rugăciune pot fi: 

1. Promisiunile lui Dumnezeu. 

2. Problemele și nevoile noastre. 

3. Credinţa de a le aduce pe acestea împreună. 

Dacă nu mă înţelegi, îţi voi da un exemplu. 

leri eram într-o stare întunecată, foarte deprimată. Nu ştiam ce 
să fac. Când mi se întâmplă ace St lucru, stau câteva minute în liniște, 
încercând să aflu cauza. îmi imaginez o femeie bogată care își strânge 
toate facturile o dată pe săptămână și scrie câteva cecuri. Biblia mea 
este ca un carnet de cecuri; grijile şi problemele mele sunt ca facturile 
acelei femei. Diavolul îmi spune că Biblia este un capital îngheţat, dar 
el este un mincinos. Toate promisiunile sunt, în lisus, da şi amin. îi cer 
Domnului să-mi arate motivul stării mele de întuneric. Dumnezeu le dă 
copiilor Lui un răspuns clar atunci când sunt gata să asculte. Vreau să 
valorific timpul de părtăşie cu Dumnezeu. Apoi aştern pe hârtie 
gândurile care-mi vin în minte. Găsirea motivului din spatele acelei 
stări de întuneric este o adevărată muncă de eliberare. După ce scriu 


lista, îmi iau Biblia «pentru a-mi plăti datoriile». 

Primul lucru pe care l-am scris a fost acela că mă tem pentru 
sănătatea mea. Săptămâna viitoare trebuie să merg în Japonia şi mă 
întreb dacă voi suporta diferența de climă fiindcă nu mai sunt tânără. 
Am citit Romani 8: 11: «Şi dacă Duhul Celui ce a înviat pe lisus dintre 
cei morți locuieşte în voi, Cel ce a înviat pe Hristos lisus din morți, va 
învia (va întări și va înviora, versiunea Phillips) şi trupurile voastre 
muritoare, din pricina Duhului Său, care locuieşte în voi.» Am spus: «îţi 
mulțumesc, Doamne. Asta este pentru mine.» Acel «îți mulțumesc» a 
însemnat că eu am scris un cec. 

Următorul lucru de pe listă a fost că mă simțeam descurajată. 
Biserica unde vorbesc săptămâna asta a organizat o întâlnire de 
rugăciune. M-am dus la întâlnirea respectivă, însă n-a venit nimeni. 

A trebuit să mă rog singură. Apoi am citit în Romani 8: 27 că 
Duhul se roagă pentru cei care-L iubesc pe Dumnezeu, și în versetul 
34, din versiunea Phillips că «Hristos se roagă pentru noi». Am înțeles 
că acolo a avut loc o întâlnire de rugăciune, pentru că dacă tu te rogi, 
Hristos. Se roagă și Duhul Sfânt. Se roagă, formând astfel o celulă de 
rugăciune. Am spus: «îți mulțumesc, Doamne», şi astfel s-a mai plătit o 
factură. 

În al treilea rând, erau sentimente de vinovăţie. Fusesem ispitită 
să bârfesc. Nu nu era vorba de ponegrire. Tot ce fusese spus era 
adevărat, dar era negativ. Pavel scrie în Romani 14: «Cine ești tu să-l 
critici pe slujitorul altuia, în special când stăpânul lui e Dumnezeu? El e 
dator față de stăpânul său să-i slujească bine sau rău. Și nu pune tu la 
îndoială felul cum slujeşte el, fiindcă Dumnezeu este capabil să-i 
transforme pe oameni în slujitori care să-i aducă satisfacție.» 
(versiunea Phillips) 

Apoi mai erau și alte păcate pe care le comiteam pentru a nu 
ştiu câta oară; îngrijorare, egoism etc. Am citit Romani 8: 1 (versiunea 
Phillips): «Acum nu mai planează nicio condamnare asupra celor ce 
sunt în lisus Hristos. Pentru că noul principiu spiritual de viaţă în 
Hristos mă scoate din cercul vicios al păcatului și al morţii.» Am spus: 


«îți mulțumesc, Doamne. Diavolul este foarte puternic, dar Tu ești 
biruitorul.» 

Ultimul lucru pe care îl scrisesem și era acolo adânc în inima 
mea, era acela că mi-era frică să merg în Japonia. Nu ştiu nici limba, 
nici la ce să mă aştept acolo. Mă întrebam dacă voi fi ajutată de cineva 
şi dacă mă voi putea descurca. Ce ruşine să am asemenea îndoieli! 
Domnul a fost cu mine prin cele mai groaznice momente din 
închisoare. Numi va purta El de grijă și în Japonia? Am citit cuvintele 
biruinţei de la finalul capitolului 8 din Romani: «Cine ne va despărți pe 
noi de dragostea lui Hristos?... Totuși în toate aceste lucruri noi 
suntem mai mult decât biruitori, prin Acela care ne-a iubit.» îmi 
plătisem toate facturile, scrisesem toate cecurile. Întunericul dispăruse 
cu totul. Am văzut din nou că promisiunile lui Dumnezeu sunt realități 
mai mari decât problemele noastre. Cât de extraordinar de bogaţi 
suntem când nu limităm promisiunile Bibliei prin necredinţa noastră”. 

„Când te aud vorbind așa, îmi doresc să încep să trăiesc viața 
creştină din nou. Voi face tot ce ține de mine”. 

Mă uit la ea zâmbind. „Vezi bățul acesta? Crezi că poate sta în 
poziție verticală fără a fi ţinut? Desigur că nu, pentru că nu e în natura 
băţului să poată sta astfel prin sine însuși. El poate sta drept doar când 
eu îl țin ferm în mâna mea. Nu este în natura fiinţelor umane să stea 
drepte prin ele însele. Ele pot face lucrul acesta doar când se predau 
Mâinii care le va păzi de orice cădere. Uite ce scrie în luda, la versetul 
24: «Aceluia, care poate să vă păzească de orice cădere, şi să vă facă să 
vă înfățișaţi fără prihană şi plini de bucurie înaintea slavei Sale...»”. 

Pentru moment, rămânem amândouă gânditoare şi știu că 
Duhul Sfânt lucrează în inima ei. Apoi ea I se predă Mâinii care a fost 
străpunsă pentru a o salva. 

Notez în Biblia ei: 

Important nu este ceea ce încercăm, ci ceea ce credem. 

Nu ce înfăptuim, ci ceea ce a fost deja înfăptuit. 

Căci Dumnezeul nostru a pregătit pentru noi o mare biruință prin 
Fiul Său iubit. 

Ochii noștri trebuie să fie îndreptaţi spre Dumnezeu, așa cum 


ochii muzicianului sunt îndreptaţi spre dirijor. 

Cincisprezece 

Ascultare 

Viața călăuzită de un Dumnezeu care nu greşeşte niciodată este 
o viață minunată. Singura condiţie pe care trebuie s-o îndeplinim este 
ascultarea. 

„Când le vei duce şi japonezilor acest mesaj?”, m-a întrebat un 
prieten după ce a auzit una dintre prelegerile mele. Până în acel 
moment, lucrasem doar în Europa și America, Japonia fiind departe de 
gândurile mele. 

În timpul meu de părtășie cu Dumnezeu, porunca vine foarte 
clară: „Du-te în Japonia!” Aproape că am răspuns: „Da, dar... 
„Ascultarea spune: „Da, Doamne”, şi eu am învăţat să ascult. Vreau să 
spun: „Da, dar nu cunosc pe nimeni acolo; nu vorbesc limba și este aşa 
de scump”. lar şi iar încep să calculez și uit că Trezorierul meu ceresc 
gândeşte altfel decât mine. Banii vin, suficienți pentru un zbor la Tokio, 
unde ajung cu bine. 

Plouă, iar de sus, Tokio pare întunecos și mohorât. Nu sunt 
deloc sigură de mine. La vamă un bărbat mă întreabă unde să-mi ducă 
valiza, îi spun că nu știu. 

„Vă aşteaptă cineva?” 

„Nu, nimeni”. 

Îi pare rău de mine și se oferă să-mi caute un hotel. 

„Da, vă rog - şi, dacă se poate, să fie unul unde să se vorbească 
engleza, germana sau olandeza”. 

Mă duce cu mașina lui la un hotel. E mic, murdar și întunecos, 
dar şeful ştie ceva engleză. În sufletul meu este un conflict. A fost cu 
adevărat călăuzirea lui Dumnezeu? Dacă a fost o greșeală? De-abia 
îndrăznesc să ies pe ușă, de teamă să nu mă rătăcesc. Cine m-ar 
înţelege? Devine o adevărată ispită din partea lui Satan. 

Cât de ispitiți sunt copiii lui Dumnezeu în asemenea 
împrejurări! Parcă Satan ar şti că nu mai are mult timp la dispoziţie. 
Apoi citesc în 1 Petru 1, în versiunea parafrazată a lui Phillips, Letters 
to Young Churches (Scrisori către tinerele biserici, n.trad.), despre 


glorioasa moștenire rezervată în ceruri pentru mine şi, în același timp, 
despre faptul că suntem păziți de puterea lui Dumnezeu, până când 
vom intra pe deplin în posesia moştenirii - singura asigurare de viață 
de care putem beneficia după moarte. 

Aceasta este o mare bucurie pentru voi, știu, chiar dacă acum 
sunteţi hărțuiți temporar prin tot felul de încercări și ispite. Nu e un 
accident - se întâmplă pentru a fi dovedită credința voastră care este 
mult mai prețioasă decât aurul, căci aurul, precum știți, chiar dacă este 
pieritor, trebuie purificat prin foc. Această dovedire a credinţei voastre 
este menită să vă aducă laudă și onoare și slavă în ziua când lisus 
Hristos. Se va descoperi. 

Nu accidental - ci planificat! Nu e ceva întâmplător? Este planul 
lui Dumnezeu? Dar de ce? Pentru a I se aduce laudă și glorie în marea 
zi a reîntoarcerii lui Hristos. Ce minunat să putem înțelege o frântură 
din acel mare plan și să ne vedem necazurile ca o mică parte a acestui 
plan. Dumnezeu nu greşeşte! 

Cum se întâmplă, eu nu ştiu, însă încrederea ia locul îndoielii și 
pot spune: „Doamne, știu că sunt în siguranţă în brațele Tale veşnice. 
Tu eşti cel care mă călăuzeșşte și îmi vei arăta limpede următorul pas”. 

Apoi îmi vine în minte: „David Morken”. Este acesta răspunsul 
lui Dumnezeu? Cu ani în urmă l-am cunoscut pe David la o întâlnire a 
organizației Tineri pentru misiune şi îmi spusese atunci că s-ar putea să 
fie trimis în Japonia. Din fericire, cartea de telefoane este tipărită în 
engleză, iar numele lui se află acolo: „David Morken, Directorul 
organizației Tineri pentru misiune, Tokio”. 

Minunat! Cel puţin știu dar care este următorul pas. lau 
telefonul şi aud o voce spunând: „Mași, maşi, muşi, muși”. Confuză, pun 
receptorul în furcă. Nu pot nici măcar să dau un telefon în această ţară 
ciudată, a unor oameni ciudaţi, care vorbesc o limbă ciudată. În cele 
din urmă, şeful hotelului formează numărul și vorbesc cu David 
Morken. 

„Bună ziua, sunt Corrie ten Boom”. 

„Ce?! Unde eşti?” 

„Aici, în Tokio”. 


„Cu cine?” 

„Singură”. 

„Dar, Corrie, cum ai reuşit? Nu vorbeşti japoneza. Dar parcă nu 
aş şti că aşa eşti tu, să vii singură într-o țară unde nu ştii limba!” 

„Nu e lucrarea mea. Nu mă bucur deloc de ea. Faptul că sunt aici 
este lucrarea lui Dumnezeu”. 

„Bine. Să asculţi întotdeauna de ceea ce Dumnezeu îți spune să 
faci. Te voi ajuta. Du-te la gara centrală și te voi lua de acolo cu 
maşina”. 

Nu s-a oferit să vină la hotel fiindcă este greu de găsit o adresă 
în Tokio. Prima casă construită pe stradă are numărul 1, a doua 
numărul doi, chiar dacă se află la o jumătate de kilometru distanță. Din 
acest motiv numerele nu au nicio importanță. 

„Cum ajung la gară?” 

„la un taxi”. 

„Ce trebuie să-i spun şoferului?” 

„Ekki”. 

Zis şi făcut. Chem un taxi şi spun doar: „Ekki” și ajung la gară, 
unde David Morken mă aşteaptă. În ziua aceea sunt musafira lui, apoi 
îmi rezervă o cameră la o casă a misiunii creştine InterVarsity. 

În prima săptămână am trei prelegeri, în a doua optsprezece şi 
în a treia douăzeci și şase. Mă așteaptă un timp neobișnuit de 
binecuvântat. Cât mă bucur că am zis: „Da, Doamne”, în loc de: „Da, 
dar...”! 

Una dintre cele mai mari binecuvântări în Japonia este aceea că 
Dumnezeu mă foloseşte pentru a-i ajuta pe trimişii lui speciali, 
misionarii. Pot să-i inspir, arătându-le din propria mea experienţă că 
victoria lui lisus este o realitate mai mare decât problemele noastre. 

Mulţi misionari trebuie să-și petreacă primii ani în Japonia 
învățând limba. Această perioadă poate fi foarte grea, pentru că nu-și 
pot face lucrarea cu adevărat. Ei merg într-o țară păgână cu inimile 
arzând de dorința de a salva suflete pentru eternitate şi iată-i stând în 
băncile școlii, învățând dificila limbă. Să fim foarte credincioși în 
mijlocirea noastră pentru ei, deoarece trec prin perioade în care sunt 


asaltaţi de îndoială, gândindu-se dacă a fost cu adevărat voia lui 
Dumnezeu să se implice în lucrare. 

Amnistie 

Vorbesc despre iertarea păcatelor unui grup de deținuți politici, 
în ziua următoare, soseşte o scrisoare într-o olandeză perfectă, cu 
următoarea solicitare: „N-aţi vrea să-i scrieți reginei despre mine? 
Doar ea mă poate grația”. Expeditorul este unul dintre cei 260 de 
deținuți japonezi condamnați de guvernul olandez pentru crimele de 
război din Indonezia, ţară cunoscută în trecut sub numele de Indiile 
Olandeze de Est. Ei se află acum într-o închisoare japoneză. 

Nu prea ştiu ce să fac. Neavând un răspuns, urmez exemplul lui 
Ezechia care, în timpul asedierii lerusalimului, a primit o scrisoare de 
la Rabșache și „a întins-o înaintea Domnului”. 

„Ce trebuie să fac, Doamne?”, întreb. 

Răspunsul vine clar: „Cere graţierea tuturor celor 260 de 
deținuți, nu doar a acestui om”. 

Mă duc la consul să-i cer ajutorul în alcătuirea scrisorii, fiindcă 
nu-i scriu în fiecare zi unei regine. „Acești oameni sunt vinovaţi”, scriu 
eu, „dar în Dumneavoastră văd un monarh creștin al unei ţări creştine. 
Poate că ei vor înțelege mai bine mila Domnului nostru lisus, dacă veți 
binevoi să le acordațţi libertatea, şi aceasta va fi spre gloria şi onoarea 
lui Dumnezeu”. 

Regina îmi răspunde că va face tot ce poate pentru a-mi onora 
cererea, dar trec cel puțin doi ani până când acești bărbați sunt 
eliberați. 

Totuşi, în săptămâna aceea sunt chemată în fața comitetului 
care răspunde de toţi deținuții din Japonia. Mi se dă permisiunea de a 
vorbi în toate închisorile; de fapt, mi se alcătuiește chiar un itinerar. 
Mă pot bizui pe întreaga lor cooperare, ca semn de apreciere pentru 
ceea ce am făcut pentru deținuții lor politici. Ce binecuvântare! Când 
un misionar sau un pastor ţine o prelegere, fiecare deținut este 
întrebat dacă e interesat de religia creştină. De obicei nu vin decât 
câțiva. Dar, din moment ce lucrarea mea este considerată mai mult sau 
mai puţin oficială, prezența este obligatorie pentru toți deținuții, iar 


uneori chiar și pentru supraveghetori. Ce şansă! 

Închisorile sunt, în general, departe una de alta. Viaţa e foarte 
diferită aici, față de ceea ce am trăit la Tokio. În marile oraşe 
obiceiurile și manierele europenilor sunt bine cunoscute, iar japonezii 
sunt cei mai politicoși oameni din lume. Așa că, atunci când sunt 
musafiră într-o casă japoneză, mi se oferă un scaun, deși obiceiul lor 
este să stea direct pe podea, şi deseori găsesc o lingură lângă farfurie, 
ca să pot mânca într-un stil european mai confortabil, decât să 
manevrez bețişoare. Dar acum planurile, foarte bine puse la punct, mă 
duc departe de marile oraşe. O mașină a poliției mă așteaptă la gară și 
mă duce la o închisoare. De obicei sunt transportată cu mașini de teren 
acolo unde drumurile au denivelări. Mă gândesc că salturile sunt un 
exercițiu bun, dar, totuși, nu-mi plac deloc. 

În mod obişnuit se pregăteşte o cină în cinstea mea. Directorul 
şi oficialii stau cu mine pe podea şi mâncăm cu beţișoare. Japonezii 
sunt cultivați şi discuţia este stimulatoare. Ei vorbesc despre „Het 
Spinhuis”, penitenciarul din Amsterdam, acolo unde, încă din secolul al 
şaisprezecelea, deținuții nu erau doar închiși, ci şi educați în același 
timp. Ei îi apreciază pe olandezii care, chiar în acele timpuri, au 
întrezărit oportunităţile, acum universal acceptate, de educare a 
deținuților. Nu mă așteptam la o asemenea conversaţie în acest colț 
îndepărtat al celei mai nordice insule a Japoniei. 

„Astăzi vă veţi adresa unui număr de o sută patruzeci de 
răufăcători”, mă avertizează directorul. Japonezii, înghesuiți unul în 
altul, stau pe jos, aşezaţi în rânduri lungi. Prima mea reacţie este: „Ce 
întunecime!” Oameni cu fețe crude mă fixează cu privirea. 

Cei pierduţi! Lumea nu are decât un răspuns: să-i țină în spatele 
sârmei ghimpate. Apoi inima mi se umple de bucurie. Am un mesaj 
pentru ei - răspunsul la problemele lor. Un ocean de păcat şi întuneric 
a fost acoperit de un ocean și mai mare de dragoste şi lumină atunci 
când lisus a murit pe cruce. El a murit și pentru ei, purtând păcatele 
lor. Le spun despre acest ocean al dragostei. „Sufletele voastre sunt 
prețioase în ochii lui Dumnezeu. Primiţi-L pe lisus ca Domn și 
Mântuitor şi El vă va da putere să deveniți copii ai lui Dumnezeu. Inima 


de tată a lui Dumnezeu, plină de dragoste, tânjește după dragostea 
voastră”. 

Aproape că văd schimbarea pe feţele lor. Văd dragostea lui 
Dumnezeu la lucru, în timp ce dragostea Lui se revarsă din inima mea 
ca niciodată înainte. Ce bogății! Deţinuţii aplaudă. Este singurul gest 
care li se permite, iar aplauzele lor sunt lungi și zgomotoase. 

Nefiind niciun hotel acolo, traducătorul și cu mine suntem cazaţi 
în casa guvernatorului. În seara aceea, la cină, el spune: „În timp ce 
vorbeați, mă gândeam că aş vrea și eu să fiu mântuit'. 

„Se poate. lisus a murit pentru păcatele întregii lumi, deci și 
pentru ale dumneavoastră. Credeţi în Domnul lisus și veţi fi mântuit”. 

„Mă gândesc să-mi aleg un mântuitor, însă nu m-am hotărât 
dacă acesta să fie Hristos sau Buddha. Nu-i așa că nu contează pe cine 
alegem, atâta timp cât suntem sinceri?” 

„Credeţi că nu contează?” Mă rog pentru înțelepciune și îmi 
reamintesc o ilustrație. 

„Doi oameni construiau o casă. Deodată schela s-a rupt. Unul 
dintre ei s-a prins de o frânghie care era legată bine și și-a salvat viaţa. 
Celălalt s-a prins şi el de o frânghie, dar care nu era legată, și a căzut la 
pământ cu tot cu ea, murind. Dacă-L alegeți pe lisus ca Mântuitor veți fi 
mântuit pentru eternitate. Dar, dacă-l alegeți pe Buddha, mă tem că 
veţi fi pierdut pentru eternitate. Credeţi că Buddha este viu?” 

Răspunsul lui e tipic: „Trebuie să-l întrebaţi pe ministrul 
educaţiei. El știe tot despre Buddha - eu nu ştiu nimic despre el”. 

„Credeţi că lisus trăiește?” 

„Da; sunt sigur de lucrul acesta. L-am văzut în ochii deținuților 
atunci când le vorbeaţi despre EI”. 

„Atunci, de ce este aşa de greu să faceţi o alegere? Ştiţi că lisus 
este viu, dar nu știți dacă Buddha trăiește sau nu”. 

„Nu, alegerea nu e grea”, spune el și, după ce ne rugăm, el ia acea 
decizie care-i face pe îngeri să se bucure. 

Mai târziu el mă întreabă: „Mai pot face şi altceva pentru 
dumneavoastră?” 

„Da. Poate mai sunt deţinuţi care ar vrea să mă întâlnească. 


Mi-ar plăcea să-i mai ajut. O singură discuţie nu este suficientă”. 
Într-adevăr, sunt paisprezece oameni care doresc să-mi vorbească şi 
mi se acordă o oră întreagă, deşi este împotriva regulamentului ca 
deținuții să-și părăsească celulele după ora cinci. Simt că trebuie să 
valorific fiecare minut. 

„Prieteni, aş avea nevoie de luni de zile pentru a vă învăţa ceea 
ce simt că ar trebui să știți, însă avem doar o oră la dispoziţie. 
Spuneţi-mi, care dintre voi dorește să se decidă pentru Domnul, fiindcă 
apostolul loan spune: «Dar tuturor celor ce L-au primit, adică celor ce 
cred în Numele Lui, le-a dat dreptul să se facă copii ai lui Dumnezeu»?" 

„Toţi vrem, de aceea suntem aici”, zice unul dintre ei. 

loan 6: 37 b 1 loan 1: 7,9 loan 14: 6 Apocalipsa 3: 20 

loan 1: 12 Romani 3: 23 loan 3: 16 1 Timotei 1: 15 

„Foarte bine, avem de lucru atunci. Voi trebuie să fiți 
ambasadori pentru Hristos. Sunt multe suflete în această închisoare 
care trebuie salvate pentru eternitate. Vă voi trimite o Biblie și un 
material de studiu biblic. Pentru început, iată opt pasaje pe care le 
puteţi folosi pentru a-i aduce pe alţii la Hristos: 

Când veţi termina primul studiu biblic, vă voi trimite un altul 
despre câştigarea sufletelor. Între timp voi trebuie să fiți mijlocitori 
pentru restul deținuților. De exemplu, vă strângeţi împreună la masă. 
Poate puteţi aranja să staţi aproape unul de altul, în calitate de creştini, 
formând celule de rugăciune. Rugaţi-vă împreună timp de cinci minute 
sau chiar și numai un minut, dacă nu puteţi altfel. lisus a spus: «Căci 
acolo unde sunt doi sau trei adunaţi în Numele Meu, sunt și Eu în 
mijlocul lor.» 

Ştiu cum vă simțiți atunci când sunteţi singuri în celule după ora 
cinci. Și eu am petrecut patru luni singură într-o celulă. Acesta este un 
timp în care vă puteți ruga pentru alții. Rugaţi-vă pentru ceilalți 
deținuți, în special pentru cei cărora le-aţi vestit evanghelia. Rugaţi-vă 
pentru cei care vă supraveghează şi pentru cei dragi de acasă, dacă îi 
mai aveți. 

Sunt multe de făcut pentru Domnul, dar ţineţi minte că El îi 
poate folosi doar pe cei cu inima curată. lar acest lucru vă este cu 


putință. Mărturisiți-vă păcatele. Oricine își mărturiseşte păcatele va 
descoperi că Dumnezeu este credincios şi îl va ierta, iar sângele lui 
lisus îl va curăța de toate păcatele. Când mărturisiți, El vă dă acea 
inimă nouă în care doreşte să locuiască. Dar voi nu trebuie să vă 
compromiteţi niciodată, niciodată”. 

Păstrăm un moment de linişte, apoi mulțumim împreună. 

„Acum”, întreb eu, „cine s-a predat în mod necondiţionat 
Domnului?” Paisprezece mâini sunt ridicate demonstrând o predare 
fermă şi totală. 

Paisprezece răufăcători, criminali! Paisprezece deținuți pe viață! 

Paisprezece oameni disprețuiţi, pierduţi? 

Nu, paisprezece ambasadori pentru Hristos! 

Vor auzi ei într-o zi cuvintele: „Bine, rob bun și credincios; ai 
fost credincios în puţine lucruri, te voi pune peste multe lucruri”? 

Îi voi vedea oare, cândva, împreună cu aceia pe care îi vor fi 
adus ei înşişi la Domnul? 

După un an, primesc o scrisoare şi niște bani. Sunt din partea 
unuia dintre deținuți. El scrie: „Am fost eliberat în mod neașteptat. 
Mi-am găsit de lucru, iar primii bani câștigați în libertate vi-i trimit 
dumneavoastră. Vă rog să-mi trimiteţi o Biblie. Diferența de bani 
folosiţi-o în lucrarea pe care o faceți. 

Când ne-ați vorbit în închisoare, L-am primit pe lisus ca 
Mântuitor al meu. L-am slujit în spatele gratiilor, iar acum mă gândesc 
să-L slujesc și ca om liber”. 

Îi scriu unui misionar recomandându-i-l pe acest fost deținut 
pentru a fi primit în părtășşia unei congregații vii și pentru a fi pus la 
lucru acolo pentru Domnul său. Ce privilegiu, să pot vedea unele dintre 
roadele binecuvântate pe care Viţa le produce prin mlădiţe! 

Adevăratul copil al lui Dumnezeu... se află în însăși grija Fiului lui 
Dumnezeu, și cel rău trebuie să stea la distanţă. 

(1 loan 5: 18, versiunea Phillips) 

Șaisprezece 

Puterea numelui lui lisus 

Cât de dificil este să te obișnuiești să vorbeşti prin interpreți. E 


ca şi când vrei să atingi oamenii aflați după colț. Dat fiind faptul că 
ochii ascultătorului sunt fixați asupra traducătorului, vorbitorul nu 
prea este în contact cu audiența. Are totuși un avantaj; se poate ruga în 
timpul prelegerii. 

Azi am un interpret foarte deosebit. El îl iubeşte pe Domnul cu 
toată inima şi e o adevărată încântare să lucrăm împreună - nu tot așa 
e cu traducătorii indiferenți. Suntem musafiri în aceeași casă şi, fiindcă 
deseară trebuie să vorbim din nou, avem puțin timp să mai discutăm. 
Deodată îl întreb: „De ce este așa de mult întuneric în tine?” 

„Ce vrei să spui?” 

„Nu văd în ochii tăi bucuria Domnului. În pilda Viţei și a 
mlădiţelor, Domnul spune: «Pentru ca bucuria Mea să rămână în voi, şi 
bucuria voastră să fie deplină.» Unde este acea bucurie?” 

„Nu ştiu”. 

„Cred că eu știu. Pot să spun? Atunci când ai venit la Domnul, din 
şintoism, le-ai întors spatele demonilor, însă demonii nu ţi-au întors şi 
ei spatele ție”. 

Surprins, mi-a răspuns: „E adevărat. Dar, te rog, nu le spune asta 
misionarilor. Ei ar putea crede că m-am întors înapoi la şintoism”. 

„Demonii nu sunt ceva ce se termină cu «ism». Ei sunt la fel de 
reali ca îngerii, la fel ca tine şi ca mine. Tu nu cunoşti bogăţiile pe care 
le ai. Nu mai trebuie să rămâi niciun moment în întuneric. În numele 
lui 

lisus şi prin sângele Mielului avem victoria. În numele Lui poţi 
alunga demonii și-i poţi rezista diavolului”. 

Citim și ascultăm împreună glorioasa promisiune şi poruncă din 
Marcu 16: 15 - 18, iar Domnul face minunea eliberării complete a 
copilului Său. 

După câteva săptămâni ne reîntâlnim. „Nu numai că eu sunt 
liber”, îmi spune, „dar și soția și copiii mei, de asemenea”. Lăudaţi 
puterea numelui lui lisus! Minunatul nume al lui lisus este 
atotputernic în ceruri și pe pământ. Acel Nume care e mai presus de 
orice nume. 

Mulţi misionari au renunţat la tot, la bani, la familie, la patria lor, 


însă ei nu iau toate bogăţiile oferite în Cuvântul lui Dumnezeu. 
Teologic, pregătirea lor este deseori una de bază, însă nu cumva 
studierea învățăturii Cuvântului Fui Dumnezeu în privința alungării 
demonilor și a vindecării bolnavilor i-ar face mai rodnici? 

Cât de multe puteri ale întunericului sunt în lume! Şi totuși, nu 
avem de ce să ne temem. Teama de demoni vine chiar de la demoni. 
Noi biruim prin sângele Mielului, iar sângele Lui ne păzeşte. Și ce 
bucurie este aceea de a avea autoritate în numele lui lisus. 

Acei ce sunt cu noi sunt mai mulți decât cei ce sunt împotriva 
noastră. De partea noastră se află puternicul nostru Mare Preot şi 
legiunile Sale de îngeri. 

Îmi măsor influenţa pe baza numărului celor care au nevoie de 
rugăciunile mele ţi al celor care se roagă pentru mine. 

Șaptesprezece 

Mijlocirea necesară 

Tokio este un oraș zgomotos. Sunetul difuzoarelor de pe stradă, 
din care răsună o muzică asurzitoare, depăşeşte hărmălaia de jos. 
Peste drum de casa în care locuiesc este o școală de muzică. Este iulie 
şi căldura e foarte mare. Ferestrele sunt larg deschise peste tot și 
sunetele amestecate ale trompetelor, ale muzicuţelor şi ale viorilor se 
revarsă nemilos în camera mea fierbinte. E aproape insuportabil. 
Serile sunt momente de chin, pentru că toate lucrurile par să lucreze 
împreună spre rău. 

Înainte am locuit cu patru misionare, iar una dintre ele, cu 
ajutorul unei fete japoneze, se ocupa de gătit. Am avut meniuri 
delicioase, datorate mai mult minunatei părtăşii pe care o aveam în 
jurul micii mese din acea cămăruţă cu covor, decât calității mâncării. 
Din fericire pentru mine, am putut trece cu vederea experienţele 
neplăcute, în timp ce citeam Biblia împreună, ne spuneam necazurile și 
L lăudam pe Domnul pentru binecuvântările împărtășite cu copiii Lui. 

Dar acum sunt singură. Celelalte persoane au plecat într-o zonă 
mai răcoroasă, cu dealuri, în timp ce eu trebuie să-mi termin seriile de 
prelegeri începute la universitate, la un seminar biblic și la un club 
studenţesc. Încerc să gătesc ceva în așa-zisa bucătărie, dar nu prea am 


succes. Nu sunt prea avansată în știința gătitului și, în mod evident, 
ideea japonezilor cu privire la curăţenie diferă de a mea, fiindcă orice 
gătesc are gust de peşte. Un gândac iese grăbit din dulap, după ce mi-a 
făcut câteva găuri în cea mai bună rochie pe care o am. Încep să mă 
descurajez. 

Nopțile sunt nespus de călduroase. Ferestrele, lipsite de plase, 
permit roiurilor de țânțari să intre nestingherite. Autocompătimirea 
crește din ce în ce mai mult în inima mea și îmi șopteşte: de ce trebuie 
să lucrez aici pe o asemenea căldură ucigătoare? Nu mai sunt tânără, 
iar acomodarea nu mai e așa de ușoară. De ce trebuie să fiu singură? De 
ce? De ce? E tare rău, Corrie! 

Autocompătimirea creează întuneric și chiar boală. Este un 
păcat foarte respectabil, logic și convingător, şi care pune șinele pe 
tron. 

Într-o seară toți vecinii şi-au dat drumul la radio pentru a 
acoperi zgomotele venite dinspre şcoala de muzică. Asta e prea de tot! 
Nicio ființă umană nu poate rezista la așa ceva! 

Dintr-odată, mă uit în oglindă și izbucnesc în râs. Ce față lungă 
am! Ce greşeală să mă autocompătimesc în aşa hal! încerc să acopăr 
hărmălaia cântând şi văd că merge. Căldura nopţii poate fi suportată 
pentru că din inima mea se înalță o rugăciune: „Doamne lisuse, Tu ai 
suferit așa de mult pentru a mă face un copil al Tău. Eu de ce n-aş 
putea să îndur puţin disconfort în ducerea mesajului Tău la alții? E 
bine, Doamne. Tu n-ai avut unde să-ţi pleci capul. Eu am un pat și o 
cameră, chiar dacă sunt pline de țânțari”. 

După două săptămâni, primesc o scrisoare de la Toronto. O 
prietenă îmi scrie: „Azi m-a sunat o cunoștință să mă întrebe dacă te 
cunosc. l-am spus că suntem prietene. Ea nu te-a întâlnit niciodată, 
însă tocmai a terminat de citit cartea ta, Amazing love, şi de atunci se 
roagă neîncetat pentru tine. Am invitat-o să mă viziteze şi ne-am rugat 
împreună pentru tine”. 

Nu-i aşa că e minunat?! Citim în Isaia 59: 16: „EI Se miră că 
nimeni nu mijloceşte”. Ce importantă e mijlocirea. În Tokio, o fiică a lui 
Dumnezeu se descurajează și cade în păcatul autocompătimirii. 


Desigur că Dumnezeu o poate salva, dar mai întâi El trimite o poruncă 
spre Toronto: „Rugaţi-vă pentru ea”. Și, abia când aceste două fiice ale 
lui Dumnezeu ascultă, El o salvează pe Corrie ten Boom, aflată la Tokio. 

Aşa sunt căile lui Dumnezeu. 

Optsprezece 

Clubul y, Crinul din vale”. 

Pe o stradă din Japonia mă întâlnesc cu un grup de băieţi și fete 
având coşuri pline cu tractate și Evanghelii după loan. Ei doresc să lase 
în fiecare casă o Evanghelie şi un tractat. Lucrează pe baza unui plan 
bine organizat şi, după ce le vor distribui în fiecare sâmbătă după 
masă, timp de zece luni, fiecare casă din Nagaoka va avea un exemplar 
al Evangheliei după loan. 

Ei sunt doar copii, dar Domnul îi foloseşte. își spun Clubul 
„Crinul din vale”. Conducătorul este un băiat de optsprezece ani, 
Daniel. Fusese cândva un fumător de opiu. Dar, în clipa când L-a primit 
pe Domnul, a fost eliberat, iar acum lucrează cu normă întreagă pentru 
Domnul şi pentru biserică. 

Într-o casă se află o femeie care, cu ani în urmă, a devenit 
creștină, dar I-a întors spatele Domnului. Primește şi ea o Evanghelie 
după loan și începe să o citească. Duhul Sfânt folosește această lectură 
şi, mai târziu, ea îşi cheamă soțul și copiii spunându-le ce a citit. Apoi, 
ea îi face o vizită pastorului și acum toată familia merge la biserică. 

În ceruri, membrii clubului „Crinul din vale” vor auzi din multe 
părți: „Voi m-ați invitat aici!” 

Mai este și o femeie credincioasă care vizitează săptămânal 
şaisprezece sate pentru a le duce evanghelia. E o femeie bolnavă care 
suferă de tuberculoză la ambii plămâni. 

„Nu pot sta în pat gândindu-mă că sunt bolnavă, atâta timp cât 
sunt așa de mulţi oameni care nu-L cunosc pe Domnul”, îmi spune ea. 

Ce eroi sunt în împărăţia lui Dumnezeu! 

Un băieţel, Steven, nu poate merge încă la școală fiindcă este 
prea mic - are doar cinci ani. E un omuleţ deștept şi, de aceea, mama 
lui, o misionară americană, îl învață limba japoneză pentru a-l ţine 
ocupat. Steven îmi spune: „Învăţ limba japoneză pentru că voi fi 


misionar”. „Dar de Rusia ai auzit, Steven? N-ai vrea să fii misionar şi 
acolo?” „Bineînţeles că voi fi!”, spune băieţelul. 

„Dar atunci trebuie să înveţi și limba rusă. Vrei?” 

„Mami, nu crezi că ar fi bine să mai aştept până voi avea şase 
ani?” 

Lovitura decisivă 

În timpul călătoriei mele din Formosa (fosta denumire a 
Taiwanului, n.trad.) spre Australia, am ocazia de a sta cinci zile în Hong 
Kong. Pe această insulă, bogăţia și sărăcia stau alăturate. Are cele mai 
frumoase vitrine din lume, dar şi multe mahalale pline de refugiați. 
Este o bucată a Chinei libere, dar cu mari probleme. 

Timpul meu petrecut acolo este foarte încărcat. Sunt în contact 
cu mulți creștini consacraţi. Întâlnirile sunt foarte bine organizate, 
fiecare minut din zi fiind valorificat la maximum. 

Într-o seară Duhul Sfânt lucra în mod evident într-un grup de 
tineri creştini care-l primiseră de ceva timp pe lisus Hristos ca 
Salvator. Ca urmare, ei au ajuns la o predare deplină și L-au acceptat 
pe El ca Biruitor al lor. „Dar mulțumiri fie aduse lui Dumnezeu, care ne 
dă biruinţa prin Domnul nostru lisus Hristos!” (1 Corinteni 15: 57) 

Cineva a întrebat: „Ce se aşteaptă acum de la noi?” 

„Domnul vă va arăta. Aşteptaţi răbdători călăuzirea Lui. Dar este 
un lucru despre care v-aș spune să-l faceți acum, și anume, să 
organizaţi celule de rugăciune. Rugăciunea nu este nici prefix, nici 
sufix; este lucrul central. Peste tot în lume observ că Dumnezeu le dă 
copiilor Lui celule de rugăciune. Nu doar comuniștii formează celule, 
ci, ori de câte ori doi sau trei se adună împreună în numele lui lisus, 
acolo se formează o celulă pentru EL. În veşnicie vom vedea cât de 
importante au fost întâlnirile de rugăciune”. 

Un grup de studenți din Chicago s-a rugat în fiecare săptămână 
pentru un număr de colegi nemântuiţi. În cele din urmă, toți cei de pe 
listă au fost salvaţi. Unul dintre ei a fost Dr. Torrey Johnson, fondatorul 
organizației Youthfor Christ (Tineri pentru Hristos, n.trad.). Oriunde 
am călătorit în lume, am văzut cât de binecuvântată a fost această 
lucrare. Mii şi zeci de mii de oameni L-au găsit pe Mântuitorul prin 


această organizație. Care a fost cauza principală? Torrey Johnson? Nu, 
au fost rugăciunile acelor tineri din Chicago. Mijlocirea este atât de 
importantă, încât în Isaia 59: 16 ni se spune: „EI Se miră că nu 
mijlocește nimeni”. 

„Dacă vreţi să lucraţi pentru Dumnezeu, formaţi un comitet. 
Dacă vreți să lucraţi cu Dumnezeu, formaţi un grup de rugăciune”. 

În seara aceea am făcut planuri pentru o întâlnire săptămânală 
de rugăciune, iar mai târziu am aflat că au mai început şi altele. Cel mai 
mare lucru pe care îl putem face unii pentru alţii este să ne rugăm. 
Rugăciunea înseamnă aplicarea loviturii decisive asupra dușmanului 
nevăzut; slujirea noastră constă în a strânge apoi rezultatele. 

Primul pas spre victorie este recunoașterea dușmanului. 

Douăzeci 

Bumerang 

La o conferință a studenților de la o școală biblică, am nevoie de 
un traducător, iar fata care face lucrul acesta înţelege cu greu engleza 
mea. Când folosesc o ilustrație despre radarul vapoarelor, ea devine 
confuză, ca și când n-ar mai fi auzit niciodată de radare. 

Încerc să o ajut și-i spun: „Nu-i nimic; încercăm altceva. 
Căpitanul unui vas stătea pe punte... „Dar ea nu mai auzise niciodată 
nici de puntea unui vas, aşa că tăcea. 

Îi spun: „Citeşte din traducerea Phillips, lacov 1: 5: «Dacă 
vreunul dintre voi nu știe cum să rezolve o anumită problemă, trebuie 
doar să-L întrebe pe Dumnezeu - care oferă soluţii tuturor oamenilor, 
fără a râde de ei sau a-i învinovăţi - şi va putea fi sigur că înțelepciunea 
de care va avea nevoie îi va fi dată.» Ție-ţi lipseşte înțelepciunea de a 
putea traduce pentru Corrie ten Boom. Ai aici adresa de unde poți s-o 
obţii”. 

Dar e prea târziu. Izbucneșşte în lacrimi. Când japonezii se 
consideră umiliți, i-ai pierdut; nu mai poți face nimic cu ei. Am întrebat 
persoana care coordona conferința dacă mai au vreun traducător, dar 
nu mai aveau. 

Aşa că, iată-mă aici, cu un mesaj pentru tinerii din fața mea. Unii 
au probleme, iar răspunsurile la ele sunt în Biblia pe care o ţin în 


mână. 

Din ce motiv nu pot să le aduc mesajul lui Dumnezeu? Aici 
diavolul este la lucru. Primul pas în drumul spre victorie este 
recunoașterea dușmanului. Diavolul este un dușman înfrânt, iar noi 
avem privilegiul și autoritatea să-l înfruntăm în numele Domnului 
lisus. 

Mă întorc spre fată şi spun: 

„Putere a întunericului care o împiedici pe această fată să 
traducă mesajul lui Dumnezeu, îți poruncesc în numele Domnului lisus 
să o laşi în pace! Ea este menită să fie un templu al Duhului Sfânt, nu 
templul tău!” 

În timp ce vorbesc, fata este eliberată. E capabilă să traducă 
fluent, iar noi avem parte de o întâlnire foarte binecuvântată. Așa că 
lucrul pe care diavolul l-a vrut ca o demonstraţie a victoriei sale, 
devine un bumerang care arată puterea lui lisus Hristos şi a numelui 
Lui. 

Să nu devii victima activităţii. 

Când Satan nu te poate face să greșești, te ţine ocupat. 

Douăzeci și unu 

Lailani 

Honolulu este o insulă frumoasă. Cu mult soare şi o varietate de 
culori! Natura oferă o abundență de flori în tot timpul anului. Apa 
albastră, munţii - o adevărată simfonie de culori strălucitoare. Tinerii 
poartă la gât ghirlande de flori făcute uneori din orhidee frumoase, pe 
care și le prind şi în păr. Hainele lor sunt multicolore. 

Viața turistului este una superficială, însă eu vin în contact mai 
mult cu creștini care-și educă atent copiii, ţinându-i departe de lumea 
turiștilor. Sunt câteva grupuri de studiu biblic şi rugăciune. 

Într-o seară discuţia se poartă în jurul rugăciunii. Lailani spune: 
„Cred că e foarte greu să te rogi”. 

„Fără îndoială. Nici ucenicilor nu li s-a părut ușor. Ei l-au cerut 
Domnului să-i învețe cum să se roage. Este un lucru strategic. Diavolul 
se bucură atunci când suntem prinşi până peste cap în activitățile 
noastre, dar tremură atunci când ne rugăm. Câteodată mă gândesc că 


există câte o hartă a lumii şi în cer, şi în iad. Cele mai importante 
puncte de pe hartă nu sunt nici Kremlinul din Moscova, nici clădirea 
Pentagonului din Washington, ci locurile unde doi sau trei sau mai 
mulți sunt adunaţi în numele lui lisus la grupurile de rugăciune”. 

Când americanii au venit în Germania după război, s-a dat o lege 
privind interzicerea fraternizării. În familia unui pastor erau doi copii 
adolescenți. La şcoală auziseră tot felul de lucruri groaznice despre 
americani. Într-o zi una din fete l-a văzut pe un ofițer american venind 
spre casa lor şi a strigat: „Uite, tată! Vine la noi acasă!” 

„Nu te teme. Americanii nu sunt barbari”. 

Ofiţerul a intrat în casă și, când a venit în camera unde se aflau, 
a zis: „Nu avem voie să vorbim sau să luăm masa împreună, dar nimeni 
nu ne interzice să ne rugăm împreună”. 

El a îngenuncheat, iar pastorul și familia i-au urmat exemplul, în 
acel moment, în inima copiilor a pătruns o mare dragoste pentru 
americani. Rugăciunea este ca scara lui Iacov. Îngerii urcă şi coboară 
pe ea, dar Dumnezeu este cel care o poziţionează. 

„Dar nu găsesc timp pentru rugăciune”, zice Lailani. 

„Îmi aminteşti de un pastor german, cu o biserică foarte mare, 
care spunea că are prea mult de lucru pentru a se mai și ruga. El era 
plin de teologie, dar nu și de «genunchiologie». Acest fel de viaţă este 
tot aşa de lipsit de roadă, precum este o lampă frumoasă fără 
electricitate. 

Programul meu încărcat și călătoriile permanente dintr-un 
locîntraltul mă pot pune în același pericol. Dimineaţa trebuie să mă 
scol devreme pentru a mă pregăti de plecare; seara mă arunc în pat 
moartă de oboseală. În asemenea împrejurări, am încercat din greu să 
găsesc timp pentru rugăciune, până când am înțeles că lipsa rugăciunii 
este păcat. Știu ce să fac cu păcatele mele. Nu încerc să le biruiesc, ci să 
le confrunt, iar 1 loan 1: 7 şi 9 îmi oferă răspunsul. Un păcat mărturisit 
Domnului este un păcat iertat; un păcat iertat este un păcat curăţat. În 
momentul în care-mi mărturisesc lipsa rugăciunii, găsesc timp pentru 
a mă ruga. 

Încercarea de a recupera rugându-mă în autobuz, tren sau 


avion, după ce ziua de lucru a început, este un lucru care nu rezolvă 
problema. Noi trebuie să ne începem ziua acordându-ne instrumentul 
cu ajutorul marelui Dirijor. Rugăciunea este cheia pentru fiecare zi şi 
încuietoarea pentru fiecare noapte. Când Satan nu ne poate împiedica 
să facem o lucrare pentru Domnul, el vine în spatele nostru şi ne 
împinge să facem şi mai multă treabă, și mult din ceea ce facem nu e 
bine. În cazul acesta, trebuie să ne rugăm împreună cu omul care era 
prea ocupat și care a spus: 

Oprește-mă, Doamne, că prea repede alerg. 

Nici nu-l pot vedea pe fratele meu trecând pe lângă mine. 

Pierd prea multe lucruri bune zi de zi. 

Nu pot recunoaște o binecuvântare când vine în calea mea. 

«Poţi face mult mai mult decât să te rogi, după ce te-ai rugat. Nu 
poţi face niciodată mai mult decât să te rogi, înainte de a te ruga.»” 
După discuţia avută, cântăm cu un grup: 

Revarsă peste noi rouă odihnei Tale. 

Până când strădaniile noastre încetează; 

Ia din sufletele noastre istovirea și îngrijorarea. 

Și fă ca astfel, vieţile noastre liniștite să oglindească Frumuseţea 
păcii Tale. 

Lailani cântă cu noi și ştiu că inima ei se roagă. 

„Şi acum, copilaşilor, rămâneţi în El, pentru ca atunci când. Se va 
arăta El, să avem îndrăzneală, și, la venirea Lui, să nu rămânem de 
rușine și depărtaţi de El”. 

(1 loan 2: 28) 

Douăzeci și doi 

Colonia leproșilor în Formosa este o colonie de leproşi aflată sub 
supravegherea guvernului, unde o misionară curajoasă, doamna Dixon, 
face minuni, înainte de a ajunge acolo, leproşii trebuiau să-și poarte 
singuri de grijă, locuind înghesuiți în cea mai mare mizerie. Ea a adus 
saltele de dormit noi și a pus niște scânduri în jurul paturilor pentru ca 
şobolanii să nu poată urca în ele cu ușurință. împreună cu leproșii a 
făcut niște alei, pe care picioarele lor rănite să poată păși mai 
confortabil. A organizat nişte grupuri în care leproșii mai puţin afectați 


de boală să-i ajute la gătit mâncarea pe cei care nu mai aveau degete. 

Acum lucrează aici şi niște asistente germane și s-au făcut multe 
îmbunătăţiri. Cei aflaţi în stadiile timpurii ale bolii se pot vindeca, 
datorită faptului că noile medicamente fac minuni pentru ei, dar 
majoritatea cazurilor sunt mult prea grave. Viața le este înseninată de 
o bibliotecă şi de nişte înregistrări muzicale bune. Cazurile de 
sinucidere au scăzut mult de când sărmanii leproși au văzut că sunt 
oameni cărora le pasă de ei. Cea mai importantă lucrare a misionarei 
este biserica de pe deal, unde, zi de zi, creştinii se adună împreună. 

Încerc să-mi petrec tot timpul liber lucrând în colonia aceasta. 
La început mi-e teamă. Mă tem de infectare. Dar, când văd cum ceilalți 
oameni lucrează fără nicio frică, mă ruşinez și încep să-i vizitez pe cei 
bolnavi care nu pot merge la biserică. Am o mare bucurie conducând 
întâlnirile. Observ o mare foame după evanghelie. Când vorbesc 
despre oceanul dragostei lui Dumnezeu în lisus Hristos, fețele lor 
strălucesc de 


bucurie. Privirile îmi sunt atrase de un om a cărui față exprimă o 
mare bucurie, deși aspectul ei este respingător - boala i-a distrus 
nasul. Acest bărbat este unul dintre martorii curajoşi ai lui Hristos și a 
adus peste cincizeci de oameni la Domnul. 

Într-o împrejurare, un evanghelist le-a vorbit acestor leproşi din 
1 loan 2: 28: „Şi acum, copilaşilor, rămânețţi în El, pentru ca atunci când 
se va arăta EI, să avem îndrăzneală, și, la venirea Lui, să nu rămânem 
de ruşine şi depărtațţi de El”. 

El a întrebat: „Se teme careva dintre voi de faptul că, dacă lisus 
ar veni azi, ar rămâne de ruşine?” 

Un om a ridicat mâna; era curajosul câștigător de suflete. 

„De ce ţi-ar fi frică?” 

„Am făcut aşa de puţin pentru Domnul”. 

Ce lecţie pentru așa de mulţi creştini care fac puţin sau nimic în 
privința aducerii altora la Domnul! Acest om este un lepros, un om 
bolnav care nu mai are mult de trăit, dar face ce poate. Şi e aşa de 
smerit. Când va ajunge în cer, mulți îi vor spune: „Tu m-ai invitat aici”. 


Când părăsesc colonia, mulți leproșşi vin la poartă. Nu li se 
permite să iasă din colonie. Unii sunt soldaţi care au o cruce roșie pe 
uniformele lor, ca semn că au și ei lepră, fiind ţinuţi în colonie ca și 
ceilalți. De fiecare dată când plec, îmi fac cu mâna - unele mâini sunt 
fără degete - și cântă: „Să nu te temi de ce-ar veni. Tatăl nostru. Se 
va-ngriji de tine”. 

Credința ne poate purta pe nişte drumuri care ne ameţesc 
rațiunea. 

Douăzeci şi trei 


Rezistență 

E o mare bucurie să lucrez în Formosa, deoarece chinezii sunt 
mult mai liberi şi mai deschişi decât japonezii. Japonezii pot duce 
politețea la asemenea extreme, încât adesea nu știi ce gândesc cu 
adevărat. Ei cred că lucrul cel mai rău care li se poate întâmpla este 
să-şi piardă respectul celorlalți şi au aceeași teamă și pentru musafirii 
lor. De aceea, mai tot timpul, sunt de acord cu tot ce se spune - doar 
din politeţe. 

Chinezii sunt diferiți. Ei pot fi foarte nepoliticoși. 

La o şcoală teologică spun ceva ce-i irită pe studenți. Le spun că 
e greşit să studieze teologia fără să creadă evanghelia. Le arăt pericolul 
de a preda altora Cuvântul lui Dumnezeu fără a-l crede ei înşişi. S-ar 
putea ca în ziua judecății să aflăm că aceia care i-au învăţat pe alții, fără 
ca ei înşişi să creadă, să fi dus multe suflete în rătăcire şi să aibă de dat 
socoteală pentru multe. 

Studenţii de pe un întreg rând își iau caietele în acel moment și 
încep să scrie în mod ostentativ, pentru a-mi arăta foarte clar că nu 
mai sunt dispuși să asculte. 

Aceasta este ultima mea prelegere aici, în școală, și e un eșec. 
Am greşit cumva? Poate Dumnezeu nimeri drept la țintă cu un băț 
strâmb și poate binecuvânta Cuvântul Lui chiar şi când acesta este 
prezentat de necredincioşi? O, de aş mai avea încă o oportunitate să le 
vorbesc. În timpul acelei săptămâni, mă rog mult pentru studenți. 

Într-o dimineaţă sună telefonul. 


„Aşteptam un vorbitor, dar se pare că nu poate veni. Vreţi să 
vorbiţi în locul lui la școala teologică?” 

lată răspunsul! mai am timp să le cer câtorva prieteni să mă 
susțină în rugăciune pe parcursul prelegerii. 

Când ajung acolo, iau taurul de coarne şi spun: „Domnilor, mi-ați 
arătat foarte clar că nu aţi fost de acord cu ceea ce am spus ultima dată. 
Aţi vrea să fiți politicoși acum și să nu începeţi să scrieţi sau să citiți, ci 
să ascultați ce vrea Dumnezeu să vă spună? Rugaţi-vă ca El să 
vorbească şi ca Duhul Sfânt să lucreze, așa încât toţi să înțelegem, nu 
ceea ce vrea să spună Corrie ten Boom, ci ceea ce are El de spus”. 

Şi acum Domnul îmi dă un mesaj. Nu e mai slab ca data trecută. 
Nu retractez cele spuse atunci, dar e mai multă dragoste și înțelegere 
în cuvintele mele. Văd că toți ascultă și avem parte de o mare 
binecuvântare. 

„Biblia nu este la fel ca alte cărți. Ea este Cuvântul lui Dumnezeu, 
sabia Duhului. Trebuie să o mânuim cu reverență. Când o citim și o 
explicăm altora sub călăuzirea Duhului Sfânt, ea este o sabie cu două 
tăişuri. Pavel ne spune clar acest lucru în primele două capitole din 1 
Corinteni. El ne spune că este o diferență între cunoașterea prin 
credinţă și cunoașterea prin simțuri. Ceea ce vedem prin credinţă este 
o realitate invizibilă, mult mai importantă decât gândirea noastră 
logică. Credința ne poate purta pe nişte drumuri care ne ameţesc 
rațiunea. 

Imaginaţi-vă un căpitan care nu se poate încrede în radarul lui și 
nu dorește să-l folosească în timp ce navighează cu vaporul, ci se 
bazează pe ochii lui şi pe ceea ce pot vedea aceştia. Vasul lui s-ar putea 
ciocni violent de un altul pe timp de ceaţă. Nebunia lui Dumnezeu este 
cu mult superioară înţelepciunii înțelepţilor. 

Împărtăşirea evangheliei înseamnă că Duhul Sfânt vorbește prin 
noi. Cine vine la Dumnezeu trebuie să creadă că El există. Chiar și 
psihologia ne arată că este imposibil să spui evanghelia altora fără să o 
crezi. Un bun om de afaceri crede în marfa lui. Un doctor crede în 
medicamentele pe care le prescrie; şi este cu mult mai important să 
fim aduşi pe teritoriul sfânt de către Cuvântul lui Dumnezeu. Nu putem 


cânta muzica lui Dumnezeu, dacă nu suntem acordaţi de către Duhul 
Sfânt armoniei Sale cereşti. Domnul lisus spune: «Dacă un om nu se 
naște din nou, nu poate vedea împărăţia lui Dumnezeu.»”. 

Ce bine că Dumnezeu răspunde la rugăciuni şi că mi-a dat 
această oră în plus! După prelegere are loc o binecuvântată discuţie și 
ştiu că Dumnezeu va duce la bun sfârșit ceea ce a început în acea 
dimineaţă. 

Prețul acceptării este mare, dar preţul respingerii este şi mai 
mare. 

Douăzeci și patru 

Respingerea jugului nepotrivit 

Două fete vin la mine să-mi ceară sfatul, spunându-mi despre 
greutățile lor. 

Una zice: „Sunt creştină. Părinţii mei sunt budiști. Când merg la 
templu să se închine la altar, ei se așteaptă să-i însoțesc. Eu nu cred în 
Buddha și aș vrea să știu dacă e greşit să merg cu ei, fără să cred ce se 
spune acolo. Merg doar pentru a-i mulțumi pe părinți și mă gândesc că 
nu mi se poate întâmpla niciun rău”. 

Mă rog pentru înțelepciune, iar apoi îi spun: „Domnul lisus te-a 
cumpărat cu sângele Lui - un preţ mare. El are dreptul legal de a te 
stăpâni în totalitate. Nu poţi să faci niciun compromis cu El. El însuși 
avertizează: «Nu puteţi sluji la doi stăpâni.» Pierzi ceva dacă eşti de 
acord cu acest lucru? Da, asta înseamnă că, de dragul lui lisus, îţi pierzi 
viața ta, dar câştigi o viață și mai bună. Costă scump să accepţi? Da, dar 
costă şi mai scump să respingi”. 

Cealaltă fată îmi povesteşte de un conflict chiar şi mai mare. 
„Sunt logodită cu un budist. El crede că e bine să-L urmez pe lisus. îmi 
permite să merg la biserică și mi-a promis că după ce ne vom căsători 
îmi va acorda o libertate deplină. Ce părere aveți?” 

„Biblia ne spune că nu e bine să ne înjugăm la un jug nepotrivit 
cu un necredincios. Ştii ce e un jug nepotrivit? Atunci când două 
animale cu puteri diferite sunt puse împreună pentru a trage un car, 
ele trag în direcții opuse, într-un jug nepotrivit, și îşi produc suferință 
unul altuia. Este cu adevărat ceva imposibil. Domnul lisus a precizat 


foarte clar 


I 

I acest lucru. Cei care îl urmează trebuie să-l aparțină şi să-L 
urmeze în 

I toate. Cel care-şi pierde viața de dragul Domnului lisus, îl are 
pe El ca 

I Domn și Rege în toate aspectele vieţii sale, fiind astfel un 
partener de jug cu lisus. Ce bogății! Cu El suntem mai mult decât 
biruitori”. 

După ce ne rugăm, amândouă fetele îşi predau în întregime 
vieţile în mâinile Salvatorului - o predare absolută. 

După o lună, mă întâlnesc cu sora uneia dintre fete în Hong 
Kong. îmi spune: „După ce şi-au predat viețile Domnului, amândouă 
sunt deosebit de fericite. Scrisorile lor sunt pline de bucurie. Una mi-a 
scris că i-a spus logodnicului ei că nu se poate căsători cu el și acum 
inima ei este plină de pace”. 

Ce înseamnă predarea totală? O experiență minunată. 

Și să mă rog să-ţi schimbi Tu, Tată, voia. 

Pentru a fi la fel cu voia mea? 

Dar eu aceasta nu doresc. Mai bine. 

Te rog, inundă-mi voia mea cu voia Ta. 

Jugul Lui este bun. Sarcina lui este ușoară. 

El știe, iubește, îi pasă. 

Nimic nu umbrește acest adevăr. 

El le dă tot ce-i mai bun acelor Care-L lasă pe El să aleagă mereu. 

Eugenia Price a scris: „Am ajuns să înțeleg că lisus Hristos nu ne 
cere niciodată să renunțăm la ceva, fără a ne înlocui lucrul respectiv cu 
o măsură bună, îndesată, clătinată, care se va revărsa pe deasupra”. 

Un om l-a văzut pe un băiețel purtând un bagaj prea greu pentru 
el. El a luat într-o mână bagajul și cu cealaltă a luat mâna băieţelului. 

Aşa este predarea totală - siguri în mâinile lui lisus. 

„Puterea ta să ţină cât zilele tale”. (Deuteronom 33: 25) 

Douăzeci şi cinci i 


Martiraj 

Annie Johnson Flint a scris următoarele versuri: 

El dă har mai mult când povara e grea. 

Trimite mai multă putere când lupta e mare. 

Noua durere o alină cu o nouă milă, încercărilor înmulţite, le 
înmulțește pacea. 

Când ni s-au terminat proviziile de răbdare. 

Când în mijlocul zilei puterea ni s-a dus. 

Când am ajuns la capătul resurselor ascunse. 

Atunci binecuvântarea Tatălui începe să curgă de sus. 

Dragostea Sa nu are limite, harul nu cunoaște măsură. 

Puterea Lui nu cunoaște nicio îngrădire. 

Pentru că din bogăţiile Sale infinite în lisus. 

El dă, şi dă, și iarăși dă nespus. 

Cât de mult vom suferi noi, creștinii, pentru credința noastră? 
Chinezii din Formosa (Taiwan), vorbesc despre martirajul creştinilor 
din China și, în acea zi, am un mesaj din Matei 5: 11 și 12: „«Ferice va fi 
de voi când, din pricina Mea, oamenii vă vor ocări, vă vor prigoni... 
Bucuraţi-vă şi veseliți-vă, pentru că răsplata voastră este mare în 
ceruri; căci tot aşa au prigonit pe prorocii care au fost înainte de voi.» 
Există o singură condiție pentru putere în martiraj, și aceasta este a fi 
plin de Duhul Sfânt. Nu vă temeţi de viitor. Trăiţi în prezent. «Puterea 
ta să ţină 


cât zilele tale.» (Deuteronom 33: 25) Când suntem plini de 
Duhul Sfânt, El ne dă toată puterea şi harul de care avem nevoie pentru 
clipa de față”. 

Îi văd pe unii foarte nefericiţi, ca şi când se îndoiesc de ceea ce le 
spun. 

„Poate că vă va ajuta să vă spun unele din experienţele mele. În 
timpul ultimului război mondial, eram într-un lagăr de concentrare din 
Germania, unde Biblia era o carte interzisă. A fost un miracol că am 
reuşit să-mi strecor Biblia înăuntru. Când ne-au percheziționat, L-am 
rugat pe Dumnezeu să-și trimită îngerii să mă înconjoare și, deşi 


femeia din fața mea și sora mea, care era după mine, au fost 
percheziționate, eu nu am fost observată. Acest lucru s-a întâmplat de 
două ori. 

Când am ajuns la barăcile lagărului, am văzut că 1.400 de 
oameni erau înghesuiți pe 400 de locuri. Era incredibil de murdar și, 
curând, au început să apară păduchii. Acest lucru era în sine însuși un 
dezastru, dar, în cele din urmă, a lucrat înspre bine, pentru că gărzile și 
ofițerii nu intrau în barăcile noastre, de teamă să nu ia păduchi. În 
consecință, am putut avea câte o discuţie din Biblie de două ori pe zi. 
Pentru a împlini acest scop, Dumnezeu S-a folosit de îngeri și de 
păduchi! 

Dumnezeu. Se poate folosi de orice. Și ce privilegiu a fost pentru 
mine să le pot aduce Cuvântul lui Dumnezeu acelor sărmane femei 
disperate - să le spun despre lisus Hristos, care a frânt cercul vicios al 
păcatului și al morții când a murit pentru noi și care acum trăiește 
pentru noi! 

Odată ni s-a adus o supraveghetoare nouă, o deţinută care 
trebuia să asigure ordinea în barăci. Se numea Loni. Era o femeie rea, 
care purta tot timpul o curea în mână cu care ne bătea, şi le raporta 
ofițerilor tot ce făceam. 

Într-o zi mi-am deschis Bibiia, şi prietenele mele mi-au şoptit: 
«Ai grijă; Loni e în spatele tău. Dacă-ţi vede Biblia, le va spune 
gardienilor şi te vor duce sigur în buncăr.» Buncărul era o celulă de 
unde nu mai ieșea nimeni viu. 

«0, Doamne,» m-am rugat eu cerând înţelepciune, «știi că nu 
putem trăi fără lumina Cuvântului Tău în această neagră închisoare. 
Păzeștene de Loni. Fă în așa fel încât să nu ne ia Biblia și să nu le spună 
ofițerilor despre ea.» Rugăciunea aceea mi-a dat curajul de care aveam 
nevoie. 

Am citit din Biblie, m-am rugat, am oferit explicații și, după 
aceea, am cântat cântarea olandeză «încredinţează-ţi soarta în mâna 
Domnului». 

Când am terminat de cântat, am auzit o voce: «încă un cântec 
din ăsta.» Era Loni. îi plăcuse cântarea noastră și, în ziua aceea, am 


cântat mai mult ca în orice altă zi până atunci. Ulterior am avut ocazia 
să-i vorbesc şi să-i arăt calea mântuirii. Am avut parte de un final 
fericit. 

Dar nu sunt o eroină. Când ştii că orice cuvânt pe care-l rostești 
poate să-ți aducă o moarte crudă, atunci fiecare cuvânt devine la fel de 
greu ca plumbul; însă niciodată până atunci sau de atunci încolo nu am 
mai avut aşa o pace în inimă. Dumnezeu mi-a dat harul de a fi o 
martiră. Totuşi, în clipa asta nu am nevoie de harul de a fi o martiră - 
am nevoie doar de harul de a vă vorbi şi de a nu mă teme de păianjenul 
care e pe peretele din spatele meu și care sper să nu se strecoare în 
mâneca hainei mele”. (Formosa are păianjeni uriași.) „Dar ceea ce ştiu 
din experienţă este că, dacă mâine sau la anul Dumnezeu mă va chema 
să fiu o martiră, El îmi va da toată puterea și harul de care voi avea 
nevoie”. 

Prelegerea mea a reușit să spargă gheața, iar acum câțiva 
taiwanezi iau cuvântul. Unul spune: „Odată erau zece chinezi care 
urmau să fie împușcați pentru că L mărturisiseră cu curaj pe lisus 
Hristos. Înainte ca să dea comanda de tragere, căpitanul a spus: «Dacă 
vreunul dintre voi vrea să-și scape viaţa, să renunţe la lisus.» Unul 
dintre chinezi a pășit înainte şi a renunțat la lisus. Mulţi priveau scena 
şi, imediat, cineva din mulțime i-a luat locul omului respectiv. 

«Ce faci?» 

«Am văzut o coroană căzând şi am ridicat-o», a răspuns 
chinezul. 

Atunci s-a auzit comanda: «FOC!» Zece chinezi au căzut 
seceraţi”. 

„Zece chinezi au primit coroane de martiri”, am comentat eu, „și 
aceasta este cea mai mare onoare pentru un copil al lui Dumnezeu”. 

A fost ca şi când o rază de lumină a făcut ca întunericul să 
dispară. Am continuat discutând despre gloria martirajului. Nu mai era 
nicio urmă de teamă. Duhul Sfânt ne deschisese ochii. 

Nu privesc 'napoi; Dumnezeu vede tot viitorul. 

Drumul, fie scurt sau lung, mă va duce acasă; 

Și El va suferi cu mine în orice încercare. 


Și va purta cu mine greutăţile ce vor veni. 

După. Întâi. nire> * femeie în vârstă spune: „Păianjenul nu a 
intrat în mâneca; a dispărut într-o crăpătură din perete”. 

Nu există nimic prea mare pentru puterea Sa. 

Nu există nimic prea neînsemnat pentru dragostea Sa. 

Douăzeci și șase 

Broderia lui Dumnezeu în Noua Zeelandă sunt mulți imigranți 
din Olanda. Primii ani sunt grei, mai ales pentru cei care nu sunt 
căsătoriți. Viaţa de familie are o importanţă și mai mare în această țară 
decât în patria lor, unde sunt multe alte lucruri care pot să le umple 
viața. Niciun olandez de acasă nu-și poate imagina cât de singuratică 
poate fi viața la ferme. 

La o întâlnire vorbesc despre rugăciuni ascultate. Seara este 
călduţă și, înainte să mergem la culcare, stăm afară și mai vorbim 
puţin. 

Un tânăr imigrant spune: „Chiar poți să-L deranjezi pe 
Dumnezeu cu lucrurile mici ale vieţii? îndrăznesc să-l vorbesc lui 
Dumnezeu despre sufletul meu, însă îmi port singur întristările 
zilnice”. 

„V-aţi gândit vreodată ce înseamnă dragostea lui Dumnezeu 
pentru noi? Dragostea cere dragoste, și nu credeţi că putem să-l 
bucurăm inima de tată a lui Dumnezeu, arătându-l dragostea noastră 
prin faptul că îi spunem necazurile noastre? Părinţii pământeşti se 
bucură atunci când copiii lor aşteaptă mult de la ei. În Psalmul 147: 11, 
scrie: «Domnul iubește pe cei ce nădăjduiesc în bunătatea Lui.» 

Nu uitaţi că Dumnezeu. Se uită la necazurile noastre prin ochii 
noştri. Imaginează-ţi o fetiță care vine la mama ei cu păpuşa stricată. 
Mama ei nu-i spune: «Hai, nu fii prostuță; păpuşa aia nu face nici doi 
bani. Nu are rost să plângi pentru ea.» Nu, ea înţelege perfect că 
păpuşa este comoara fetiţei ei şi încearcă să o mângâie, spunându-i: 
«Hai să vedem ce s-a-ntâmplat și cum putem repara păpuşa.» 

Fiindcă o iubeşte, mama vede catastrofa prin ochii copilului. 
Dumnezeu ne iubește mai mult decât un tată sau o mamă de pe 
pământ. lar dragostea Lui face ca problema noastră să se mărească în 


ochii Lui şi să se micșoreze în ai noştri. 

Să vă spun ceva ce s-a întâmplat când eram deţinută în lagărul 
de concentrare împreună cu sora mea, Betsie. 

Într-o dimineaţă eram foarte răcită şi i-am spus lui Betsie: «Ce 
să fac? Nu am nicio batistă.» 

«Roagă-te», mi-a spus ea. Am zâmbit, dar ea s-a rugat: «Tată, 
Corrie a răcit şi nu are batistă. Vrei, Te rog, să-i oferi una? în numele lui 
lisus, amin!» 

Nu m-am putut abţine să nu râd, dar când a zis: «Amin!», mi-am 
auzit numele rostit. M-am dus la geam și acolo era prietena mea care 
lucra la spitalul lagărului. 

«Hai, repede! la pacheţelul ăsta; e un mic cadou pentru tine.» 
Am deschis pacheţelul și înăuntru era o batistă. 

«Cum de mi-ai adus aşa ceva? Ți-am cerut eu? Ştiai că sunt 
răcită?» 

«Nu, dar împachetam batiste la spital și am auzit o voce în inima 
mea, spunându-mi: du-i una lui Corrie ten Boom.» 

Ce minune! Vă puteți da seama ce mi-a spus acea batistă în acel 
moment? Mi-a spus că în cer este un Tată iubitor, care aude când unul 
dintre copiii Lui de pe această mică planetă se roagă pentru un lucru 
foarte neînsemnat; o batistă. Și acel Tată îi spune unui alt copil al Său 
să-i ducă o batistă lui Corrie ten Boom. Noi nu putem înțelege, dar 
nebunia lui Dumnezeu este cu mult superioară înţelepciunii celor 
înţelepţi. 

Dumnezeu vede lucrurile în alte proporţii decât le vedem noi. 
Poate că Noua Zeelandă este la fel de neînsemnată ca și o batistă. Nu 
ştiu. Dar ştiu un lucru: Dumnezeu răspunde la rugăciuni și 
promisiunile Lui sunt o realitate mult mai importantă decât 
problemele noastre”. 

„Ne dă Dumnezeu tot ce cerem în rugăciune?” 

„Nu tot mereu. Uneori El spune: «Nu.» Asta pentru că El știe 
ceva ce noi nu știm. Dumnezeu știe tot. Uitaţi-vă la această broderie. 
Dosul ei este un haos. Dar priviți ce frumoasă este fața cealaltă, 
adevărata faţă. 


Viaţa mea-i o țesătură între Dumnezeul meu și mine. 

Nu eu aleg culorile, ci El le potrivește. 

Uneori El ţese întristări, iar eu, în mândria mea. 

Uit că El vede partea de sus, iar eu pe cea de jos. 

Doar atunci când războiul își va fi încetat lucrul și suveica zborul, 
Dumnezeu va desfășura pânza și va explica motivul. 

Firele negre sunt la fel de necesare în mâna marelui Țesător. 

Ca și firele aurii și argintii în modelul pe care EI l-a gândit. 

Noi acum vedem partea urâtă; Dumnezeu însă vede partea Lui 
tot timpul. Cândva vom vedea broderia din perspectiva Lui și îi vom 
mulțumi pentru orice rugăciune la care am primit sau n-am primit 
răspuns. Dar, chiar şi acum, Dumnezeu ne dă răspunsuri în Biblie, 
pentru a vedea, în linii mari, modelul Său. De exemplu, pentru cei 
care-L iubesc pe Dumnezeu, toate lucrurile lucrează împreună spre 
bine. Credinţa este ca radarul care vede drept prin ceață - realitatea 
lucrurilor care se află la distanţă și pe care ochiul omenesc nu le poate 
vedea. 

Când mă aflam într-o închisoare din Olanda, în timpul 
războiului, m-am rugat adesea: «Doamne, nu lăsa ca vrăjmașul să mă 
ducă într-un lagăr de concentrare din Germania.» Dumnezeu a răspuns 
negativ acestei cereri. Dar, în lagărul din Germania, am fost în mijlocul 
multor femei care nu auziseră niciodată de lisus Hristos. Dacă 
Dumnezeu nu ne-ar fi folosit pe Betsie şi pe mine ca să le aducem la El, 
ele nu ar fi auzit niciodată de El. Multe au murit sau au fost ucise, dar 
multe au murit având pe buze numele lui lisus. A meritat să suferim 
pentru ele şi a meritat chiar ca Betsie să moară. Merită să trăieşti şi să 
mori pentru a fi folosit să salvezi alte suflete pentru eternitate. Astfel, 
am putut privi lucrurile din perspectiva lui Dumnezeu și l-am putut 
mulțumi pentru că nu mi-a răspuns la rugăciune. 

Lucrul îmbucurător este acela că, în tot timpul cât trebuie să 
luptăm lupta credinţei, Dumnezeu vede cealaltă parte a broderiei. 
Dumnezeu nu are nicio problemă în privinţa vieților noastre - doar 
planuri. În cer nu se intră în panică. Și cred cu certitudine că într-o zi, 
când vom fi cu Domnul, ne vom uita în urmă şi vom vedea întreaga 


istorie a omenirii. 

Atunci vom înțelege scopul lui Dumnezeu cu această lume. Dar 
deja, chiar acum, Dumnezeu ne permite să-l cunoaștem planul. 

În Efeseni, în versiunea Phillips, citesc: «Dumnezeu ne-a permis 
să cunoaștem secretul planului Său, care este acesta: El urmăreşte, în 
voia Lui suverană, ca întreaga istorie a umanității să se desăvârșească 
în Hristos, ca tot ce există în cer sau pe pământ, să-și afle perfecțiunea 
şi împlinirea în El. Și acesta este lucrul uimitor - că în tot ceea ce îi va 
aparține Lui odată, ni se promite şi nouă o parte.» (Efeseni 1: 9 - 11) în 
Anglia a fost cândva un rege care trebuia să fie încoronat. El a întrebat: 
«Unde va sta mireasa mea în timpul încoronării?» Răspunsul a fost: 
«Tradiţia spune că mireasa nu poate sta lângă rege.» Şi el a replicat: 
«Atunci nu voi fi încoronat fără ea.» 

Ştiţi că despre ziua încoronării Regelui regilor, lisus spune la 
fel? «Nu voi fi încoronat fără mireasa Mea.» 

«Acesta este lucrul uimitor - că în tot ceea ce îi va aparţine Lui 
odată, ni se promite și nouă o parte.» Lucrul cel mai bun urmează să 
vină”. 

Acolo unde mă conduce, pot merge jură teamă, lar în 
binecuvântata veșnicie voi afla De ce, în înţelepciunea Lui, m-a călăuzit 
așa. 

Douăzeci și șapte 

Aventuri din călătorii 

Cine se încrede în Dumnezeu nu pierde nimic; încrederea în 
oameni, uneori, poate fi foarte riscantă. Hudson Taylor a spus: „De ce 
să apelăm la ajutorul unui om neputincios când avem un Dumnezeu 
atotputernic?” 

Pot să afirm cu o certitudine glorioasă că toate călătoriile mele 
misionare, lucrarea de la Bloemendaal și tabăra de refugiați de la 
Darmstadt depind în întregime de Dumnezeu. În ceea ce mă priveşte, 
mesajul a fost foarte clar, că nu trebuie să cer niciodată bani. Deseori, 
când vorbesc în biserici, gazdele mele propun câte o colectă, dar eu nu 
cer niciodată. De fapt, îi avertizez pe cei care îmi resping mesajul, fie că 
e vorba de o chemare la credinţă, fie de o dedicare față de Hristos, să 


nu dea niciun ban. Satan poate induce ideea că oferirea de bani îl va 
satisface pe Dumnezeu, când, de fapt, El ne vrea pe noi cu totul. A ne 
pierde viața de dragul lui lisus este o cerință care nu se poate evita. 
Dar cât de mare este câștigul! Nici nu ne dăm seama cât pierdem 
atunci când ne convingem pe noi înşine că oferirea de bani ar fi 
suficientă! 

Hudson Taylor ne reamintește: „Noi nu avem nevoie de o 
credință mare, ci de credinţă într-un Dumnezeu mare!” Este credința 
mea  neclintită mereu? Nu, desigur! Corrie ten Boom, puţin 
credincioasa, nemaiavând bani în Formosa, și-a scuturat de cel puţin 
trei ori poșeta și și-a mai verificat încă o dată carnetul de cecuri. 

Mâine trebuie să fac o scurtă călătorie și să plătesc chiria 
camerei unde locuiesc. Nu am nevoie de mulţi bani, dar nu-i am. Să-i 
întreb 

pe prietenii mei care sunt așa de drăguți cu mine? „Oare să nu le 
spun, Tată, că am nevoie de bani?” mă rog eu. Dar răspunsul e clar: 
„Încredete în Mine”. 

Este o zi încărcată - trei întâlniri și câteva discuţii cu oamenii. 
Obosită, mă reîntorc în cameră. Mă așteaptă corespondenţa, douăzeci 
şi şase de scrisori, primele care au sosit de când sunt în Formosa. Nu 
am timp să le citesc acum pe toate, dar din primul plic pe care-l 
deschid cade un cec de 50 de lire sterline! 

În dimineaţa următoare deschid şi alte scrisori. Una vorbeşte 
despre o colectă atât de generoasă, încât pot să călătoresc pe jumătate 
de glob. La agenţia de voiaj îmi comand biletul. „Vă rog să-mi aranjați 
zboruri din Formosa în Insulele Filipine; apoi la Auckland, Noua 
Zeelandă; la Sydney, Australia; la Johannesburg, Africa de Sud; la Tel 
Aviv, Israel; la Barcelona, Spania; şi la Amsterdam, Olanda”. 

Funcționara, o chinezoaică, îşi notează itinerariul. „Care este 
destinația dumneavoastră finală?”, întreabă ea. 

„Cerul”, îi răspund eu. 

„Cum se scrie?” 

Îi spun pe litere: „C-E-R”. 


Ea zâmbeşte și-mi spune: „Nu, nu m-am referit la asta”. 

„Dar eu am vorbit serios”, îi răspund, „dar nu trebuie să-mi 
rezervi bilet. Am deja rezervarea făcută”. Ea se uită la mine 
întrebătoare. „Acum 2000 de ani Domnul lisus a murit pe cruce pentru 
a-mi pregăti un loc în cer. Tot ce am avut de făcut a fost să accept 
biletul”. 

„Aşa e”, spune un chinez care tocmai trecea pe acolo. Este un 
angajat al agenţiei. 

ÎI întreb: „Tu ai rezervarea pentru cer?” 

„Da, o am”, mi-a răspuns el. „L-am primit pe lisus Hristos ca 
Salvator și El m-a făcut un copil al lui Dumnezeu. Fiecare copil al lui 
Dumnezeu are o rezervare în casa Tatălui”. 

„Atunci uite ce trebuie să faci. Această tânără nu are bilet. Ai 
grijă să nu vină prea târziu”. 

Mă întorc din nou spre tânăra femeie şi-i spun: „Mă confrunt cu 
mari greutăți atunci când vreau să zbor undeva şi nu am rezervare. 
Dar tu te vei confrunta cu şi mai mari dificultăți dacă nu-ţi faci 
rezervare din timp pentru cer. În loan 1: 12 ni se spune că acelora care 
L-au primit pe Domnul lisus li se dă dreptul de a deveni copii ai lui 
Dumnezeu, în loan 14: 2 - 3, lisus spune: «Mă duc să vă pregătesc un 
loc... Mă voi întoarce şi vă voi lua cu Mine, ca acolo unde sunt Eu, să fiți 
şi voi.» Vezi, El ne asigură şi transportul”. 

Când vin să-mi iau biletul, văd că ruta este schimbată: Sydney, 
Tel Aviv, Johannesburg. Funcţionara îmi spune că nu sunt zboruri 
directe din Australia în Africa de Sud. Călătoria peste Oceanul Indian 
este prea lungă: „Avem nevoie de o insulă pentru a putea ateriza”. 

Râzând, îi spun: „Bine, atunci trebuie să ne rugăm pentru o mică 
insulă în Oceanul Indian, pentru că traseul meu este Australia, Africa 
de Sud şi apoi Tel Aviv”. 

Mai târziu mă sună și mă întreabă: „V-aţi rugat pentru o insulă? 
Este una, totuşi. Tocmai am aflat că liniile aeriene australiene, Qantas, 
au început să opereze o rută directă între Melbourne și Johannesburg 
încă de luna trecută şi folosesc Insulele Cocos, astfel că vă puteţi urma 
traseul inițial”. 


Când ajung la Sydney, aud că toată călătoria va dura patru zile. 
Toate lucrurile de care am nevoie le-am pus într-un singur bagaj, plus 
nişte literatură, caiete de notițe, Biblii și poze. Am făcut poze color în 
multe țări și le folosesc adesea în cadrul întâlnirilor. Sunt averea mea 
cea mai de preț. Manuscrisele cu predici sunt și ele foarte valoroase. 
Deşi rar le citesc în timp ce vorbesc, prefer să le am în fața mea. Am 
fost criticată că mă urc pe platformă cu trei Biblii și cinci caiete după 
mine, dar nu e chiar așa de rău. Întâlnind așa de mulți oameni, aud 
multe și încerc să notez cât pot. 

Îndreptându-mă spre avion, un pilot se oferă să-mi ducă bagajul. 
„E prea greu pentru dumneavoastră. Aveţi încredere în mine; îl veţi 
găsi la locul pe care-l aveţi rezervat”. Dar îl văd că se îndreaptă într-o 
altă direcție! îmi observă neliniștea. „Staţi liniștită, doamnă, aveţi 
încredere în mine. Trebuie să mă opresc și la birou. Bagajul vă va 
aştepta în avion!” 

Dar nu-l găsesc la locul meu! întreb însoţitoarea de zbor. Nu 
putem da de urma lui, dar mă asigură că a fost pus cu celelalte bagaje. 
La Melbourne, totuși, primesc o adevărată lovitură. Un mesaj telefonic 
de la Sydney anunţă că bagajul lui Corrie ten Boom a rămas acolo. 

„Când poate fi trimis?” 

„ putem trimite cu un avion în Anglia, apoi în Italia şi de acolo 
în Israel”, şi apoi mi-au înșirat o listă lungă de opriri și transferuri de la 
o linie aeriană la alta. Geanta mea prețioasă! Și nici măcar nu e 
încuiată! în ea sunt toate posesiunile mele pământești. Sunt nefericită 
şi supărată. 

În timpul călătoriei am discutat cu stewardesa despre ce 
înseamnă să fii un copil al lui Dumnezeu salvat prin lisus Hristos. Nu ar 
fi fost recomandabil să afișez o față mânioasă, așa că mi-am înghițit 
cuvintele tăioase şi am încercat să spun cu voioșie: „Probabil că asta 
s-a întâmplat pentru vreun motiv; nu e nimic la întâmplare”. Sunt 
perfect conştientă că aceasta nu e o victorie. Ar fi fost o victorie dacă 
nu aveam niciun resentiment. 

Avionul se înalță, iar eu mă pregătesc cât de bine pot pentru 
noapte. Cât de dependent ești în avion! Mă rog sincer pentru protecție 


şi pentru o călătorie bună. După un pui de somn mă trezesc şi simt un 
evident miros de fum. Ceilalți pasageri sunt și ei treji şi, curând, 
stewardesa vine şi-mi spune: „Am veşti bune pentru dumneavoastră. 
Ne întoarcem la Sydney să vă luăm bagajul”. 

„Da, asta e o veste bună pentru mine. Dar, spuneţi-mi, nu 
suntem cumva într-un mare pericol?” 

„Nu, avem doar niște probleme la sistemul hidraulic. Ne oprim 
pentru reparaţii la Sydney”. 

Ulterior am aflat care au fost problemele respective. Tot 
mecanismul care depindea de sistemul hidraulic nu mai funcționa. 
Trenul de aterizare a fost coborât manevrând manual un dispozitiv. 
Copilotul stătea la geam cu o lanternă în mână. Și la fiecare cinci 
minute ni se spunea: „Nu e absolut niciun pericol. Vom ateriza în 
siguranță”. 

Mă gândesc: „Cred că regina face prea multe jurăminte” (replică 
din piesa Hamlet de Shakespeare, n.trad.) și nu sunt prea liniștită. Sub 
noi e marea. Un avion, în cele din urmă, e un lucru foarte mic. Unde 
putem merge în caz de incendiu? 

Nu mă tem de moarte. Ca deținută a trebuit s-o înfrunt adesea. 
Moody a spus: „Valea umbrelor morţii nu este întunecoasă pentru 
copilul lui Dumnezeu. Trebuie să fie lumină, pentru că altfel n-ar fi 
umbre”. lisus este lumina. El a biruit moartea. 

Mă rog: „Dragă Doamne, s-ar putea să te întâlnesc foarte curând. 
îți mulțumesc pentru tot”. Viaţa mi se desfășoară ca o panoramă 
înaintea ochilor. Ce lucru glorios că păcatele mele au fost spălate în 
sângele Mielului! „Promovat în glorie” s-a scris pe actul de deces al 
unui soldat din Armata Salvării. O, moarte, unde îţi este boldul? O, 
mormânt, unde îţi este victoria? îi mulțumesc Dumnezeului meu 
pentru victoria lui lisus Hristos! 

Apoi, dintr-odată, mă gândesc la ceilalți pasageri din avion. Sunt 
ei gata să moară? Mă rog: „Doamne, îndură-Te de noi, prelungeşte ziua 
harului pentru aceia care încă nu Te cunosc. Ajută-ne să aterizăm cu 
bine”. Uitându-mă în jur, e uimitor cum reacționează ceilalți. Nu e 
niciun semn de panică. Nimeni nu doarme, totuși; toţi stau liniștiți la 


locurile lor. Doamnele sunt preocupate să se rujeze sau să-și pudreze 
nasurile. 

O întreb pe doamna de lângă mine: „Credeţi că e important să 
pășiți în eternitate cu buzele rujate?” 

„La ce vă referiţi?”, mă întreabă ea. 

„E clar că, dacă focul ăsta continuă, vieţile noastre sunt în 
pericol”. 

„O, dacă nu-mi rujez buzele, am impresia că vestimentația mea 
nu e completă!” 

În momentul acela simt că ar fi foarte necesar să mă ridic şi să le 
spun celor din jurul meu: „Prieteni, s-ar putea ca în câteva momente să 
pășim în eternitate. Știți unde mergeţi? Sunteţi pregătiți să staţi 
înaintea lui Dumnezeu? Mai aveţi încă timp să-L primiți pe Domnul 
lisus ca Mântuitor al vostru. El a murit pe cruce pentru păcatele 
omenirii, deci și pentru ale voastre. Credeţi în El şi veţi fi mântuiţi. El e 
capabil să vă ofere viața veşnică”. Știu că ar trebui să spun asta, dar nu 
o fac. În acel moment de criză mă rușinez de evanghelia Domnului 
nostru lisus Hristos. În inima mea există teamă de oameni. 

Nu pot spune că am aterizat chiar bine la Sydney, dar toţi ne-am 
dat jos din avion întregi. Avem să mai stăm acolo două zile, așa că ni 
s-au rezervat camere la un hotel bun. Acum putem face tot ce dorim. 
îmi recuperez geanta, dar nu mă bucur deloc. Mi-e ruşine. 

„Dragă Doamne, trimite pe altcineva; nu sunt potrivită să fiu 
misionară. Tocmai am stat la porţile veșniciei împreună cu atâţia 
oameni și, cu toate acestea, n-am avertizat pe nimeni. Trimite-mă 
acasă, Doamne. Lasă-mă să repar ceasuri. Nu sunt vrednică să fiu 
evanghelista Ta”. 

Citesc o notiță făcută cândva pe marginea unui caiet: „A călători 
cu alții prin deșert, a înseta, a găsi un izvor, a bea din el și a nu spune 
altora că pot fi salvaţi este acelaşi lucru cu a te bucura de Hristos şi a 
nu spune altora despre El”. 

Mai târziu, în sala de așteptare, vine la mine un doctor evreu și 
întreabă: „Știţi ce e frica?” 

„O, da. Mi-a fost frică de multe ori”. 


„Dar în seara aceasta nu v-a fost frică. M-am uitat la 
dumneavoastră în toate acele ore în care ne aflam în pericol și am 
văzut că nu erați nici neliniștită, nici temătoare. Care e secretul 
dumneavoastră?” 

O rază de lumină! Poate, totuși, e o speranţă! îi spun: „Sunt 
creştină. 

Ştiu că Mesia, lisus, Fiul lui Dumnezeu, a venit. El a murit pe 
cruce pentru păcatele lumii, ale dumneavoastră şi ale mele. Citim în 
Biblie: «Dar tuturor celor ce L-au primit, adică celor ce cred în Numele 
Lui, le-a dat dreptul să se facă copii ai lui Dumnezeu», iar eu L-am 
primit. Dacă avionul nostru în flăcări ar fi căzut în mare, eu aveam 
siguranța că merg în cer. lisus a spus: «în casa Tatălui Meu sunt multe 
locașuri. Eu mă duc să vă pregătesc un loc.» 

Şi nu numai că a murit pentru mine; El a şi promis că în numele 
Lui am puterea de a mă împotrivi celui rău. Când teama își făcea loc în 
inima mea în timp ce eram în avion, am spus: «în numele lui lisus, 
pleacă!» Chiar şi Satan se teme la auzul numelui lui lisus. «Toată 
puterea în cer şi pe pământ Mi s-a dat» - aceste cuvinte se află în 
spatele aceşti”: 

Nume”. 

Doctorul evreu mai vine încă de patru ori și, de fiecare dată, 
cererea lui e aceeași: „Mai spuneţi-mi despre lisus”. 

Am fost, în cele din urmă, găsită vrednică să duc vestea bună! în 
lumea noastră, pentru a fi acceptaţi, trebuie să trecem prin examene. 
Dumnezeu ne cere uneori să cădem la examene și doar după aceea ne 
foloseşte. Pavel spune: „Căci când sunt slab, atunci sunt tare”. (2 
Corinteni 12: 10) Astfel învăţ că fără El nu pot face nimic, dar că „pot 
totul în Hristos, care mă întărește”. (Filipeni 4: 13) 

Îi mărturisesc marele păcat al neglijenţei, Lui, care este 
credincios și drept, ca să ne ierte păcatele şi să ne curățească de orice 
nelegiuire. 

(1 loan 1:9) 

Știind că biruinţa este rezultatul vieţii lui Hristos trăite de cel 
credincios, este absolut crucial să înţelegem că biruința, și nu 


înfrângerea, este scopul lui Dumnezeu pentru copiii Lui. 

Douăzeci și opt 

Bătrânul bur în Africa de Sud lucrez o vreme alături de Dr. J. 
Edwin Orr. Am multe de învăţat de la acest evanghelist energic şi 
foarte cunoscut, care are un dar deosebit al învăţării altora şi un 
încântător umor irlandez. L-am rugat să nu-mi aranjeze nicio întâlnire 
timp de opt zile, deoarece vreau să-l ascult. 

Într-o seară vorbește din 1 Corinteni 3: 14, folosind traducerea 
Phillips: „Dacă lucrarea pe care o face cineva deasupra temeliei rezistă 
testului, el va fi răsplătit”. Trăiesc o experiență ciudată, deoarece el 
vorbeşte despre mine. El îmi citează cuvintele: „«Sper să nu mă 
reîntorc niciodată în Germania. Sunt gata să merg în orice altă parte a 
lumii, dar nu acolo.» Și totuşi, în acel loc unde a suferit, într-un lagăr de 
concentrare, acolo a trimis-o Dumnezeu. Ea s-a dus; le-a dus 
duşmanilor ei mesajul iertării păcatelor și şi-a făcut mulţi prieteni. Era 
ea copilul lui Dumnezeu în timp ce nu-L asculta? Mulţi se tem că nu 
mai sunt copii ai lui Dumnezeu atunci când păcătuiesc, deși sunt 
creștini. Când băiatul meu nu mă ascultă, nu rămâne el copilul meu? 
Din fericire, Corrie nu a persistat în neascultarea ei, ci s-a dus în 
Germania. Acesta a fost un lucru fericit pentru ea, fiindcă altfel și-ar fi 
pierdut răsplata în ceruri”. Apoi se uită la mine. „Vino în faţă, Corrie, şi 
spune-ne mărturia ta. Ai zece minute”. 

Astfel ajung să stau în fața multor oameni, cu unii dintre ei mă 
reîntâlnesc ulterior şi, curând, primesc multe invitaţii pentru a vorbi. 

Într-o seară, în timp ce vorbesc despre dragostea pe care 
trebuie să o avem pentru dușmanii noștri, relatez povestea lui Carl. 
Văd pe feţele ascultătorilor mei că Duhul Sfânt este la lucru. După 
întâlnire, un bur (burii sunt urmași ai coloniştilor olandezi stabiliți în 
Africa de Sud, n.trad.) vine la mine. 

„În urmă cu cincizeci de ani i-am văzut pe britanici 
omorându-mi copiii”, îmi spune el, „şi timp de cincizeci de ani m-am 
luptat cu ura mea. Cincizeci de ani lungi am încercat să-mi iubesc 
duşmanii, dar n-am reușit niciodată. Azi am văzut calea. Este lisus! 
Ceea ce El a făcut pentru tine poate face și pentru mine. El este Calea!” 


Dacă el a fost singurul om pentru care a trebuit să vin până în 
Africa de Sud, a meritat tot efortul și cheltuiala. lisus este răspunsul 
pentru Africa de Sud la toate tensiunile şi problemele ei. 

Coliba kaffir-ilor într-o colibă dintr-un sat de negri se ţine o 
întâlnire. Tineri și bătrâni stau înghesuiți în două camere mici. Stau în 
ușa dintre cele două camere și vorbesc despre dragostea lui lisus şi 
suferința Lui de pe cruce. 

O fetiță de vreo șase ani îi ţine capul surorii ei mai mici care 
doarme pe bancă lângă ea. Căldura este mare şi sufocantă şi, curând, 
fetița mai mare adoarme şi ea. Mâna care-i ținea capul celeilalte fetiţe 
se relaxează și bebelușul cade pe podea, lovindu-se serios la cap. Țipă 
cât de tare poate. O asemenea căzătură poate fi periculoasă. Mă sperii 
şi, înainte de a continua, mă rog: „O, Doamne, atinge acest copilaș cu 
Mâna Ta vindecătoare”. Imediat fetița tace. Tatăl ei o strânge în braţe și 
ea adoarme liniştită din nou. 

Douăzeci și nouă 

Mândrie spirituală 

Un tânăr cadet din marină vine la mine cu problemele lui. „Poate 
mă veți putea înțelege. Viaţa mea e tare întunecată. Nu văd nicio 
lumină”. „Spune-mi problemele tale. Poate găsim împreună răspunsul”. 
„Primul lucru este că nu știu când trebuie să mărturisesc. Sunt 
momente când deschid gura și nu scutesc pe nimeni, dar imediat mai 
târziu când trebuie să mărturisesc, tac”. 

„Tu eşti o mlădiță a Viţei. Imaginează-ți o mlădiță care e tăiată și 
care încearcă totuși să aducă roadă. Ce copilărie! Tu trebuie să fii unit 
cu Vița, cu Domnul lisus, apoi El va aduce roada”. 

„Dar cum pot fi în unire neîntreruptă cu Viţa?” 

„Biblia spune: «Fiţi plini de Duh.» Duhul Sfânt doreşte să 
trăiască în inima ta. Amy Carmichael a spus: «El este gata să intre în 
inima fiecărui copil al lui Dumnezeu, tot așa cum lumina intră în orice 
cameră care i se deschide.» Dar în inima plină de păcat nu este loc 
pentru El. Mai întâi tu trebuie să ai o inimă curată”. 

„Aşa e. De exemplu, mândria mea. Eu nu vreau să fiu mândru, 
dar ea vine, îmi stă tot timpul în cale. Tatăl meu este pastor și, datorită 


acestui fapt, simt că trebuie să fiu un adevărat martor pentru Hristos; 
dar mândria mă împiedică”. 

„Crezi că mândria va dispărea doar pentru că doreşti acest 
lucru? lisus a murit pe cruce pentru a rezolva problema păcatelor 
noastre. Uite, am la mine o lanternă care nu merge. O deschid şi scot 
dinăuntru o bucată de zdreanță pe care scrie «mândrie». Apoi scot 
altele pe care scrie «îngrijorare», «descurajare», «inferioritate», apoi 
«adulter» şi «necinste». Apoi mai scot una galbenă pe care scrie «ură». 
Toate acestea erau înăuntru, lângă baterii - nu-i de mirare că lanterna 
nu funcționează. Tot așa, doar într-o inimă curată e loc pentru Duhul 
Sfânt. 

Ce bine e să avem un răspuns la problemele păcatului. «Dacă ne 
mărturisim păcatele, El este credincios şi drept, ca să ne ierte păcatele 
şi să ne curăţească de orice nelegiuire.» «Sângele lui lisus Hristos, Fiul 
lui Dumnezeu, ne curățeşte de orice păcat.» (1 loan 1: 9, 7) Sângele Lui 
nu curăță scuze, ci doar păcate mărturisite. 

Două dintre bateriile din lanternă reprezintă convertirea și 
nașterea din nou. Mai întâi, avem de luat o decizie, care e prima 
baterie. În loan 1: 12 citim: «Dar tuturor celor ce L-au primit... le-a dat 
dreptul să se facă copii ai lui Dumnezeu.» Asta se poate înțelege ușor. 
Chiar şi un avocat pământesc nu face nicio tranzacție în numele cuiva 
fără ca acea persoană să-i arate că are încredere în el pentru a-i 
încredința o sarcină. Apoi, când îl primim pe Domnul, se întâmplă acel 
lucru important despre care El vorbeşte, că noi suntem «născuţi din 
nou». Născuţi chiar în familia lui Dumnezeu, a doua baterie. Astfel 
suntem copii ai lui Dumnezeu. 

Eu nu voi putea fi niciodată o prințesă a Casei de Orania 
(dinastia princiară din care se trage familia regală olandeză, n.trad.), 
chiar dacă ar fi să dau milioane sau să studiez la o sută de universități. 
O prinţesă se naște prințesă, iar un copil al lui Dumnezeu trebuie să fie 
născut ca un copil de Dumnezeu - «născut din nou», cum spune lisus. 
Din momentul în care îi spunem da Domnului lisus, Duhul Sfânt 
realizează miraculosul act al naşterii din nou. În momentul în care ne 
naștem în familia lui Dumnezeu, toate promisiunile din Biblie sunt 


scrise în numele nostru și semnate de către lisus. Noi nu trebuie să 
începem de jos, ci de sus, de acolo de unde Hristos a terminat la cruce. 

Una dintre bogăţiile moștenite prin aceste promisiuni este aceea 
despre care lisus a spus: «Vă voi trimite un Mângâietor, pe Duhul 
Sfânt»; şi cea mai minunată poruncă dată nouă este: «Fiți plini de 
Duh.» 

Cea de-a treia baterie este plinătatea Duhului Sfânt. Noi trebuie 
să ne mărturisim păcatele. El ne iartă şi ne curăţă, iar drept consecință 
noi îl lăudăm și-l mulțumim. Duhul Sfânt va umple orice inimă care 
este spălată în sângele lui lisus. 

Uite, acum sunt trei baterii în lanternă, şi ea merge”. 

„Toate astea sună minunat, dar în timpul meu de părtăşie cu 
Dumnezeu sunt aşa de ocupat cu păcatele pe care le am de mărturisit, 
încât îmi rămâne puţin timp pentru laudă și mulțumire”. 

„Acesta este încă unul dintre şiretlicurile lui Satan - să ne facă 
introspectivi. Dacă ne uităm în noi înşine, găsim din ce în ce mai mult 
păcat. Pavel ne îndeamnă în Evrei 12: 2 să ne uităm la lisus, Autorul și 
Desăvârșitorul credinței noastre. De ce să nu ne rugăm ca psalmistul: 
«Cercetează-mă, Doamne, și cunoaște-mi inima.» El îți va arăta 
păcatele tale. Nu toate dintr-odată, dar treptat le vei recunoaște, şi 
acest lucru se va întâmpla în lumina lucrării terminate de la cruce a lui 
lisus. Apoi Dumnezeu îţi arată clar unde ai de restituit ceva și, astfel, 
vei putea fi în relații bune cu Dumnezeu şi cu oamenii. 

Până la sfârşitul zilelor noastre ne vom confrunta cu o luptă 
împotriva păcatului, dar cu o luptă victorioasă. Doar dacă ne punem 
toată armura lui Dumnezeu (Efeseni 6: 11 - 18), abia atunci vom 
merge din biruinţă în biruință. Curăţă punțţile păcatelor tale. Fii plin de 
Duhul Sfânt şi de roada Duhului, care este dragostea, bucuria, pacea, 
îndelunga răbdare, bunătatea, facerea de bine, credincioșia, blândeţea, 
autocontrolul. (Galateni 5: 22 - 23)”. 

„Aş mai fi avut şi alte probleme pe care să le discut cu 
dumneavoastră, dar acum văd răspunsul. Am trăit ca un cerșetor, când 
eu sunt cu adevărat un copil al Regelui”. 

„Da. Suntem ceea ce suntem prin lisus Hristos. Dumnezeu «L-a 


făcut păcat pentru noi, pe Cel ce n-a cunoscut niciun păcat, ca noi să 
fim neprihănirea lui Dumnezeu în EI, (2 Corinteni 5: 21)”. 


„Este bucurie înaintea îngerilor lui Dumnezeu pentru un singur 
păcătos care se pocăieşte”. 

(Luca 15: 10) 

Treizeci 

Adevărul e așa de simplu în clădirea Poştei din Johannesburg se 
ține săptămânal un studiu biblic. Pereţii frumoasei biblioteci răsună de 
muzica imnurilor creştine. Creștinii se întâlnesc acolo şi-şi invită toţi 
colegii de muncă - o șansă enormă pentru evanghelie. Văd că lucrul 
acesta se întâmplă în multe orașe din Africa de Sud. Creștinii se adună 
în clădirile gărilor şi în birourile firmelor de asigurări în timpul 
meselor de prânz. 

După ce îmi termin prelegerea, o tânără care e liberă în 
după-amiaza aceea mă duce acasă. În mașină vorbim despre întâlnire. 

„Ştiţi”, îmi spune ea, „merg în fiecare săptămână la întâlnirile din 
timpul meselor de prânz şi ascult cu mare interes, dar nu m-am decis 
încă să devin creștină”. 

„Te poţi opri puţin lângă movila aceea? Vreau să-ți arăt ceva din 
Biblie”. 

Oprim la umbra unui copac. Deschid Biblia şi îi citesc Isaia 53: 6: 
„«Noi rătăceam cu toţii, ca niște oi, fiecare își vedea de drumul lui.» Ai 
mers pe drumul lui Dumnezeu sau ţi-ai văzut de drumul tău?” 

„Am mers pe drumul meu”. 

„Toţi am făcut aşa, dar e bine că ţi-ai dat seama. Dacă nu ai fi 
înţeles, nu prea te-aș fi putut sfătui mai departe. Să citim mai departe: 
«Domnul a făcut să cadă asupra Lui nelegiuirea noastră a tuturor.»”. 

lau o carte în mâna dreaptă şi o pun în mâna stângă. 

„Uite, Dumnezeu ţi-a luat păcatele și le-a pus asupra Fiului Său 
lisus Hristos, aşa cum eu am pus cartea în mâna stângă. În această 
dimineaţă ai auzit cum lisus a murit pe cruce purtând păcatele noastre, 
ale tuturor - Mielul lui Dumnezeu care ridică păcatele lumii”. 

Citim împreună loan 1: 12: „Dar tuturor celor ce L-au primit, 


adică celor ce cred în Numele Lui, le-a dat dreptul să se facă copii ai lui 
Dumnezeu”. 

„Ce scrie aici? A dat El dreptul de a deveni copii ai lui Dumnezeu 
celor care încearcă să fie buni şi să trăiască o viață mai bună sau celor 
care sunt membri într-o biserică? Nu; doar celor care îl primesc pe 
lisus. Te întreb iar, vrei să-L primești acum? lisus a înfăptuit tot ceea ce 
trebuia pentru ca bariera păcatului să dispară. Din acest motiv 
Dumnezeu te iartă”. 

Ea își închide ochii şi se roagă: „Doamne Iisuse, vrei să îmi ierți 
păcatele? Te primesc ca Mântuitor și Domn”. 

„Să mai citim încă o dată loan 1: 12. Ce eşti tu acum?” 

„Un copil al lui Dumnezeu”, răspunde ea. 

„Îi vei mulțumi pentru aceasta?” 

Îşi închide ochii din nou: „Îţi mulțumesc, Doamne lisuse, pentru 
că m-ai mântuit şi m-ai făcut un copil al lui Dumnezeu”. Apoi spune: 
„Ce bucuroasă sunt că acum știu sigur. Chiar simt că acum sunt un 
copil al lui Dumnezeu”. 

„Cât de adesea am experimentat faptul că atunci când noi 
aducem laude şi mulțumiri, Duhul Sfânt mărturiseşte împreună cu 
duhul nostru că suntem copii ai lui Dumnezeu. Acesta este un început 
fericit pentru tine. Acum du-te înainte pe această cale. Citeşte Biblia cu 
credincioşie. Această carte vorbeşte despre tine și este scrisă pentru 
tine. Mărturiseşte-l Lui toate păcatele tale, iar El te va ierta și te va 
curăța. Nu menționa păcatele în general, ci pe acelea pe care Domnul ţi 
le arată. 

Apoi alătură-te unei biserici. Acest fapt nu este însă temelia - 
pentru că tu eşti un copil al lui Dumnezeu, deoarece L-ai primit pe 
lisus - ci este necesar pentru că avem nevoie de hrană, de învăţătură și 
de părtășie cu ceilalți copii ai lui Dumnezeu. Biblia ne spune în Evrei 
10: 25: «Să nu părăsim adunarea noastră, cum au unii obicei» sau cum 
citim în versiunea Phillips: «Să nu ne ținem departe de adunările 
bisericii, aşa cum fac unii.»”. 

În drum spre casă, ea îmi spune: „Cât de simplu este, nu-i aşa?” 
„Da, complicațiile vin din partea ta, a mea și a diavolului. Adevărul este 


aşa de simplu, şi totuşi aşa de profund, încât avem nevoie de Duhul 
Sfânt pentru a ne ajuta să vedem adevărul în simplitatea lui”. 

Îmbătarea cu bârfa este la fel de rea ca și îmbătarea cu lichior. 
Bârfa este cea mai vicleană dintre toate metodele de apărare a unui 
complex de inferioritate. 

Nu e doar un păcat - e o nebunie. 

Treizeci și unu într-o tabără de vară a studenților stăm 
împreună şi vorbim despre ziua care a trecut. Ar fi timpul să mergem 
la culcare, dar e încă foarte cald. Deasupra lacului secera lunii 
străluceşte. Crucea Sudului este chiar deasupra orizontului. Unele 
dintre constelații se văd la fel ca şi din Olanda, dar unghiurile lor sunt 
ușor diferite. 

Vorbim despre întâmplările zilei, iar o studentă glumeaţă îi 
critică pe vorbitorii conferinței. Remarcile ei sunt așa de corecte, încât 
nu putem decât să fim de acord cu ea și comentăm de zor. Dar, în 
acelaşi timp, ceva din bucuria zilei se strică. 

Lângă mine stă Shirley, o fată tăcută, dar cam iritată. Nu prea o 
cunoaştem, dar, profitând de o pauză în discuţie, îi adresez o întrebare 
pentru a-i distrage și pe ceilalți de la sporovăială lor negativistă. 

„Spune-ne ceva despre tine, Shirley”. 

Aşteaptă un moment și parcă e prea timidă ca să vorbească. Dar 
apoi începe. 

„Ştiţi, eu nu m-am gândit niciodată să studiez dreptul. Când 
eram mică, îmi doream să devin asistentă medicală şi, ca studentă, am 
ajuns să fac practică într-un mare spital. În timpul liber mergeam pe o 
plajă apropiată. Întotdeauna m-am simţit inferioară față de celelalte 
asistente deştepte şi aveam un teribil sentiment că tot ceea ce fac şi 
spun nu este bine. Nu puteam să fiu deloc de acord cu celelalte. Multe 
vorbeau despre alți oameni, despre cât de plictisitori şi dificili erau 
pacienții, le criticau sever pe asistentele mai în vârstă și aveau 
întotdeauna ceva şocant de spus despre moralitatea doctorilor. 

Într-o zi m-au întrebat despre o studentă nou-venită. M-am 
simţit flatată că mi s-a cerut părerea și le-am spus toate greșelile pe 
care biata fată le făcuse în prima săptămână, în spital. Deodată am 


remarcat că toate mă ascultă; am şi exagerat pe ici, pe colo, așa încât 
bârfa mea devenise denigrare. Dar reușisem să le câștig atenţia și să fiu 
puţin în centrul atenţiei. Una dintre fete mi-a şi spus: «Ei, șoricico, în 
spatele feței tale liniştite se ascund mai multe decât am crezut.» 

În următoarea zi a trebuit să lucrez cu fata cea nouă şi am 
observat şi mai multe dintre greșelile ei. Uneori, prietenele de pe plajă 
se uitau la mine şi ştiau când fata mai făcuse vreo prostie. Timp de șase 
săptămâni lucrurile au mers bine - ba nu, trebuie să admit că rău. Eu 
devenisem și mai populară, iar noua studentă și mai afectată. După o 
mustrare aspră din partea unei asistente mai bătrâne, ea a plecat 
acasă. Mai târziu a fost internată într-un spital de boli psihice. 

După plecarea ei am înţeles cât de mult greșisem. M-am decis că 
nu voi mai vorbi de rău pe nimeni. Însă nu mă puteam opune acestui 
mod de viață din spital, așa că am plecat și am decis să studiez 
dreptul”. 

„Mă tem că vei eşua ca avocată, dacă vei vorbi întotdeauna de 
bine și niciodată de rău”, spune unul dintre băieți. 

„Nu mi-e frică de asta. Una e să vezi ceva rău şi să lupţi 
împotriva lui cu un scop bun, și cu totul alta e să spui lucruri rele în 
scopul de a deveni popular şi de a-ţi gâdila eul”. 

Discuţia ne cuprinde pe toţi. Le spun cum, cu ani în urmă, într-o 
tabără de vară a fetelor, atmosfera s-a stricat din cauza vorbelor rele 
pe care acestea le spuneau unele despre altele. Așa că am instituit o 
regulă a taberei, ca înainte să spunem ceva rău, să menționăm 
neapărat zece virtuţi ale persoanei în cauză. Uneori era imposibil să 
găsim zece virtuţi, aşa că lucrul negativ nu se mai spunea. lar în 
încercarea de a găsi zece virtuţi, eram aşa de impresionate de ceea ce 
aflam, încât ni se părea că ar fi păcat să mai pomenim lucrul negativ! 

O studentă ne spune că în campusul ei, dacă vreo persoană 
bârfeşte în timpul mesei, cineva spune: „Dă sarea!” Acesta este mesajul 
codificat prin care oamenii sunt avertizați că bârfa este prezentă. 
Această idee e foarte simplă şi practică. 

După aceasta un băiat citeşte din Scrisori către tinerele biserici, 
de Phillips, din Romani 14: 


Primiţi bine pe omul care are o credinţă slabă, dar nu cu scopul 
de a-i contrazice părerile... De fapt, cine eşti tu să-l critici pe slujitorul 
altuia, în special când stăpânul lui e Dumnezeu? El e dator față de 
stăpânul său să-i slujească, bine sau rău. Și nu pune tu la îndoială felul 
cum slujește el, fiindcă Dumnezeu este capabil să-i transforme pe 
oameni în slujitori care să-l aducă satisfacție... De ce atunci să critici 
faptele fratelui tău, încercând să-l cobori în ochii celorlalți? într-o zi 
toți vom fi judecaţi, dar nu după standardele altora sau ale noastre, ci 
după standardul lui Hristos... Doar în faţa lui Dumnezeu trebuie să 
răspundem pentru faptele noastre. 

În Efeseni 4: 30 - 32 (versiunea Phillips), Pavel scrie: „Să nu mai 
fie niciun resentiment, nicio mânie sau izbucnire, nicio autoimpunere 
violentă, nicio denigrare sau remarci răutăcioase. Fiţi buni unii cu alţii; 
fiți înțelegători. Fiţi gata să-i iertaţi pe alții, aşa cum şi Dumnezeu v-a 
iertat, de dragul lui Hristos”. 

Cât de clar ne spune Domnul lisus în Predica Lui de pe Munte: 
„Nu judecați, ca să nu fiți judecaţi”. 

Una dintre fete remarcă: „Sunt așa de mulțumitoare că am 
vorbit despre aceste lucruri. Nu am înţeles niciodată așa de clar că 
bârfa este contrară învățăturilor Bibliei. Ne-ar fi teamă să furăm bani 
unii de la alţii, dar nu ne gândim deloc la furtul bunului nume al cuiva 
şi nu ştiu care dintre cele două lucruri e mai grav. Ce putem face 
pentru a opri acest lucru?” 

„Cred că Psalmul 141: 3 ne dă răspunsul: «Pune, Doamne, o 
strajă înaintea gurii mele, şi păzeşte uşa buzelor mele!» Oamenii care 
aruncă cu noroi au întotdeauna mâinile murdare. Nu vă puteţi albi pe 
voi înșivă înnegrindu-i pe alţii. Fiți răbdători cu greșelile altora - și ei 
trebuie să fie răbdători cu voi. 

Înainte de a spune un lucru, gândiţi-vă: e adevărat, e bun, e 
necesar? Dacă nu, lăsaţi-l nespus. 

Când vă îndreptați degetul către cineva, amintiți-vă că celelalte 

le criticau sever pe asistentele mai în vârstă și aveau 
întotdeauna ceva şocant de spus despre moralitatea doctorilor. 


Într-o zi m-au întrebat despre o studentă nou-venită. M-am 
simţit flatată că mi s-a cerut părerea și le-am spus toate greșelile pe 
care biata fată le făcuse în prima săptămână, în spital. Deodată am 
remarcat că toate mă ascultă; am și exagerat pe ici, pe colo, așa încât 
bârfa mea devenise denigrare. Dar reușisem să le câștig atenţia și să fiu 
puţin în centrul atenţiei. Una dintre fete mi-a şi spus: «Ei, șoricico, în 
spatele feței tale liniştite se ascund mai multe decât am crezut.» 

În următoarea zi a trebuit să lucrez cu fata cea nouă şi am 
observat şi mai multe dintre greșelile ei. Uneori, prietenele de pe plajă 
se uitau la mine şi ştiau când fata mai făcuse vreo prostie. Timp de șase 
săptămâni lucrurile au mers bine - ba nu, trebuie să admit că rău. Eu 
devenisem și mai populară, iar noua studentă și mai afectată. După o 
mustrare aspră din partea unei asistente mai bătrâne, ea a plecat 
acasă. Mai târziu a fost internată într-un spital de boli psihice. 

După plecarea ei am înţeles cât de mult greșisem. M-am decis că 
nu voi mai vorbi de rău pe nimeni. Însă nu mă puteam opune acestui 
mod de viață din spital, așa că am plecat și am decis să studiez 
dreptul”. 

„Mă tem că vei eşua ca avocată, dacă vei vorbi întotdeauna de 
bine și niciodată de rău”, spune unul dintre băieți. 

„Nu mi-e frică de asta. Una e să vezi ceva rău şi să lupţi 
împotriva lui cu un scop bun, și cu totul alta e să spui lucruri rele în 
scopul de a deveni popular şi de a-ţi gâdila eul”. 

Discuţia ne cuprinde pe toţi. Le spun cum, cu ani în urmă, într-o 
tabără de vară a fetelor, atmosfera s-a stricat din cauza vorbelor rele 
pe care acestea le spuneau unele despre altele. Așa că am instituit o 
regulă a taberei, ca înainte să spunem ceva rău, să menționăm 
neapărat zece virtuţi ale persoanei în cauză. Uneori era imposibil să 
găsim zece virtuţi, aşa că lucrul negativ nu se mai spunea. lar în 
încercarea de a găsi zece virtuți, eram aşa de impresionate de ceea ce 
aflam, încât ni se părea că ar fi păcat să mai pomenim lucrul negativ! 

O studentă ne spune că în campusul ei, dacă vreo persoană 
bârfeşte în timpul mesei, cineva spune: „Dă sarea!” Acesta este mesajul 
codificat prin care oamenii sunt avertizați că bârfa este prezentă. 


Această idee e foarte simplă și practică. 

După aceasta un băiat citeşte din Scrisori către tinerele biserici, 
de Phillips, din Romani 14: 

Primiţi bine pe omul care are o credinţă slabă, dar nu cu scopul 
de a-i contrazice părerile... De fapt, cine eşti tu să-l critici pe slujitorul 
altuia, în special când stăpânul lui e Dumnezeu? El e dator față de 
stăpânul său să-i slujească, bine sau rău. Și nu pune tu la îndoială felul 
cum slujește el, fiindcă Dumnezeu este capabil să-i transforme pe 
oameni în slujitori care să-l aducă satisfacție... De ce atunci să critici 
faptele fratelui tău, încercând să-l cobori în ochii celorlalți? într-o zi 
toți vom fi judecaţi, dar nu după standardele altora sau ale noastre, ci 
după standardul lui Hristos... Doar în faţa lui Dumnezeu trebuie să 
răspundem pentru faptele noastre. 

În Efeseni 4: 30 - 32 (versiunea Phillips), Pavel scrie: „Să nu mai 
fie niciun resentiment, nicio mânie sau izbucnire, nicio autoimpunere 
violentă, nicio denigrare sau remarci răutăcioase. Fiţi buni unii cu alţii; 
fiți înțelegători. Fiţi gata să-i iertaţi pe alții, aşa cum şi Dumnezeu v-a 
iertat, de dragul lui Hristos”. 

Cât de clar ne spune Domnul lisus în Predica Lui de pe Munte: 
„Nu judecaţi, ca să nu fiți judecaţi”. 

Una dintre fete remarcă: „Sunt așa de mulțumitoare că am 
vorbit despre aceste lucruri. Nu am înţeles niciodată așa de clar că 
bârfa este contrară învățăturilor Bibliei. Ne-ar fi teamă să furăm bani 
unii de la alţii, dar nu ne gândim deloc la furtul bunului nume al cuiva 
şi nu ştiu care dintre cele două lucruri e mai grav. Ce putem face 
pentru a opri acest lucru?” 

„Cred că Psalmul 141: 3 ne dă răspunsul: «Pune, Doamne, o 
strajă înaintea gurii mele, şi păzeşte uşa buzelor mele!» Oamenii care 
aruncă cu noroi au întotdeauna mâinile murdare. Nu vă puteţi albi pe 
voi înșivă înnegrindu-i pe alţii. Fiți răbdători cu greșelile altora - și ei 
trebuie să fie răbdători cu voi. 

Înainte de a spune un lucru, gândiţi-vă: e adevărat, e bun, e 
necesar? Dacă nu, lăsaţi-l nespus. 

Când vă îndreptați degetul către cineva, amintiți-vă că celelalte 


trei arată înspre voi”. 

Cei care ne critică sunt gardienii neplăţiți ai sufletelor noastre. 
Dacă ceea ce spun ei este adevărat, rezolvă; dacă nu, uită. (E. Stanley 
Jones) 

Treizeci şi doi j 

Trei scrisori 

Programul meu nu este întotdeauna planificat cu exactitate. Cel 
mai important lucru este să merg acolo unde mă trimite Dumnezeu. 
Dacă se aprinde culoarea verde, atunci, curajoasă, trec strada. Dacă e 
roşu, atunci, ascultătoare, aştept. 

Câteodată sunt momente când nu văd calea. În curând trebuie să 
particip la nişte conferinţe, însă între ele am două luni libere. Mă aflu 
în Anglia și nu sunt prea mulți cei cu care am putut lua legătura. Un 
pastor mă invită să stau la parohia lui, care se află într-unul dintre 
acele vechi orașe englezeşti cu multe internate școlare. Invitația pare 
foarte atrăgătoare, din moment ce pot fi în legătură cu aceiași oameni 
timp de două luni, mă pot integra în viața parohiei şi pot învăţa de la 
cei care lucrează mereu în același loc. Accept invitația plină de 
mulțumire. 

În prima zi nu am nimic de lucru și, fiind singură în camera mea, 
găsesc că e un timp nimerit pentru a medita în liniște la Dumnezeu și a 
studia Biblia. Dar vine sfârşitul săptămânii şi tot nu am nimic de făcut. 
Nu pot să iau legătura cu nimeni. Când vin vizitatori pe la casa 
parohială, mie mi se trimite mâncarea în cameră. Nu știu nici dacă 
această parohie are vreo activitate; dacă are, atunci eu nu o văd. 

Pastorul și soţia lui sunt foarte de treabă, dar simt o oarecare 
împotrivire din partea lor și, astfel, am parte de neobișnuita experiență 
de a sta şi a aștepta. În multe alte țări e de lucru pentru mine. Uneori 
programele sunt așa de încărcate, încât a răspunde la toate invitaţiile 
şi a potrivi totul este un adevărat joc de puzzle. 

I îmi cercetez inima să văd dacă nu cumva mă simt ofensată. 
Poţi, cu 

I ușurință, să te simți prea important pentru a fi folosit de 
Dumnezeu. 


I însă nimeni nu poate fi prea mic pentru slujba Lui. Chiar atunci 
primesc 

I o scrisoare de la un prieten din Olanda. El scrie: „Corrie, toată 
munca 

I ta e o pierdere de vreme. Toată preumblarea ta prin lume nu e 
decât o 

I dorință după aventură. Faci atât de multe lucruri greșite, încât 
îți pierzi respectul celorlalți, dar asta și meriți. Cel mai rău este că 
numele lui Dumnezeu este dezonorat prin purtarea ta”. 

Aşa să fie? Ce bine că am timp să mă gândesc la lucrurile astea şi 
să vorbesc cu Tatăl meu ceresc! Sunt obișnuită să-mi mărturisesc 
imediat păcatul de care-mi dau seama. Sunt aşa de sigură că atunci 
când ne mărturisim păcatul vedem cum Dumnezeu este drept şi 
credincios, că ne iartă păcatele noastre şi ne curăţă de orice nelegiuire, 
încât eu mă gândesc foarte rar la trecut. 

Dar acum am parte de curăţenia de primăvară și mă rog: 
„Cercetează-mă, Doamne, și cunoaște-mi inima; încearcă-mă şi 
cunoaşte-mi gândurile; vezi dacă sunt pe o cale rea și du-mă pe calea | 
veșniciei”. Când Duhul Sfânt ne arată păcatele noastre, întotdeauna o 
face în lumina lucrării terminate de la Calvar. Sfințirea nu este un jug 
greu, ci o eliberare plină de veselie. 

În ziua următoare mai primesc o scrisoare. Este din partea unei 
familii la care am stat ca musafiră o săptămână - un fost guvernator al 
I unei închisori din India, pensionat acum, care locuiește cu cele două 

fiice. „Dumnezeu a binecuvântat foarte mult vizita 
dumneavoastră la noi, astfel că atât eu, cât şi fiicele mele ne-am născut 
din nou. Acum toți trei îl vom sluji pe Domnul. Eu mă voi întoarce în 
India, acolo unde am slujit lumii atâția ani şi unde îl voi sluji pe 
Dumnezeu în viitor. Știu limba acelor oameni și îmi voi petrece ultimii 
ani ai vieţii locuind cu ei și împărtășindu-le evanghelia”. 

În seara aceea mă rog: „Doamne, eu sunt o mlădiţă a Viţei - nici 
mai mult, nici mai puțin. Dă-mi mâine două suflete pentru a le salva, ca 
semn că încă mă poți folosi”. 

În următoarea dimineață soseşte o a treia scrisoare. E din 


partea unei tinere. Ea îmi spune: „Dumnezeu a folosit cuvintele 
dumneavoastră pentru a mă trezi. Sunt mult mai activă acum. Azi am 
avut minunata experienţă de a aduce două fete la Domnul”. 

Acesta este răspunsul. Indirect, Dumnezeu m-a folosit pentru 
două suflete. Pot să merg mai departe liniștită. Dumnezeu lucrează. 

În ultima săptămână petrecută la parohie, pastorul îşi schimbă 
atitudinea. Mă pune în legătură cu școli, cluburi şi o casă pentru 
soldați. Timpul meu de meditaţie a trecut, dar ce binecuvântat a fost! 
După acest atac mă duc mai departe într-o și mai mare dependenţă de 
El, care este Vița noastră. Fără El nu putem face nimic; cu El suntem 
mai mult decât biruitori. 

Milioane nefericite așteaptă venirea luminii care va face toate 
lucrurile noi. 

Hristos aşteaptă şi El, dar oamenii sunt înceţi și puțini. Am făcut 
noi tot ce am putut? 

Am făcut eu? Ai făcut tu? 

Treizeci și trei 

Pregătiți pentru a doua venire a lui lisus 

„Oamenii schimbaţi duc la schimbarea orașelor; orașele 
schimbate duc la schimbarea țărilor; ţările schimbate duc la 
schimbarea lumii”, spune un tânăr pastor. 

Ne aflăm într-o casă din Anglia la o reuniune. Mulţi tineri ascultă 
cuvintele pastorului. Mă uit în jurul meu. Unii rămân indiferenți; alţii 
sunt plini de entuziasm. Este acesta răspunsul la problemele vremii 
noastre, al erei atomice, când lumea se îndreaptă spre cea mai mare 
criză din istorie? 

Mai târziu, când rămân singură cu pastorul, îl întreb: „Chiar 
crezi ce ai spus? Eu nu cred că e adevărat. Timpul harului trece și 
lumea nu va fi schimbată de oamenii schimbaţi. Doar când vremea 
neamurilor se va împlini și lisus. Se va întoarce, ne-a promis El: «lată, 
Eu fac toate lucrurile noi.» (Apocalipsa 21: 5) 

Sunt ferm convinsă că va veni o trezire peste întreaga lume și că 
Dumnezeu o va folosi pentru a aduce la plinătate neamurile, deoarece 
trezirea este adevărata pregătire pentru a doua venire. De aceea 


fiecare creştin trebuie să fie un evanghelist, în măsura în care 
Dumnezeu îi dă oportunități. Atunci venirea acestui timp va fi grăbită. 
După cum scrie în 1 loan 3: 3: «Oricine are nădejdea aceasta în EI, se 
curățeşte, după cum El este curat.» 

Adevărul este cel care îl poate elibera pe un om, nu idealismul. 
Aşteptarea celei de-a doua veniri a Domnului îi schimbă pe oameni, din 
persoane legate de cele pământești, în persoane ai căror ochi sunt 
focalizaţi pe lucrurile viitoare ale Domnului și deschişi în mod glorios 
pentru a vedea imensa valoare a ducerii veştii bune unei lumi 
nefericite. Oamenii înțeleg astfel că aducerea altora la lisus Hristos 
este cea mai importantă slujbă a fiecărui copil al lui Dumnezeu”. 

„Nu înţeleg cum de crezi atât de ferm că venirea lui lisus va avea 
loc curând. Desigur că El va veni în inimile noastre când ne punem 
încrederea în El și, din nou, în momentul morții”. 

„Îngerul ne-a spus altceva. În Fapte 1: 11 este scris că atunci 
când ucenicii au privit uimiți spre cer după înălțare, îngerul le-a spus: 
«Acest lisus, care S-a înălțat la cer din mijlocul vostru, va veni în 
acelaşi fel cum L-aţi văzut mergând la cer.» Aici nu e vorba de venirea 
Domnului în inimile noastre sau în momentul morții, ci de venirea Lui 
pe norii cerului”. 

„Bine; dar mulţi, în trecut, au așteptat revenirea Lui. Crizele din 
istoria omenirii au fost văzute întotdeauna ca o scăpare pentru 
creștini, în așteptările lor privind reîntoarcerea lui Hristos, dar, totuși, 
lucrurile au continuat la fel cum erau la începutul creaţiei”. 

„Petru a spus exact la fel. În a doua sa Epistolă, capitolul 3 
versetele 3 şi 4, el scrie: «înainte de toate, să știți că în zilele din urmă 
vor veni batjocoritori plini de batjocuri, care vor trăi după poftele lor, 
şi vor zice: „Unde este făgăduinţa venirii Lui? Căci de când au adormit 
părinţii noștri, toate rămân aşa cum erau de la începutul zidirii!'» 
Cercetează-ți inima. Dacă este în ea vreo pornire să mergi după 
propria ta poftă, dacă este vreo dragoste pentru lucrurile pământești, 
dacă nu renunțţi la sinele tău, la eul tău, atunci, desigur, te vei îndoi de 
cea de-a doua venire a Domnului. Atunci vei încerca să pui înainte 
argumentele logice și teologice. Studiază Biblia în ascultare şi vei 


descoperi multe detalii. 

Cuvântul lui Dumnezeu ne învață mult mai multe despre cea 
de-a doua venire decât despre oricare alt adevăr şi tocmai acest lucru 
este atât de puţin cunoscut de către creştini. Parţial e vina pastorilor, 
care poate menționează cea de-a doua venire într-o singură propoziţie 
la sfârşitul unei predici sau la cateheză o dată pe an. Dar fiecare creştin 
are Cuvântul lui Dumnezeu, care îi poate spune foarte multe despre 
viitor. 

Cel mai important lucru de luat în considerare pentru un creștin 
este pregătirea atitudinii lui, a fiinţei lui. lisus ne spune despre 
fecioarele înțelepte, care aveau ulei în lămpi. Uleiul menţionat aici se 
referă la Duhul Sfânt. Când suntem umpluți cu Duhul Sfânt, nu mai este 
loc de dragoste pentru plăcerile noastre şi suntem gata să urmăm 
sfatul pe care ni-l dă loan în prima sa Epistolă: «Rămâneţi în El, pentru 
ca atunci când. Se va arăta El, să avem îndrăzneală, şi, la venirea Lui, să 
nu rămânem de rușine și depărtați de El.» 

Cred că Dumnezeu deschide ochii teologilor cu privire la marea 
importanță a acestui adevăr. Unul dintre specialiștii în fizică atomică 
i-a spus profesorului Karl Barth că ei sunt prizonierii ştiinţei și ai 
politicii şi l-a întrebat cum poate fi rezolvată această problemă. 
Profesorul Barth i-a răspuns că singura soluţie este cea de-a doua 
venire a Domnului lisus. Avea dreptate. Când lisus va face ceea ce 
promite în Apocalipsa 21: 5, adică totul nou, atunci săbiile vor fi 
transformate în pluguri, iar puterea atomică va fi folosită în mod 
constructiv, nu distructiv. 

Ai citit cartea mea A prisoner and yet... (O deţinută şi totuși... 
n.trad.)? în ea poți vedea că lumina lui lisus este mai puternică decât 
cel mai adânc întuneric. Doar cei care au trăit experienţa unui lagăr de 
concentrare știu cât de adânc poate fi întunericul. Însă, indiferent cât 
de adânc pătrunde întunericul, Brațele Veșnice pot pătrunde și mai 
adânc. 

Scriitorul de origine română C.V. Gheorghiu a scris și el o carte 
despre o experiență similară cu a mea. Doi oameni, amândoi într-o 
tabără de concentrare; dar sărmanul om fusese acolo fără lisus 


Hristos. Eu L-am avut pe lisus Hristos cu mine, și asta a schimbat 
întreaga situaţie. El şi-a intitulat cartea The 25 hour (Ora 25, n.trad.). În 
ea descrie cum s-a aflat odată într-un submarin și i s-au arătat niște 
şoareci albi, spunându-i-se că atunci când şoarecii vor muri înseamnă 
că oxigenul e pe terminate și, dacă submarinul nu este adus la 
suprafață, ocupanții lui vor mai avea doar câteva ore de trăit. 
Gheorghiu a scris: «Acest moment a sosit în istoria omenirii. Şoarecii 
albi au murit deja - și mai e foarte puțin până când planeta aceasta va 
fi şi ea terminată. Ziua are douăzeci şi patru de ore; noi suntem în a 
douăzeci şi cincea.» 

Este acesta un lucru lipsit de sens sau este adevărat, că trăim pe 
o planetă foarte periculoasă unde două sau trei ţări au fabrici de 
bombe atomice și chiar mai rău? Henry Adams a spus: «Știm așa de 
puţine, iar puterea noastră este aşa de mare.» Suntem noi cu adevărat 
în cea de-a douăzeci şi cincea oră? 

Acum e momentul pentru creștini să ofere răspunsul unei lumi 
disperate. Biblia este foarte clară în descrierea pe care o face viitorului. 
Cei care citesc și ziarele şi Biblia ştiu că ne apropiem de timpul despre 
care lisus a vorbit: «Uitaţi-vă în sus... pentru că izbăvirea voastră se 
apropie.» (Luca 21: 28)”. 

„Ştiu aşa de puţine despre revenirea Domnului”. 

„Asta e un semn clar că nu-ţi citeşti Biblia. Ştiai că în Noul 
Testament un text din douăzeci şi cinci se referă la viitor și că Biblia 
oferă multe amănunte? Frederic cel Mare a spus: «Când vreţi să ştiţi 
cât de înaintat este ceasul istoriei, uitaţi-vă la evrei.» E foarte clar că 
s-a declanşat un lucru extraordinar odată cu nașterea statului Israel la 
14 Mai 1948. Este în același timp cea mai tânără şi cea mai veche 
națiune de pe pământ şi nu numai cei care înțeleg semnele vremurilor 
ştiu că se apropie cea mai mare criză a istoriei, ci întreaga lume”. 

„Dar am mai avut vremuri din astea și înainte. În timpul 
Războiului de Treizeci de Ani germanii se pregăteau pentru a doua 
venire”. 

„Da, dar acum lucrurile sunt cu mult mai serioase decât înainte 
şi, privește la evrei!” 


„Spuneţi-mi, totuși, nu vă temeți de cea de-a doua venire a 
Domnului?” 

„Nu. Eu ştiu ce să fac cu păcatele mele. Când ni le mărturisim, 
Dumnezeu este credincios ca să ne ierte păcatele și sângele lui lisus ne 
curăță de toate păcatele pe care I le-am mărturisit. Cei care au 
nădejdea că lisus vine curând se curăţă, așa cum El este curat, iar 
lucrul acesta este posibil pentru că ne putem aduce păcatele la El. 
Biblia ne spune foarte clar cum să aşteptăm venirea Lui. În Tit 2: 13 
scrie: «Așteptând fericita noastră nădejde și arătarea slavei marelui 
nostru Dumnezeu şi Mântuitor lisus Hristos.» în loc să aștepte venirea 
Lui, prea mulţi creștini încep să se contrazică în privinţa ei”. 

„Dar mia de ani este menţionată doar o singură dată în Biblie”. 

„De câte ori ar trebui să fie ceva menționat în Biblie pentru ca să 
crezi că e adevărat? Dar nu mă deranjează ce crezi despre mia de ani. 
Este mult mai important ca tu să vezi cea de-a doua venire ca pe un 
eveniment al bucuriei pentru toți copiii lui Dumnezeu. În Apocalipsa 
22: 17, loan spune: «Și Duhul şi Mireasa zic: „Vino!” Şi cine aude să 
zică: „Vino!'» Când «cei trei mărturisesc», atunci El va veni curând”. 

„Dar nu îndrăznesc să spun: «Vino!», atâta timp cât nu sunt sigur 
că sunt gata”. 

„Ţi-este într-atât de foame şi sete după neprihănire, astfel încât 
să fii gata pentru ziua aceea? Atunci citește în continuare: «Şi celui ce îi 
este sete, să vină; cine vrea, să ia apa vieţii fără plată!» Dumnezeu a 
pregătit totul. Noi trebuie doar să primim. Promisiunile lui Dumnezeu 
sunt disponibile la cerere. Citeşte 2 Corinteni 5: 21: «Pe Cel ce n-a 
cunoscut niciun păcat, EI L-a făcut păcat pentru noi, ca noi să fim 
neprihănirea lui Dumnezeu în El.»”. 

„Pe de altă parte, nu îndrăznesc să doresc revenirea lui lisus cât 
încă sunt așa de mulţi oameni nemântuiţi în lume. Cât de groaznic va fi 
pentru ei”. 

„Vorbești serios? Atunci nu-l cere Domnului lisus să-și amâne 
venirea, ci du-te tu, cât mai repede, la cei nemântuiţi şi spune-le calea 
mântuirii, fiindcă lucrarea cea mai importantă din aceste zile este 
ducerea evangheliei la oricine poţi ajunge. Domnul lisus a spus în Luca 


19: 13: «Puneţi-i în negoț până Mă voi întoarce.» Pavel ne spune în 2 
Timotei 4: 8: «De acum mă așteaptă cununa neprihănirii, pe care mi-o 
va da, în ziua aceea, Domnul, Judecătorul cel drept. Și nu numai mie, ci 
şi tuturor celor ce vor fi iubit venirea Lui.» 

Zici că te îngrijorează cei care nu sunt gata. îți dai seama că azi 
sunt mai mulți oameni nepregătiți decât ieri? Că sunt mult mai mulți 
copiii care s-au născut azi pe pământ decât oamenii care s-au «născut 
din nou»? Aşa că ziua de azi e ceva mai întunecoasă decât cea de ieri”. 

Treizeci și patru 

Mutarea Bisericii într-o dimineaţă o femeie citeşte în Biblia ei 
următoarele: 

Acum, fraţilor, nu vrem ca să aveţi vreo îndoială în privinţa celor 
care „au adormit” în moarte sau să-i jeliți, ca oamenii care n-au 
nădejde. Căci, dacă noi credem că lisus a murit și a înviat dintre cei 
morți, atunci putem crede că Dumnezeu îi va aduce, cu siguranţă, 
împreună cu lisus, pe toţi cei care «au adormit» în El. Aici avem un 
mesaj clar din partea Domnului. Și anume, cei care vor fi încă în viață 
atunci când El va veni, nu o vor lua nicidecum înaintea celor care au 
adormit deja. O poruncă, un strigăt al Arhanghelului, un sunet al 
trâmbiţei și Domnul însuși va cobori din slavă! Cei care au murit în 
Hristos vor fi primii care vor învia, apoi noi, cei care încă vom trăi pe 
pământ, vom fi ridicați împreună cu ei în nori, ca să-L întâlnim pe 
Domnul în văzduh! Și apoi vom fi pentru totdeauna cu El. Dumnezeu 
mi-a dat acest cuvânt referitor la problema aceasta, așa că, prin orice 
mijloace, căutaţi să vă încurajați unii pe alții. (1 Tesaloniceni 4: 13 - 
18, versiunea Phillips) 

În timp ce citeşte, aceste cuvinte îi vorbesc într-un mod special. 
Semnele timpurilor sunt clare, iar faptul că evenimente majore sunt pe 
cale să se întâmple este evident, nu doar pentru cititorii Bibliei, ci și 
pentru toți cei care citesc ziarele. Femeia este așa de adâncită în 
gândurile ei privitoare la venirea Domnului pentru a-i lua pe ai Săi, 
încât nici nu aude soneria. După o vreme sesizează sunetul și deschide 
ușa, ținându-și încă Biblia în mână. 

Lăptarul aşteaptă nerăbdător: „Cred că ați surzit, doamnă. A 


trebuit să sun de trei ori”. 

„Îmi pare rău. Nu am surzit, dar tocmai am citit în Biblie ceva 
aşa de glorios, încât am uitat de toate. Vă dați seama că ați putea să 
veniți într-o zi la uşa mea şi eu să nu mai fiu aici? Şi s-ar putea, de 
asemenea, să găsiți toate casele creştinilor goale? Tocmai am citit că 
atunci când lisus va reveni îl vom întâmpina în văzduh. Vom fi 
schimbaţi într-o clipă, iar apoi îl vom vedea față în față. N-o să 
înţelegeți de ce oameni de peste tot vor fi dispărut. Mai târziu s-ar 
putea să auziți şi să întrebaţi: «De ce nu mi-o fi spus și mie mai 
dinainte bătrâna aia?» De-aia vă spun acum. Dar ascultați, domnule 
lăptar, dacă-L primiţi pe Domnul lisus ca Mântuitor și dumneavoastră 
veți deveni un copil al lui Dumnezeu și veți fi printre cei care îl vor 
întâmpina în Văzduh”. 

Chiar dacă suntem sau nu de acord cu concluziile bătrânei, 
putem observa că ea știa ce înseamnă să aștepți venirea Domnului. 

Semnele vremurilor nu le puteți deosebi? (Matei 16: 3) 

Când vor începe să se întâmple aceste lucruri, să vă uitaţi în sus, 
şi să vă ridicați capetele, pentru că izbăvirea voastră se apropie. (Luca 
21: 28) 

Nu va conta că am avut mulţi bani, ci, mai degrabă, că îi vom 
recunoaște la acea reuniune pe cei pentru care Hristos ne-a trimis în 
lume şi cărora le-am spus despre calea mântuirii. 

Timpul e scurt-prea scurt pentru apatice visări la fantezii de 
frumuseți trecute. 

În jur sunt inimi frânte, lacrimi curse. 

Ești așteptat spre a ajuta. 

Treizeci și cinci 

Zonnenduin în seara aceasta vine o briză proaspătă peste dune 
şi face aerul din grădină delicios de răcoros, după zăduful zilei. Deşi 
soarele nu a apus încă, aud privighetorile cântând. 

„Cum ați ajuns să deschideţi această casă?', mă întreabă un 
vizitator american. 

„Sora mea, Betsie, a avut o viziune. Ea și cu mine eram deținute 
într-un lagăr de concentrare din Germania, unde, printre alţii, erau 


cam o mie de olandezi. Ea mi-a spus: «Dumnezeu mi-a arătat că trebuie 
să-i ajutăm pe oamenii aceştia după război. Dacă vor supraviețui, le va 
fi greu să-şi refacă viaţa. Cele trăite aici le-au afectat sănătatea și, în 
inimile multora, este un teribil întuneric - minţile lor sunt bolnave. 
Dumnezeu ne va da o casă frumoasă cu flori și culori vii. Acolo, mulţi 
își vor regăsi drumul în viață. Vor intra în contact cu evanghelia și vor 
fi găsiţi de EI, cel care le va fi Salvator și Domn, lisus Hristos, și care le 
va da răspuns la toate problemele. Imediat după ce vom deschide casă, 
va trebui să călătorim în toată lumea cu evanghelia şi să le spunem 
tuturor celor care vor dori să asculte. Trebuie să le spunem și că am 
avut parte de lumina lui lisus în cea mai adâncă întunecime.» 

Betsie a murit în închisoare, dar după război am făcut ceea ce 
Dumnezeu i-a spus. Mulţi olandezi au venit în această casă - oameni 
care au fost în închisoare sau au suferit în vreun alt fel în timpul 
războiului - dar acum sunt toţi la casele lor. Acum e un loc unde orice 
om care are nevoie de odihnă sau doreşte o vacanţă e binevenit”. 

Zonnenduin a devenit o casă de oaspeţi internațională.2 Am 
prieteni peste tot în lume și mulți vin să viziteze Europa. 

Olanda e atât de mică, încât oamenii pot ajunge să cunoască 
întreaga ţară făcând excursii zilnice din locul acesta. În apropiere sunt 
dune şi păduri și o rezervaţie naturală cu multe plante și flori. 
Bloemendaal este un minunat loc de plimbare, dar o fată din Elveţia 
zice: „Cel mai minunat lucru pentru mine este că aici, la Zonnenduin, 
L-am găsit pe Salvatorul meu”. 

Olanda este o ţară frumoasă. Sunt ţări unde peisajul este 
grandios și impresionant. Olanda are frumuseţea ei specială. Este 
patria mea. Nu stau adesea aici, dar, când sunt în Europa, încerc să vin 
acasă între vizitele din diverse ţări. Mă bucur de faptul că pot privi 
câmpiile până departe, dunele aurii și pinii din het Gooi (regiune cu 
dealuri și păduri din centrul Olandei, n.trad.). lar în Zonnenduin am o 


2 1973 - Zonnenduin era o casă de odihnă pentru persoanele aflate în 
convalescenţă care mai aveau încă nevoie de îngrijire şi tratament. Biserica 
Reformată Olandeză a preluat conducerea ei. 


cameră cu toate pozele și picturile mele pe pereţi şi am propriile mele 
cărți în bibliotecă. 

„De ce nu staţi aici, dacă vă place așa de mult?', mă întreabă o 
fată din Anglia. „E destul de lucru pentru dumneavoastră și aici”. 

Înainte ca să răspund, mă gândesc şi ascult cântecul 
privighetorii. „Viaţa mea nu-mi aparține. Trebuie să merg acolo unde 
mă cheamă Domnul. Am fost cumpărată cu un preț mare şi trebuie să 
ascult de Cel care m-a cumpărat”. 

„Nu plătiți un preţ mare ca să trăiţi o asemenea viață?” 

„Ba da, dar costă mult mai mult dacă nu asculţi”. îmi apar în 
minte oamenii din Bermuda aflați în spatele gratiilor; fetița din 
Norton; burul din Africa de Sud; școlarii din Cuba; leproșii din 
Formosa... „Avem nevoie de mesajul tău; vino înapoi”, mi-au spus ei. 

Abilităţile mele sunt foarte limitate, dar nu sunt nici mai mult, 
nici mai puţin decât o mlădiţă din Viţă. Fără Viţă nu pot face nimic. 
Celor legaţi de Viță El le dă natura Sa, victoria Sa, dragostea Sa, puterea 
Sa. Cu El suntem mai mult decât biruitori. Nu avem nicio valoare 
separați de El. 

„Mergeţi şi învăţaţi oameni din toate națiunile” şi „Faceţi-i 
ucenicii Mei”, spune lisus. 

„lar a Aceluia, care poate să vă păzească de orice cădere, şi să vă 
facă să vă înfăţișați fără prihană şi plini de bucurie înaintea slavei Sale, 
singurului Dumnezeu, Mântuitorul nostru, să fie slavă, măreție, putere 
şi stăpânire, mai înainte de toți vecii, și acum și în veci. Amin”. 

Concluzie în Mexic îl întreb pe un băiat: „Eşti tu un copil al lui 
Dumnezeu?” El mi-a răspuns: „Seniora, merg la biserică în fiecare 
duminică”. „Asta e bine, dar nu e îndeajuns. Când intru într-un garaj, 
nu devin o mașină. Un șşoricel născut în cutia cu biscuiţi nu devine 
biscuit. Există o singură cale de a deveni copil al lui Dumnezeu - 
ascultă loan 1: 12: «Dar tuturor celor ce L-au primit, adică celor ce 
cred în Numele Lui, le-a dat dreptul să se facă copii ai lui Dumnezeu.»”. 

„Dar părinţii mei sunt niște buni copii ai lui Dumnezeu”. 
„Dumnezeu să îi binecuvânteze, dar nu uita că Dumnezeu nu are 
nepoți. După ce L-ai primit pe lisus ca Salvator al tău, ești adoptat în 


familia lui Dumnezeu și poţi să-l spui cu o inimă bucuroasă: «Tată, 
Tatăl meu.» (Romani 8: 15)”. 

Băiatul înțelege şi ia acea hotărâre care-i bucură pe îngeri. 

Dar tu, cel care ai citit această carte? Ai luat deja această 
hotărâre? Dacă nu, de ce nu stai de vorbă chiar acum cu Domnul lisus 
şi să-L rogi să intre în inima ta? El a bătut la uşa inimii tale în tot 
timpul cât ai citit această carte. Și dacă îi deschizi, El va intra 
(Apocalipsa 3: 20). 

Poate ești un membru devotat într-o biserică. Dar ai tu 
siguranţa că eşti un copil al lui Dumnezeu? Când un tânăr și o tânără se 
împrietenesc, vine un moment când el o întreabă: „Mă iubeşti, vrei să 
mă accepţi ca soț al tău?” Tânăra nu-i răspunde: „Îmi place că ești un 
om moral şi-mi faci aşa cadouri frumoase și îmi place să vorbesc cu 
tine”. Când toate sunt în regulă, fata spune: «Da», şi aceasta este o 
decizie pe viață. 

Uneori, când le spun oamenilor să-L primească pe lisus, ei îmi 
răspund: „Dar eu mă rog des şi îmi place Predica de pe Munte”. Crezi că 
Dumnezeu e mulțumit cu asta? lisus te iubeşte foarte mult, de aceea 
doreşte inima ta și decizia ta personală, care are o valabilitate atât aici 
pe pământ, cât şi în veșnicie. 

Dacă te-ai decis, atunci citeşte Biblia; este cartea ta, despre tine, 
pentru tine. Învaţă-i cuvintele pe de rost. „Și, ca nişte prunci născuţi de 
curând, să doriți laptele duhovnicesc și curat, pentru ca prin el să 
creșteți spre mântuire”. (1 Petru 2: 2) Pentru lupta spirituală a vieții, ai 
nevoie de „sabia Duhului”. Și aceasta este Cuvântul lui Dumnezeu. 

Pe lângă memorarea Scripturii, te îndemn din toată inima să 
începi un studiu biblic. Aceste două metode sunt cele mai folositoare și 
mai practice pentru un creștin ca să crească. Organizaţia The 
Navigators (Navigatorii, n.trad.) oferă un excelent curs de memorare a 
Scripturii şi de studiu biblic, pe care le recomand cu căldură. Adresa 
lor poate fi găsită la sfârșitul acestei cărți. 

Nu vei regreta niciodată că L-ai acceptat pe lisus ca Mântuitor și 
Domn. Deja călătoresc în jurul lumii de zece ani. Am întâlnit 
ceasornicari care ar fi vrut să fie fermieri şi fermieri care ar fi preferat 


să fie ceasornicari, soldaţi care regretau că nu sunt în marină și 
marinari care ar fi vrut să fie în armată. Pot să îţi înșir o listă lungă de 
oameni nemulțumiți pe care i-am întâlnit. Dar n-am întâlnit niciodată 
pe vreun creştin care să regrete că L-a acceptat pe Domnul lisus ca 
Salvator. Şi nici tu nu vei regreta. Acum, du-te și însușește-ţi toate 
bogăţiile scrise în numele tău şi semnate de lisus Hristos. 

El ne salvează de vină, de pedeapsa, de mizeria și de stăpânirea 
păcatului. Ce minunat! 

Noi suntem salvaţi prin harul suveran al lui Dumnezeu și prin 
sângele prețios al Domnului lisus. Ce uimitor! 

El ne va face instrumente pentru salvarea altora pentru ca să 
slujim de laudă slavei Sale. Ce frumos! 

lisus Hristos deschide larg ușile tezaurului promisiunilor lui 
Dumnezeu și ne îndeamnă să păşim înăuntru și să luăm, cu curaj, 
bogăţiile care ne aparțin. Ce măreț! 

lisus a fost Biruitorul! 

lisus este Biruitorul! 

lisus va fi Biruitorul! 

Corrie ten Boom 

Versetele de memorat și cursurile de studiu biblic se pot obţine 
de la adresa: 

The Navigators 351 Executive Drive Carol Stream, ÎL 60188 

csresponsetyndale.com 

NIMIC 

FĂRĂ 

Această carte ne învață importanța ascultării Cuvântului lui 
Dumnezeu şi a totalei dependențe de lisus. Ea ne amintește de alegoria 
lui lisus ca fiind Viţa, iar noi mlădiţele. Dacă mlădiţele rămân în viţă, 
ele vor rodi. Dacă sunt separate de viţă, se usucă și mor, iar mlădiţele 
moarte vor fi aruncate în foc. 

Astfel sunt și viețile noastre, după cum ne arată Corrie, 
despărțiți de Salvatorul nostru nu putem face nimic. Ea ne arată cum 
trebuie să rămânem în El dacă dorim ca vieţile noastre să aducă roade 
şi să aibă semnificaţie. 


Corrie foloseşte experiențele personale pentru a ne împărtăși 
lecțiile pe care le-a învățat de la Domnul sau de la oameni, pe parcursul 
călătoriilor sale în jurul lumii. 

Toate cărțile lui Corrie rămân și astăzi pline de folos și 
încurajare! 


